
Λίστα Φορμπς 2014: οι φαραωνικές ανισότητες ενός σάπιου συστήματος 


Τα στοιχεία της γνωστής λί¬ 
στας Φορμπς για το 2014 -που 
παρουσιάζουν κάθε χρόνο τους 
κατόχους των μεγαλύτερων περι¬ 
ουσιών στον πλανήτη- σοκάρουν 
για την τρομακτική ταχύτητα με 
την οποία συγκεντρώνεται ο πα¬ 
γκόσμιος πλούτος σε μια χούφτα 
καπιταλιστών, τοκογλύφων και 
αεριτζήδων! Σύμφωνα με τη λίστα, 
1.826 πολυεκατομμυριούχοι κατέ¬ 
χουν περιουσία 7 τρις δολαρίων, 
ποσό που ξεπερνάει κατά πολύ τα 
ΑΕΠ χωρών όπως η Κίνα, η πολυ¬ 
πληθέστερη χώρα στον κόσμο με 
πληθυσμό 1,4 δις. 

Το ιλιγγιώδες αυτό ποσό των 
7 τρις έχει αυξηθεί κατά 9,3% σε 
σχέση με το 2013. Είναι όμως χα¬ 
ρακτηριστικό ότι το 2008 οι δισε- 
κατομμυριούχοι ήταν 793 και είχαν 
περιουσία 2,4 τρις δολάρια, ενώ το 
2014 είναι 1.826, μια αύξηση 190%. 


Το πιο σημαντικό στοιχείο είναι 
πώς όσο πιο ψηλά ανεβαίνεις στη 
λίστα, τόσο πιο πολύ γιγαντώνο¬ 
νται οι διαφορές. Οι 80 πιο πλού¬ 
σιοι της λίστας κατέχουν 1,9 τρις 
δολάρια, από 1,3 τρις το 2010: 600 
δις περισσότερα μέσα σε 4 χρόνια. 

Η ταχύτητα συγκέντρωσης του 
παγκόσμιου πλούτου σε όλο και 
λιγότερα χέρια είναι τρομακτική. 
Το 2010, ο αριθμός των ανθρώπων 
που είχαν περιουσία ίση με εκείνη 
του 50% πιο φτωχού πληθυσμού 
ήταν 388, για να φτάσει το 2013 
στους 85 και το 2014 στους 80. 
Αυτά τα 80 άτομα κατέχουν τον 
ίδιο πλούτο με... 3,5 δις ανθρώ¬ 
πους! Με απλά λόγια, μεταξύ 2009 
και 2014 η περιουσία των 80 υπερ- 
πλουσίων έχει διπλασιαστεί, ενώ 
μόνο το 20% των πολυεκατομμυ- 
ριούχων (που ελέγχουν μεγάλα 
κομμάτια του χρηματοπιστωτικού 


τομέα και των ασφαλίσεων) είδαν 
την περιουσία τους να αυξάνεται 
κατά 11% μέσα σε 12 μήνες. 

Την ίδια ώρα που ο διαβόητος 
Γουόρεν Μπάφετ, τρίτος στη λίστα 
με 72,7 δις, δηλώνει κυνικά πώς 
αναλογικά πληρώνει λιγότερους 
φόρους από την γραμματέα του, 1 
στους 9 ανθρώπους στον πλανήτη 
δεν έχει αρκετά για να φάει - και 
πάνω από 1 δις άνθρωποι επιζούν 
με λιγότερο από 1,25 δολάρια τη 
μέρα. Και ενώ το πιο πλούσιο 1% 
του παγκόσμιου πληθυσμού συσ¬ 
σωρεύει τόσο πλούτο όσο το υπό¬ 
λοιπο 99%, υπολογίζεται πώς ως 
το 2019 οι άνεργοι σε όλο τον κό¬ 
σμο θα φτάσουν τα 212 εκ. Από το 
2008 έχουν χαθεί περισσότερα από 
61 εκ. θέσεις εργασίας. Μεγαλύ¬ 
τερο θύμα η νεολαία, αφού 74 εκ. 
άνθρωποι μεταξύ 15 και 24 ετών 
έψαχναν δουλειά το 2014. 

Να οργανώσουμε την αντίσταση 

Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς, οι εργαζόμενοι, οι νέοι, τα φτωχά λαϊκά στρώμα¬ 
τα, βιώνουμε καθημερινά την απίστευτα σκληρή επίθεση του 
κεφαλαίου στα κοινωνικά και πολιτικά δικαιώματα, στις ατομικές 
ελευθερίες και την ποιότητα ζωής. Με την ιδιωτικοποίηση των 
δημόσιων υπηρεσιών και των κοινωνικών αγαθών, την εμπορευ- 
ματοποίηση/διάλυση των συστημάτων υγείας, παιδείας και κοι¬ 
νωνικής ασφάλισης. Τις φαραωνικές ανισότητες με τον ανεξέλε¬ 
γκτο πλουτισμό μιας δράκας καπιταλιστών και χρυσοδάκτυλων 
της αγοράς χάρη στην υπερεκμετάλλευση και καταπίεση της ερ¬ 
γασίας, στην λεηλασία της δημόσιας περιουσίας και των λαϊκών 
αποταμιεύσεων. Την καταπάτηση της ανθρώπινης αξιοπρέπειας, 
τον εκφυλισμό των ηθικών, πνευματικών και πολιτιστικών αξιών 
και συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον 
νεοφιλελευθερισμό, την εκμετάλλευση, την καταστολή, την κα¬ 
ταστροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσουμε 
το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγά¬ 
λες επιλογές -ενέργεια, βιομηχανία, διατροφή, περιβάλλον, πο¬ 
λιτισμός- σ' ένα δημοκρατικό σχεδιασμό. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές αξί¬ 
ες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. Να 
στρατευτούμε στον αγώνα για να υπερασπιστούμε την εργασία, 
το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές των 
αστικών κομμάτων (Ν.Δ., ΠΑΣΟΚ) και του καπιταλισμού/ιμπερια- 
λισμού. Να παλέψουμε για την ενότητα του κινήματος μέσα στους 
αγώνες στη βάση της ταξικής ανεξαρτησίας. Να δημιουργήσουμε 
και να στηρίξουμε συσπειρώσεις αντίστασης και επιτροπές αγώ¬ 
να σε κάθε σωματείο, σύλλογο, τόπο δουλειάς, σχολείο, σχολή, 
γειτονιά και κοινότητα. Να οικοδομήσουμε μια ισχυρή αντικαπι- 
ταλιστική δύναμη μέσα στο εργατικό/συνδικαλιστικό κίνημα και 
τα κοινωνικά κινήματα. Να χτίσουμε την δική μας μαζική εργα¬ 
τική, επαναστατική οργάνωση, πραγματικό εργαλείο στην πάλη 
μας για την σωτηρία από τους νεοφιλελεύθερους καπιταλιστές 
και ιμπεριαλιστές. Να στρατευτούμε στην υπόθεση της Ο.Κ.Δ.Ε. 
και του επαναστατικού μαρξισμού, στην οικοδόμηση του παγκό¬ 
σμιου κόμματος της σοσιαλιστικής επανάστασης, την 4 η Διεθνή. 


2 Εργατική Πάλη 

Κυκλοφορεί από τις εκδόσεις ΕΡΓΑΤΙΚΗ ΠΑΛΗ 



Φασισμός και Χμνσμ Ανγμ 
Τι είναι - Πως να τους νικήσουμε 

Συγγραφείς: Άννα Ασλανίδη, Γιάννης Σμυρλής 
Χρονολογία έκδοσης: Απρίλιος 2015 
Σελίδες: 63 
Τιμή: 2 ευρώ 


ΠΕΡΙΓΡΑΦΗ 

Ο φασισμός, όντας η μεγαλύτερη τραγωδία της 
σύγχρονης ευρωπαϊκής και διεθνούς ιστορίας, εξακο¬ 
λουθεί και παραμένει, 100 σχεδόν χρόνια μετά από την 
εμφάνισή του, ένα θέμα που απασχολεί τις πολιτικές 
επιστήμες, την κοινών ιολογία, την ψυχολογία και φυ¬ 
σικά την πολιτική και την πολιτική πρακτική ιδιαίτερα 
του εργατικού και κομμουνιστικού κινήματος. [...] 

Στην περίοδο της βαθιάς παρακμής του καπιταλι¬ 
σμού, όταν οι αντικειμενικές συνθήκες διαταράσσουν 
την ισορροπία του συστήματος, είναι αδύνατο για την 
αστική τάξη να διασφαλίζει την αναπαραγωγή του συ¬ 
στήματος της μόνο μέσω της κοινοβουλευτικής δημο¬ 
κρατίας. Είδαμε και πιο πάνω πως η δομική κρίση του 
συστήματος γεννάει τη διαρκή τάση προς το ισχυρό 
κράτος, ακόμα κι αν υπάρχει καθεστώς αστικής κοινο¬ 
βουλευτικής δημοκρατίας. Μπορεί να υπάρχει αυτή η 
«δημοκρατία» (αναφερόμαστε πάντα στις αναπτυγμέ¬ 


νες καπιταλιστικές χώρες, δηλαδή σε ένα σχετικά μικρό 
κομμάτι του κόσμου) σε περιόδους σχετικής σταθερό¬ 
τητας της οικονομικής και πολιτικής κατάστασης. Σε 
περιόδους όμως έκρηξης της οικονομικής, πολιτικής 
και κοινωνικής κρίσης [..]όταν δημιουργούνται κατα¬ 
στάσεις προεπαναστατικής ή και επαναστατικής κρί¬ 
σης, αυτή η «δομική κρίση» οδηγεί το αστικό καθεστώς 
σε αντιδημοκρατική αναδίπλωση, σε πολιτικές και κοι¬ 
νωνικές συγκρούσεις, σε εξεγέρσεις, σε επαναστάσεις 
και αντεπαναστάσεις. Η αστική τάξη, προκειμένου να 
σώσει τα συμφέροντά της, καταφεύγει στην εγκαθί¬ 
δρυση μίας πιο συγκεντρωτικής μορφής άσκησης της 
πολιτικής εξουσίας της, με στόχο την πλήρη καθυπότα- 
ξη των εργαζομένων. [...] «Ο φασισμός είναι καπιταλι¬ 
σμός σε παρακμή», έλεγε ο Λένιν. 

Από την εισαγωγή 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 


Πού θα βρείτε την εφημερίδα 

ΕΡΓΑΤΙΚΗ ΠΑΛΗ 

Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ίσκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-ιηπίΠ €τξ&ύ\άραΙϊ@ο\αά€.ξτ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.£Γ, υ-πιαΐΐ: €Γ§αΙΐΚΐρα1ΐ@οΚ<ΐ€.£Γ 

Η άΠΟΨή ΜΑΣ 


Εργατική Πάλη 3 


Διαγραφή του Χρέους 
«Διαγραφή» του Ευρώ 

Ο μόνος δρόμος 


Η κυβέρνηση ΣΥΡΙΖΑ-ΑΝΕΛ 
κατέφυγε και στη γνωστή, 
από τη διακυβέρνηση των 
Σαμαρά-Βενιζέλου, άθλια 
μέθοδο της Πράξης Νομοθετικού Περι¬ 
εχομένου (ΠΝΠ), προκειμένου να πά¬ 
ρει από φορείς της Γενικής Κυβέρνησης 
(ασφαλιστικά ταμεία, ΟΤΑ, νοσοκομεία, 
πανεπιστήμια, ΟΑΕΔ κ.α.) τα ταμειακά 
διαθέσιμα, ώστε μέσω της Τράπεζας της 
Ελλάδας να καταλήξουν στις τσέπες 
των τραπεζιτών και δανειστών-τοκο- 
γλύφων. Τις ΠΝΠ καταδίκαζε ο ΣΥΡΙ- 
ΖΑ όταν ήταν αντιπολίτευση και όταν 
έγινε κυβέρνηση υποσχέθηκε ότι δε θα 
χρησιμοποιήσει τέτοιες μεθόδους, που 
υποτίθεται αμαυρώνουν το κύρος του 
κοινοβουλίου. Με την ΠΝΠ, η κυβέρ¬ 
νηση ελπίζει να συγκεντρώσει 2-2,5 δις 
ευρώ, όχι όπως αφήνει να εννοηθεί για 
να πληρώσει μισθούς, συντάξεις κ.λπ., 
αλλά για να τα δώσει στους δανειστές, 
όπως έχει δεσμευτεί και με τη συμφωνία 
της 20 ης Φλεβάρη και επαναλαμβάνει δια 
στόματος του υπουργού οικονομικών 
Βαρουφάκη ότι «θα πληρώνει το χρέος 
στο διηνεκές»! 

Σκούζουν οι μνημονιακοί 

Την ευκαιρία άρπαξαν οι μνημονια- 
κές δυνάμεις ΝΔ, ΠΑΣΟΚ και Ποτάμι 
μαζί με τα ΜΜΕξαπάτησης και άρχισαν 
πάλι να ουρλιάζουν αυτά που λένε από 
την ώρα που έχασαν την εξουσία, ότι η 
χώρα «πάει στα βράχια», «πάει σε χρε¬ 
οκοπία» κ.λπ. Αυτή τη φορά είχαν συ¬ 
μπαραστάτες μια σειρά από γνωστούς 
νεοδημοκράτες δημάρχους, που 5 χρόνια 
όχι μόνο δεν είχαν βγάλει «άχνα», αλλά 
ήταν και πρωτοπαλίκαρα των μνημονια- 
κών πολιτικών, ενώ τώρα κόπτονται για 
τα χρήματα των δημοτών τους(!),τους 
μισθούς των εργαζομένων τους(!) και 
για χρήματα που πρέπει δώσουν για έργα 
στους δήμους τους! Προκαλεί κατάπλη¬ 
ξη το απύθμενο θράσος των δωσίλογων 
της ΝΔ και του ΠΑΣΟΚ γιατί: α) Είναι 
αυτοί που οδήγησαν σε χρεοκοπία την 


οικονομία της χώρας, β) Κατέστρεψαν 
την ελληνική κοινωνία με τα βάρβαρα 
μέτρα και το Κράτος Έκτακτης Ανάγκης, 
γ) Είναι αυτοί που «κούρεψαν» τα απο- 
θεματικά των ασφαλιστικών ταμείων και 
άλλων φορέων της Γενικής Διοίκησης 
κατά 50-80%. δ) Στον Προϋπολογισμό 
του 2015 που ψήφισαν το Δεκέμβρη, 
προβλέπεται ακριβώς αυτό που έκανε 
ο Τσίπρας και η κυβέρνησή του: «...στο 
πλαίσιο διαχείρισης ρευστότητας παρε- 
σχέθη εξουσιοδότηση στον Οργανισμό Δι¬ 
αχείρισης Δημοσίου Χρέους ως εντολοδό- 
χου του Ελληνικού Δημοσίου για τη σύνα¬ 
ψη πράξεων πώλησης τίτλων διαχείρισης 
του Ελληνικού Δημοσίου με συμφωνία 
επαναγοράς (νεροε) με φορείς της Γενικής 
Κυβέρνησης». 

Η αποτυχία της «στρατηγικής» 
του ΣΥΡΙΖΑ 

Η ΠΝΠ είναι πάνω απ’ όλα μια εκ- 
κωφαντική απόδειξη της αποτυχίας της 
«στρατηγικής» του ΣΥΡΙΖΑ, της μέχρι 
τώρα ασκούμενης πολιτικής του και όλων 
των συμφωνιών που έχει υπογράψει με 
το Γιούρογκρουπ. Ουσιαστικά πρόκειται 
για μια πράξη «εσωτερικού δανεισμού», 
με την οποία συμφωνεί και η ΕΕ/Ευρω- 
ζώνη, για να πληρωθεί ένα χρέος που ή 
ίδια η κυβέρνηση παραδέχεται ότι είναι 
«μη βιώσιμο» και μέχρι χθες έλεγε ότι 
δεν πρόκειται να το πληρώσει! Όμως δεν 
είναι μόνο αυτό, η αποστράγγιση σχεδόν 
όλων των διαθεσίμων των διαφόρων φο¬ 
ρέων της Γενικής Κυβέρνησης το πολύ να 


αποφέρει στην κυβέρνηση 4-5 δις ευρώ, 
που μάλλον δεν αρκούν για να καλύ- 
ψουν την πληρωμή μισθών, συντάξεων 
και την αποπληρωμή τοκοχρεολυσίων 
στους 2 επόμενους μήνες. Είναι γνωστό 
ότι μόνο τον Μάιο «πρέπει» να πληρωθεί 
στο ΔΝΤ ένα ομόλογο ύψους περίπου 
750 εκ. ευρώ, ενώ ακολουθούν οι Ιούνι- 
ος-Ιούλιος-Αύγουστος, όπου «πρέπει» 
να αποπληρωθούν στην ΕΚΤ ομόλογα 
ύψους 11,5 δις ευρώ, τα οποία βεβαίως 
δεν υπάρχουν και ούτε μπορούν να βρε¬ 
θούν από εσωτερικού πόρους, εκτός αν 
η κυβέρνηση βάλει χέρι στις καταθέσεις 
-και πάλι θα συμφωνούσαν οι ευρωπαίοι 
ιμπεριαλιστές!-, πράγμα όμως εξαιρετι¬ 
κά δύσκολο αν όχι αδύνατο. 

Δεν είναι όμως μόνο ο «εσωτερικός 
δανεισμός», εξίσου μεγάλο πρόβλημα εί¬ 
ναι η «εσωτερική στάση πληρωμών», μια 
που το δημόσιο δεν ανταποκρίνεται σε 
διάφορες υποχρεώσεις του. Αυτά τα δυο 
προκαλούν μια επιπλέον κρίση ρευστό¬ 
τητας στην οικονομίας (πέρα από αυτή 
που επιβάλλουν η ΕΚΤ, το Γιούρογκρουπ 
κ.α), που με τη σειρά της προκαλεί μια 
επιπλέον υφεσιακή κατάσταση στην ήδη 
χρεοκοπημένη καπιταλιστική οικονομία. 

Παύση πληρωμών σε τραπεζίτες- 
τοκογλύφους 

Η κυβέρνηση ισχυρίζεται ότι ο στό¬ 
χος της δικής της ΠΝΠ είναι διαφορε¬ 
τικός από των μνημονιακών και ότι κα¬ 
ταφεύγει στον «εσωτερικό δανεισμό» και 
όχι στις μειώσεις μισθών, συντάξεων και 


στην υπερφορολόγηση για την αποπλη¬ 
ρωμή του χρέους, όπως έκαναν με τις 
ΠΝΠ η ΝΔ και το ΠΑΣΟΚ. Όσο και αν 
πράγματι υπάρχει αυτή η διαφορά (που 
παραγνωρίζεται ή αποκρύπτεται από 
ΚΚΕ και ΑΝΤΑΡΣΥΑ, με αποτέλεσμα 
να ταυτίζονται με τους μνημονιακούς 
απατεώνες), δεν μπορεί να δικαιολογεί¬ 
ται αυτή η μέθοδος για την αρπαγή των 
ταμειακών διαθεσίμων των ασφαλιστι¬ 
κών ταμείων, νοσοκομείων κ.λπ., για να 
πληρώνεται ένα χρέος που δημιούργησε 
η αστική τάξη και το πολιτικό της προ¬ 
σωπικό και για ν’ αντιμετωπιστεί η χρεο¬ 
κοπία του ελληνικού καπιταλισμού. Έτσι, 
είναι βέβαιο ότι πολύ σύντομα η οικονο¬ 
μία θα στερηθεί οποιονδήποτε στοιχειω¬ 
δών οικονομικών πόρων και εργαλείων, 
ειδικά όσο παραμένει στο ευρώ, για ν’ 
αρχίσει να αντιμετωπίζει τα μεγάλα προ- 
βλήματά της και φυσικά για να μπουν 
οι βάσεις μιας επανεκκίνησής της. Το 
αποτέλεσμα θα είναι ένας νέος κύκλος 
κρίσης και καταστροφών του βιοτικού 
επιπέδου, των συστημάτων παιδείας, 
υγείας, κοινωνικής ασφάλισης, αύξησης 
της ανεργίας κ.λπ. 

Αυτό που χρειάζεται για ν’ αποφευ¬ 
χθούν τα χειρότερα και είναι ο μόνος 
δρόμος για τη σωτηρία των εργαζομέ¬ 
νων, είναι: άμεση διαγραφή του χρέους, 
να πληρώσουν αυτοί που ευθύνονται για 
τη χρεοκοπία, να βγούμε από την Ε.Ε. 
και τον ζουρλομανδύα του ευρώ, εθνι¬ 
κοποίηση των τραπεζών, των τομέων- 
κλειδιά της οικονομίας. Η κατάσταση 
δεν επιτρέπει κανέναν συμβιβασμό, 
κάθε ΠΝΠ που είναι προς όφελος των 
δανειστών και σε βάρος των εργαζομέ¬ 
νων, των φτωχών λαϊκών στρωμάτων 
και της νεολαίας, οδηγεί σε οικονομική, 
κοινωνική και οικονομική καταστροφή, 
ίδιας έκτασης και μεγέθους με αυτή που 
επιδιώκει με τους εκβιασμούς, τις πιέσεις 
κ.α. η οικονομικοπολιτική ελίτ της Ε.Ε., 
και ιδιαίτερα οι Μερκελ-Σόιμπλε και η 
συμμορία τους Γ. Ντάισελπμλουμ, Μ. 
Ντράγκι κ.λπ. 



Α πό το 2004 έως το 2013 η Πα¬ 
γκόσμια Τράπεζα (Π.Τ.) και η 
θυγατρική της ΙηΐοΓηπΐίοηπΙ 
Είηαηοε ΟοΓρ. δεσμεύθηκαν να 
χορηγήσουν 455 δις δολάρια για τη χρημα¬ 
τοδότηση 7.200 έργων σε αναπτυσσόμενες 
χώρες. Έρευνα αποκαλύπτει ότι την ίδια πε¬ 
ρίοδο περίπου 3,4 εκατομμύρια άνθρωποι 
αναγκάστηκαν να εγκαταλείψουν τα σπίτια 
τους εξαιτίας αυτών των “αναπτυξιακών” 
έργων της Π.Τ., είτε επειδή κατεδαφίστη¬ 
καν είτε για άλλους λόγους. Τα προγράμμα¬ 
τα αυτά, όχι μόνο δεν καταπολέμησαν την 
υπάρχουσα φτώχεια, αλλά δημιούργησαν 
ακόμη μεγαλύτερη, καταστρέφοντας τις μό¬ 
νιμες κατοικίες και προκαλώντας ξεριζωμό 
των κατοίκων. Οι περισσότεροι άνθρωποι 
από τους πληγέντες εντοπίζονται στο Βιετ¬ 
νάμ, με πάνω από 1,2 εκ. πληγέντες, ακολου¬ 
θεί η Κίνα με σχεδόν 1,1 εκ. και η Ινδία με 
περίπου 400.000. 


Τ ο Παρατηρητήριο Ανθρωπίνων Δικαιωμά¬ 
των (Η.Κ.\Υ.) δημοσίευσε πρόσφατα μια 
έκθεση, που παρουσιάζει λεπτομερώς τις 
συνθήκες της παιδικής εργασίας σε τέσσε¬ 
ρις πολιτείες (Βόρεια Καρολίνα, Κεντάκι, 
Τενεσί και Βιρτζίνια), από τις οποίες προέρχεται το 90% 
της εγχώριας παραγωγής καπνού των ΗΠΑ. Πάνω από 
500.000 ανήλικοι εργάζονται σε όλη τη χώρα, σε αυτόν 
τον τομέα, και πάνω από 700 χιλιάδες κάτω των 18, αν 
προστεθούν και τα εργοστάσια, όπου εργάζονται νόμιμα, 
σύμφωνα με νόμο του 1938, παιδιά άνω των 14-15 έτη. 
Σύμφωνα με την έκθεση του Η.Κ.λΥ., τα περισσότερα από 
τα παιδιά αυτά, κάποιες φορές κάτω των 12 ετών, προερ¬ 
χόμενα από οικογένειες λατινοαμερικάνων μεταναστών, 
εργάζονται σε φυτείες επεξεργασίας καπνού, για να βοη¬ 
θήσουν οικονομικά τις πάμφτωχες οικογένειές τους. Όταν 
οι καπνοπαραγωγές εταιρείες δεν διστάζουν να χρησιμο¬ 
ποιούν παιδιά-δούλους προκειμένου να παράγουν, όσο 
γίνεται πιο φτηνά, μπορούμε να φανταστούμε πόσο αδί¬ 
στακτα συμπεριφέρονται απέναντι στους ενήλικες εργά¬ 
τες των εργοστασίων τους. 


Η Ελλάδα, η Ιρλανδία, η Ισπανία, 
η Ιταλία και η Ουγγαρία είναι 
οι χώρες-μέλη της ΕΕ, όπου η 
φτώχεια και ο κοινωνικός απο¬ 
κλεισμός σημείωσαν τη μεγα¬ 
λύτερη αύξηση στη διάρκεια της κρίσης. Αυτό 
αναφέρεται, μεταξύ άλλων, στην «έκθεση της 
Ευρωπαϊκής Επιτροπής για την απασχόληση 
και τις κοινωνικές εξελίξεις, 2014», στην οποία 
επισημαίνεται ότι στις χώρες αυτές τα ποσοστά 
φτώχειας και κοινωνικού αποκλεισμού ήταν ήδη 
υψηλά και πριν από την κρίση. Ειδικότερα για 
την Ελλάδα, το ποσοστό του πληθυσμού που 
βρίσκεται στα όρια της φτώχειας ή του κοινω¬ 
νικού αποκλεισμού, αυξήθηκε από το 28,1% το 
2008 σε 35,7% το 2013. Η επιδείνωση της ανερ¬ 
γίας από το 2008 είχε ακόμη ως αποτέλεσμα να 
αυξηθούν τα ποσοστά των νοικοκυριών χωρίς 
εισόδημα από εργασία, κυρίως στην Ελλάδα, 
την Ισπανία, τη Λιθουανία και την Ιρλανδία. 

ΞανανοΐΥει το Ασφαλιστικό; 

■ Τηλέμαχος Λάχανης 



Τ ο «ασφαλιστικό», δηλαδή η κατάστασης 
της Κοινωνικής Ασφάλισης (ΚΑ) και 
των Ταμείων, έχει επανέλθει πάλι στην 
καθημερινότητα με τον γνωστό νεο¬ 
φιλελεύθερα διεστραμμένο και διαστρεβλωμένο 
τρόπο. Σχεδόν αμέσως μετά την εκλογική ήττα των 
μνημονιακών δυνάμεων στις 25 Γενάρη -και στα 
πλαίσια των «διαπραγματεύσεων» της κυβέρνησης 
με τους δανειστές/τοκογλύφους-, όλα τα ΜΜΕ 
στη χώρα μας, οι ντόπιες ή ξένες Μνημονιακές 
δυνάμεις και οι παρατρεχάμενοί τους, καθημερινά 
τρομοκρατούν την ελληνική κοινωνία. Καταρχήν 
χρησιμοποιούν όλα τα κλασικά, γνωστά εδώ και 25 
χρόνια, «επιχειρήματα» για τα ελλείμματα των Τα¬ 
μείων, τον κίνδυνο κατάρρευσής τους, να χαθούν 
οι συντάξεις αλλά και να καταρρεύσει ο προϋπο¬ 
λογισμός, η ελληνική οικονομία κ.λπ. Ταυτόχρονα, 
όμως, προσπαθούν να τρομοκρατήσουν και με τον 
κίνδυνο -αν δεν παρθούν επειγόντως μέτρα- της 
κατάρρευσης των «διαπραγματεύσεων» με τους 
δανειστές και της εξόδου από Ευρώ/Ε.Ε. 

Αυτή η νέα εκστρατεία είναι ενταγμένη σ’ έναν 
λυσσασμένο πόλεμο από την πολιτικοοικονομική 
ελίτ της ΕΕ και ιδιαίτερα από τους Μέρκελ-Σόι- 
μπλε, τους ιμπεριαλιστές και όλα τα όργανά τους 
(ΕΚΤ, ΔΝΤ, Γιούρογκρουπ κ.λπ.). Ένας πόλεμος 
που κύριο στόχο έχει την ακύρωση/υπονόμευση 
της νίκης των εργαζομένων, των φτωχών λαϊκών 
στρωμάτων και της νεολαίας στις εκλογές της 25 
Γενάρη. Γιατί αυτή η νίκη αμφισβήτησε τη νεοφι¬ 
λελεύθερη δικτατορία του κεφαλαίου, την Ε.Ε./ 
Ευρωζώνη. 

Η πορεία του ασφαλιστικού συστήματος με την 
πυξίδα των νεοφιλελεύθερων και των Μνημονι- 
ακών ήταν και είναι προδιαγεγραμμένη. Εδώ και 
τουλάχιστον 25 χρόνια, στόχος τους είναι η πλή¬ 
ρης κατάργηση ή εκμηδένιση κάθε είδους παροχών 
σε συντάξεις, υγεία, πρόνοια. Για να στηριχτούν τα 
κέρδη των τραπεζιτών, ιδιοκτητών ΜΜΕ, μεγάλων 
επιχειρηματιών, εφοπλιστών κ.λπ. Για να επιβάλ¬ 
λουν μια σημαντική/στρατηγική ήττα στο εργατικό 
και λαϊκό κίνημα, με τη συντριβή του πλέγματος 
αλληλεγγύης και προστασίας του και για να πλη¬ 
ρωθούν οι δανειστές/τοκογλύφοι. Όλοι αυτοί οι 
νεοφιλελεύθεροι και μνημονιακοί κανίβαλοι, που 
επί 25 χρόνια συστηματικά ασελγούσαν επάνω στο 
ασφαλιστικό, μέρα τη μέρα, μέτρο με το μέτρο ή 
νόμο με τον νόμο, και σε συνδυασμό με την οικο¬ 
νομική και κοινωνική καταστροφή, οδήγησαν στην 
τυπική κατάρρευση ή η ανοιχτή πτώχευση των Τα¬ 
μείων. 

Τα μέτρα για το ασφαλιστικό, όπου επιμένουν 
οι δανειστές/τοκογλύφοι, είναι τα ίδια ή και χειρό¬ 
τερα απ’ αυτά που ζητούσαν ή είχαν συμφωνήσει 
με τη συγκυβέρνηση ΝΔ-ΠΑΣΟΚ: 

α) Κατάργηση όλων των λεγάμενων πρόωρων 
συνταξιοδοτήσεων (πριν το 62° ή το 67° έτος). 
Εφαρμογή ενιαίου καθεστώτος, που θα βάζει τέλος 
στη συνταξιοδότηση (με γενικές ή ειδικές διατά¬ 
ξεις) πριν από το 62° για μειωμένη σύνταξη και το 


67° έτος για πλήρη σύνταξη. Δηλαδή μερικές εκα¬ 
τοντάδες χιλιάδες άνδρες και γυναίκες, σε δημό¬ 
σιο, ΔΕΚΟ, ΙΚΑ κ.α., με ελάχιστες εξαιρέσεις (βα¬ 
ρέα, ΑΜΕΑ κ.α.) θα οδηγηθούν σε επιπλέον εργα¬ 
σία για αρκετά χρόνια. Το που ακριβώς στοχεύουν 
φαίνεται ίσως πιο ξεκάθαρα στην κατάργηση των 
διατάξεων για τα 35 έτη εργασίας ή για τις 10.500 
ημέρες εργασίας (που δίνουν σε κάποιους εργαζό¬ 
μενους το δικαίωμα να βγουν σε σύνταξη νωρίτερα 
από το 62° ή το 65° έτος). Ξεζούμισμα και δουλειά 
μέχρι τελικής πτώσης και, γιατί όχι, μέχρι θανάτου. 

β) Αύξηση του ελάχιστου χρόνου ασφάλισης 
για την καταβολή της βασικής και της κατώτατης 
σύνταξης από τα 15 στα 20 έτη για όσους έχουν 
γεννηθεί από το 1970 και μετά. 

γ) «Πάγωμα» των κύριων συντάξεων για επι¬ 
πλέον δύο χρόνια (2016-17). 

δ) Διασταυρώσεις για τον έλεγχο της νομι¬ 
μότητας καταβολής 930.414 συντάξεων χηρεί¬ 
ας (587.443 κύριες και 342.971 επικουρικές) και 
664.862 επιδομάτων (γάμου, τέκνου κ.α.). 

ε) Διαχωρισμό των προνοιακών επιδομάτων 
από τις κάθε είδους συντάξεις και «ορθολογικο- 
ποίησή» τους. Δηλαδή, θα ξεχωρίσουν καταρχήν 
τις συντάξεις (κύρια, επικουρική, εφάπαξ) από τις 
προνοιακές παροχές και τα επιδόματα, αλλά και 
από όσα επιδόματα δεν αντιστοιχούν σε εισφο¬ 
ρές (π.χ. το ΕΚΑΣ, το Εξωϊδρυματικό Επίδομα, το 
Επίδομα Απολύτου Αναπηρίας, η βασική σύνταξη, 
ακόμη και το κατώτατο όριο σύνταξης). Σε αυτά τα 
προνοιακά θα μπουν εισοδηματικά και περιουσι¬ 
ακά κριτήρια και προϋποθέσεις, πέραν όσων ήδη 
υπάρχουν - και όλα αυτά υπό τη δαμόκλειο σπάθη 
των ελλειμμάτων και της δημοσιονομικής πειθαρ¬ 
χίας! 

ζ) Διοικητική ενοποίηση στο ΙΚΑ των επικου¬ 
ρικών και των ταμείων εφάπαξ και δημιουργία Ενι¬ 
αίας Αρχής για την απονομή συντάξεων. Με στόχο 
να βάλουν χέρι στα αποθεματικά τους, πέρα από 
την ενοποίηση παροχών και δικαιωμάτων προς τα 
κάτω (δηλαδή τον περιορισμό έως και εξαφάνισή 
τους). 

Απέναντι σ’ αυτή την «επιστροφή του δολοφό¬ 
νου στον τόπο του εγκλήματος», η κυβέρνηση ΣΥ- 
ΡΙΖΑ-ΑΝΕΛ ψελλίζει «μισές» αλήθειες. Εμφανίζει 
τις απαιτήσεις των δανειστών/τοκογλύφων σαν 
«εμμονές» ή «δόγματα» επί των δημοσιονομικών, 
των ελλειμμάτων και της «περιοριστικής» πολι¬ 
τικής. Όμως, για τους δανειστές/τοκογλύφους, 
τους ευρωπαίους ιμπεριαλιστές και τους ντό¬ 
πιους καπιτα-ληστές, το ασφαλιστικό έχει στρα¬ 
τηγική σημασία. Η πλήρης κατάργηση της ΚΑ, 
η καταστροφή του πλέγματος προστασίας και 
αλληλεγγύης των εργαζομένων και των πιο αδύ¬ 
ναμων, αποτελεί γΓ αυτούς διαρκή στόχο. Απένα¬ 
ντι στους εκβιαστές που διψούν για «αίμα ζεστό», 
δηλαδή για μειώσεις/καταργήσεις δικαιωμάτων και 
σκληρότερες προϋποθέσεις, η κυβέρνηση ΣΥΡΙ- 
ΖΑ-ΑΝΕΛ ψελλίζει για την ανάγκη εύρεσης νέων 
πόρων/πηγών χρηματοδότησης και ίσως αρχίζει ν’ 
αποδέχεται κάποια από τα παραπάνω μέτρα, αρ- 
νούμενη τα πιο σκληρά μέτρα. 

Η μάχη για τη σωτηρία του ασφαλιστικού είναι 
μπροστά μας. Ξεκινάει από την ανατροπή/ακύρω¬ 
ση των παλιών ασφαλιστικών ή εργασιακών Μνη- 
μονιακών νόμων, περνάει μέσα από την επίλυση ή 
έστω ανακούφιση των άμεσων προβλημάτων των 
εργαζομένων και φτωχών λαϊκών στρωμάτων - και 
θα κριθεί κυρίως στην επανεκκίνηση της οικονο¬ 
μίας. Απέναντι στα νεοφιλελεύθερα σχέδια, στους 
εκβιασμούς των δανειστών/τοκογλύφων, με τον 
κίνδυνο που δημιουργούν οι υποχωρήσεις της κυ¬ 
βέρνησης ΣΥΡΙΖΑ-ΑΝΕΛ, η μοναδική απάντηση 
μπορεί να δοθεί μόνο από τους ίδιους τους εργαζό¬ 
μενους και τα φτωχά λαϊκά στρώματα, με την δική 
τους αυτοοργάνωση, ενότητα και αγώνα. 


επίκαιρα... 

Εργοδοτικοί φορείς: «ναι» στις διαπραγματεύσεις, 
καμία ακόμα ουσιαστική αλλαγή σε μισθούς- 
εργασιακά 

Η κυβέρνηση θεωρεί σαν «πρώτο βήμα κατάργησης 
του μνημονίου στα εργασιακά» την πρώτη συνάντηση 
του υπουργού Εργασίας, Πάνου Σκουρλέτη, με τους 
εκπροσώπους των εργοδοτικών οργανώσεων (ΓΣΕ- 
ΒΕΕ, ΕΣΕΕ, ΣΕΒ, ΣΕΤΕ) και της ΓΣΕΕ, στις 15 Απρί¬ 
λη. Οι εργοδοτικές οργανώσεις συμφώνησαν γενικά 
στις προτάσεις του Υπουργείου, όπως η επαναφορά 
των συλλογικών διαπραγματεύσεων, η υποχρεωτι¬ 
κή επέκταση των συλλογικών συμβάσεων και η στα¬ 
διακή επαναφορά του κατώτατου μισθού. Τάχθηκαν 
όμως εναντίον της επαναφοράς των πολυ-ετιών και 
των ωριμάνσεων, επικαλούμενες το ιδιαίτερα υψηλό 
κόστος για τις επιχειρήσεις (άνω των 2,9 δις ευρώ). Η 
πρόταση του Υπουργείου για το 2016, όσον αφορά τον 
προ-μνημονιακό κατώτατο μισθό των 751 ευρώ, είναι 
μια πρώτη αύξηση στα 654 ευρώ (κατά 12%) την 1η 
Οκτωβρίου του 2015. 

Ειδικότερα, ο Σύνδεσμος Τουριστικών Επιχειρήσε¬ 
ων έχει ζητήσει να διατηρηθούν οι χαμηλότερες αμοι¬ 
βές για τους νέους, σαν «κίνητρο για προσλήψεις» ή, σε 
περίπτωση εξίσωσής τους, να παραμείνουν στα προη¬ 
γούμενα επίπεδα οι εργοδοτικές εισφορές. 

Ο Σκουρλέτης, ωστόσο, διεμήνυσε ότι θα ενεργο¬ 
ποιήσει άμεσα το άρθρο 39 του ν. 3863/10 που επιβάλ¬ 
λει στους εργοδότες να καταθέτουν σε τράπεζα ταυτό¬ 
χρονα με τις αποδοχές των εργαζομένων του ιδιωτικού 
τομέα και τις ασφαλιστικές εισφορές καθώς και τον 
φόρο μισθωτών υπηρεσιών. Η συγκεκριμένη υποχρέω¬ 
ση είχε προβλεφθεί να ισχύσει από την 1η Ιουλίου του 
2011, αλλά η σχετική υπουργική απόφαση δεν εκδό- 
θηκε ποτέ, ενώ, στο διάστημα που ακολούθησε, έγιναν 
μειώσεις μισθών έως 40% και, με βάση τα στοιχεία του 
Υπουργείου, διπλασιάστηκε ο αριθμός των αμειβόμε- 
νων με τα κατώτατα όρια μισθών και ημερομισθίων 
(στο 24% από 12% για τους εργαζόμενους με πλήρη 
απασχόληση και στο 45% από 17%, αν συνυπολογι¬ 
στούν και οι εργαζόμενοι με καθεστώς μερικής απα¬ 
σχόλησης). 

Η ΓΣΕΕ χαρακτήρισε απολύτως συμβατές με τα 
αιτήματα των συνδικάτων τις κυβερνητικές προτάσεις 
και τόνισε ότι θέση της είναι η άμεση επαναφορά του 
κατώτατου μισθού, μαζί με τις ωριμάνσεις και τα επι¬ 
δόματα πολυ-ετίας, στην προ Μνημονίου κατάσταση, 
δηλαδή στα 751 ευρώ. 

Βίαιη εκκένωση της κατάληψης της Πρυτανείας 
ΕΚΠΑ, σκηνικό «νόμου και τάξης» στα 
Πανεπιστήμια 

Με αστυνομική επέμβαση το πρωί της Παρασκευής 
17 Απρίλη έληξε η κατάληψη της Πρυτανείας του 
ΕΚΠΑ, που ξεκίνησε 19 μέρες πριν, από ομάδα 
του αναρχικού-αντιεξουσιαστικού χώρου ώστε να 
προωθήσει τα αιτήματα για κατάργηση των φυλακών 
τύπου Γ', τρομονόμου και κουκουλονόμου, ανθρώπινη 
μεταχείριση των κρατουμένων κ.α. 

Αστυνομία και ΜΑΤ, που από τις προηγούμενες 
μέρες είχαν περικυκλώσει τα Προπύλαια με σκοπό να 
συλλαμβάνουν, όποιον εξερχόταν από το κτίριο, επε- 
νέβησαν και το εκκένωσαν, προχωρώντας σε συλλή¬ 
ψεις 14 ατόμων. Όλο το διάστημα, και όσο συνεχιζόταν 
η κατάληψη, τα Προπύλαια ήταν σε αστυνομικό κλοιό, 
έγιναν πάνω από 20 συλλήψεις (ακόμα και 2 τουρι¬ 
στών), ενώ υπήρξε και αστυνομικός της ομάδας ΔΕΛ¬ 
ΤΑ που την προηγούμενη της εκκένωσης κινούνταν 
ανάμεσα στους διαδηλωτές με κάμερα ενσωματωμένη 
στο κράνος του (όταν το θέμα γνωστοποιήθηκε, προ¬ 
κηρύχθηκε Ένορκη Διοικητική Εξέταση εις βάρος του). 
Μεμονωμένες προσαγωγές έξω από Προπύλαια και 
ΕΜΠ έγιναν και την επόμενη μέρα, ενώ η αστυνομία, 
δια στόματος αναπληρωτή υπουργού Προστασίας του 
Πολίτη, Γιάννη Πανούση, εμφανίστηκε ως... υπερασπι¬ 
στής του πανεπιστημιακού ασύλου. 

Ξεκίνησε η δίκη της Χρυσής Αυγής 


Σ τις 20 Απρίλη ξεκίνησε η δίκη της 
ναζιστικής συμμορίας της Χρυσής 
Αυγής από το τριμελές εφετείο κα¬ 
κουργημάτων, σε μια ασφυκτικά 
γεμάτη, ειδικά διαμορφωμένη αίθουσα στις 
φυλακές Κορυδαλλού. Από νωρίς το πρωί 
η γύρω περιοχή ήταν αστυνομοκρατούμενη 
και (σε συνδυασμό με τους ελέγχους) η προ¬ 
σέλευση για όσους ήθελαν να παρακολου¬ 
θήσουν τη δίκη ήταν αρκετά δύσκολη. 

Παρόντες ήταν μόνο 44 από τους 69 
κατηγορούμενους χρυσαυγίτες, μεταξύ των 
οποίων ο δολοφόνος του Π. Φύσσα Ρουπα¬ 
κιάς και ο άμεσος συνεργός του Καζαντζό- 
γλου. Όλοι οι βουλευτές (η προηγούμενη 
κοινοβουλευτική ομάδα) και ηγετική ομάδα 
απούσιαζαν εκτός από τον Ματθαιόπουλο. 
Παρόντες ήταν επίσης οι πρώην βουλευτές 
Π. Ζησιμόπουλος και Σ. Μπούκουρας. Η 
δίκη αναβλήθηκε για τις 7 Μάη, γιατί ο κατη¬ 
γορούμενους Ν. Παπαβασιλείου εμφανίστη¬ 
κε χωρίς δικηγόρο, οπότε έπρεπε να οριστεί 
συνήγορος υπεράσπισης. Η πρόταση της 
πολιτικής αγωγής για μεταφορά της δίκης σε 
άλλη αίθουσα (λόγω ακαταλληλότητας των 
φυλακών, της περιοχής και της αίθουσας) θα 
εξεταστεί στην επανέναρξη της δίκης. 

66 χρυσαυγίτες αντιμετωπίζουν την κα¬ 
τηγορία ένταξης σε εγκληματική οργάνωση 
και απ’ αυτούς οι 19, που αποτελούν και την 
ηγετική ομάδα, με το αδίκημα της διεύθυν¬ 
σης εγκληματικής οργάνωσης. Πάνω από 
20 κατηγορούμενοι έχουν επιπρόσθετες 
κατηγορίες για δολοφονίες και απόπειρες 
δολοφονιών, οπλοκατοχή κ.α.: δολοφονία 
Π. Φύσσα, επίθεση στους Αιγύπτιους ψαρά¬ 
δες στο Κερατσίνι, στους συνδικαλιστές του 
ΠΑΜΕ κ.α. Διάφορες άλλες επιθέσεις (πάνω 


Σ ε μια απέραντη εκατόμβη έχουν 
μετατραπεί τα νερά της Μεσο¬ 
γείου. Άλλες 800 ανθρώπινες 
ζωές χάθηκαν μέσα σε μια νύχτα, 
αναζητώντας ένα καλύτερο “αύριο”, στις 
19/4 στη Λαμπεντούζα της Ιταλίας. Συνο¬ 
λικά, από τις αρχές του τρέχοντος έτους, 
πάνω από 1.600 είναι τα θύματα των αλλε¬ 
πάλληλων ναυάγιων. 

Ανατριχιαστικά είναι τα στοιχεία που 
έχει καταγράψει μέχρι τον Σεπτέμβρη του 
2014, για το 2014, που πέρασε ο Διεθνής 
Οργανισμός Μεταναστών (Δ.Ο.Μ.): 4.077 
θανάτους μεταναστών σε διεθνές επίπε¬ 
δο, και τα τρία τέταρτα εξ αυτών, οι 3.072 
έχουν σημειωθεί στη Μεσόγειο. Υπερδι¬ 
πλάσιοι από τον αριθμό που καταγράφηκε 
τη χρονιά που είχε σημειωθεί το προηγού¬ 
μενο ιστορικό ρεκόρ, το 2011, τη χρονιά 
της Αραβικής Άνοιξης. Από το 2000 έως 
και το 2014 τουλάχιστον 40.000 μετανά¬ 
στες έχουν χάσει τη ζωή τους παγκοσμίως 
προσπαθώντας να φθάσουν στην Ευρώπη. 
Και αυτά είναι τα επίσημα στοιχεία, ποιος 
τολμάει να φανταστεί τον πραγματικό 
αριθμό!; 

Δυστυχώς, όμως, δεν είναι μόνο οι με¬ 
τανάστες που πνίγηκαν. Το όνειρο μιας κα¬ 
λύτερης ζωής όσων από αυτούς καταφέρ¬ 
νουν τα περάσουν τον υδάτινο τάφο της 
Μεσογείου, μετατρέπεται σε έναν απέρα¬ 
ντο εφιάλτη φτώχειας, δουλοποίησης από 
τους εργοδότες, βασανισμών και δολοφο¬ 
νιών από την αστυνομία και τα φασιστικά 
αποβράσματα, που η κρίση τους επέτρεψε 
να βγουν από τα λαγούμια τους. 


από 100 δικογραφίες, για κάποιες υπάρχουν 
ήδη καταδίκες) θα συνεκτιμηθούν στη δίκη, 
ενώ δικάζονται ή έχουν δικαστεί ξεχωριστά 
(π.χ. η δολοφονία του Σαχζάτ Λουκμάν στα 
Πετράλωνα). 

Αν κρίνουμε από τη μέχρι τώρα στάση 
της ηγεσίας της ΧΑ, η υπερασπιστική γραμ¬ 
μή θα κινηθεί γύρω από τη λογική «δεν υπάρ¬ 
χει εγκληματική οργάνωση», επειδή π.χ. δεν 
υπάρχει «οικονομικό όφελος» (σημειώνουμε 
πως η άποψη αυτή είχε διατυπωθεί (και μει¬ 
οψήφησε) και από τον εφέτη Νίκο Σαλάτα 
στο παραπεμπτικό βούλευμα του συμβου¬ 
λίου εφετών). Η γραμμή αυτή υπονοεί ότι 
οι δολοφονικές επιθέσεις έγιναν από άτομα 
που δρούσαν με δική τους πρωτοβουλία και 
χωρίς κεντρικό σχεδιασμό από την ΧΑ. Αυτό 
οδηγεί σε ευθύνη και ενοχή των μεσαίων και 
κατώτερων στελεχών της και πιθανή κατα¬ 
δίκη τους για τέλεση συγκεκριμένων πράξε¬ 
ων (φυσική αυτουργία), αλλά σε «μαλακή» 
αντιμετώπιση της ηγεσίας. Έτσι η ηγεσία 
επιδιώκει να ξεπεράσει την κατηγορία για δι¬ 
εύθυνση εγκληματικής οργάνωσης και ταυ¬ 
τόχρονα να εκπέσει η κατηγορία ένταξης σε 
εγκληματική οργάνωση. 

Επιπλέον, η «εγκληματική οργάνωση» 
(διώκεται με το 187 του ποινικού κώδικα) 
αποτελεί ευνοϊκή διάταξη σε σχέση με το πιο 
αυστηρό 187Α, που αφορά «τρομοκρατικές» 
οργανώσεις. Ήδη δηλαδή οι δικαστές που 
ασχολήθηκαν με την υπόθεση έκριναν ότι 
οι χρυσαυγίτες δεν «τρομοκρατούν» αλλά 
μόνο τελούν κακούργηματικές ή πλημμελη- 
ματικές πράξεις. Αντίθετα οργανώσεις που 
αναφέρονται ή δρουν στο όνομα του εργατι¬ 
κού κινήματος, για πολύ πιο «ήπιες» ενέργει¬ 
ες, θεωρούνται απευθείας «τρομοκρατικές». 


Εβδομήντα χρόνια μετά τον 2° Παγκό¬ 
σμιο Πόλεμο, η ανθρωπότητα γνωρίζει τη 
μεγαλύτερη εκτόπιση πληθυσμών, τις πε¬ 
ρισσότερες ανοιχτές πολεμικές εστίες, τις 
μεγαλύτερες κοινωνικές ανισότητες, τους 
χειρότερους όρους διαβίωσης για τους ερ¬ 
γαζόμενους και τα φτωχά λαϊκά στρώματα, 
τους περισσότερους θανάτους από πείνα, 
δίψα και ιάσιμες ασθένειες, μερικές από τις 
πιο οδυνηρές συνέπειες της δολοφονικής 
ιμπεριαλιστικής πολιτικής των Ε.Ε., ΗΠΑ, 
ΝΑΤΟ, που αναγκάζει τόσα εκατομμύρια 
ανθρώπους να παίξουν τη ζωή τους κο- 
ρώνα-γράμματα, για να εξασφαλίσουν το 
πιο αυτονόητο δικαίωμα, το δικαίωμά τους 
στη ζωή με ανθρώπινους όρους. Είναι η 
ίδια πολιτική που έχει σμπαραλιάσει σχε¬ 
δόν όλες τις χώρες της Μ. Ανατολής και 
της Αφρικής. 

Όσο αυτές οι καταστάσεις χειροτερεύ¬ 
ουν, τόσο η υποκρισία των ιμπεριαλιστών 
οξύνεται. Σπεύδουν οι ευρωπαίοι ηγέτες 
να δηλώσουν πως είναι «βαθιά συγκλο¬ 
νισμένοι», τρέχοντας κάτω από την πίεση 
των δραματικών εξελίξεων να κάνουν μια 
έκτακτη Σύνοδο Κορυφής για να λάβουν 
«νέα μέτρα». 

Οι φιλάνθρωπες ιμπεριαλιστικές κυ¬ 
βερνήσεις της Ε.Ε., σύμφωνα με αποκάλυ¬ 
ψη της ΊΙιε Οιιατάίαη, συμφώνησαν στην 
Σύνοδο Κορυφής να δεχτούν μόνο 5000 
μετανάστες προς εγκατάσταση, ενώ όλοι 
οι υπόλοιποι, εκατοντάδες χιλιάδες, θα 
επαναπροωθηθούν. Αποφάσισαν την ενί¬ 
σχυση των επιχειρήσεων και αύξηση των 
στρατιωτικών δυνάμεων στη Μεσόγειο, 


Τέλος, στο κατηγορητήριο δεν εξαντλούνται 
τα όρια της ατομικής ευθύνης της ηγεσίας 
στις δολοφονικές επιθέσεις (ηθική αυτουρ¬ 
γία). 

Συγκεντρώσεις και επιθέσεις των 
χρυσαυγιτών 

Έξω από τις φυλακές Κορυδαλλού πραγ¬ 
ματοποιήθηκαν συγκεντρώσεις από οργα¬ 
νώσεις της αριστερός, αντιρατσιστικές-αντι- 
φασιστικές κινήσεις, φοιτητικούς συλλόγους 
και κοινότητες μεταναστών, ενώ καλούσαν 
και συνδικάτα-ομοσπονδίες (ΑΔΕΔΥ, ΠΟΕ 
ΟΤΑ, ΕΙΝΑΠ, ΟΕΝΓΕ κ.α.) που είχαν κη¬ 
ρύξει στάση εργασίας. Συμμετείχαν περίπου 
1.500-2.000 άτομα. 

Συγκέντρωση όμως είχαν και λιγοστοί 
υποστηρικτές της ναζιστικής συμμορίας (όχι 
πάνω από 150 άτομα), που δεν δίστασαν να 
χτυπήσουν 3 από τους μάρτυρες κατηγορί¬ 
ας και μια ομάδα φοιτητών, με αποτέλεσμα 
κάποιοι να μεταφερθούν στο νοσοκομείο 
Νίκαιας. Για μια ακόμα φορά, η παρουσία 
της αστυνομίας όχι μόνο δεν εμπόδισε, αλλά 
μάλλον διευκόλυνε τις επιθέσεις αυτές, ενώ 
δεν έγινε καμία προσαγωγή των επιτιθέμε¬ 
νων θρασύδειλων χρυσαυγιτών. 

Ποιοι δεν θα καθίσουν στο εδώλιο 

Πέρα από την παραδειγματική τιμωρία 
όλων των χρυσαυγιτών και αυτών που δο¬ 
λοφονούσαν, αλλά και της ηγεσίας που έδινε 
τις εντολές, εκείνα τα οποία δεν δικάζονται 
και δεν θίγονται καν στη δίκη, είναι όλα εκεί¬ 
να που ευνόησαν και βοήθησαν τους ναζί 
να δολοφονούν δηλαδή: α) Η συγκάλυψη, 
η ασυλία και η ατιμωρησία των χρυσαυγιτών 
εξαιτίας των σχέσεών τους με τμήματα του 


επεμβάσεις κατάληψης και καταστροφής 
των δουλεμπορικών σκαφών, τακτικές συ¬ 
νεδριάσεις των Ευτοροί, Ετοηίεχ, ΕΑ5Ό 
και ΕΉΚΟΐυδΤ για εντοπισμό λαθρεμπό¬ 
ρων, αυστηροποίηση διαδικασιών ασύλου 
και διαδικασίες επαναπατρισμού φαστ 
τρακ, λήψη δακτυλικών αποτυπωμάτων 
από όλους τους μετανάστες - και δημιουρ¬ 
γία προγράμματος “ταχείας επιστροφής” 
στις χώρες τους. Στα σκαριά μπαίνουν και 
νέα σχέδια επέμβασης στη Λιβύη (έχει τρι¬ 
χοτομηθεί και καμία σταθεροποίηση δεν 
φαίνεται στον ορίζοντα). Ανοίγουν νέο 
πόλεμο στους μετανάστες με το πρόσχη¬ 
μα της καταπολέμησης των «διακινητών 
δουλεμπόρων-τρομοκρατών», που η Ε.Ε. 
παρουσιάζει ως υπεύθυνους για το μετα- 
ναστευτικό κύμα, σαν να ήταν οι δουλέ¬ 
μποροι που βομβάδισαν τα σπίτια των με¬ 
ταναστών στην Λιβύη ή στη Συρία! 

Ακόμη, δεν πρέπει ποτέ να ξεχνάμε ότι 
το μεταναστευτικό ζήτημα είναι πολυερ- 
γαλείο στα χέρια των αστών: Χρησιμοποι¬ 
ούν την ρατσιστική ρητορεία, την λογική 
του «δεν χωράνε άλλοι», για να διαιρέ¬ 
σουν τους εργαζόμενους, να τους κάνουν 
ανταγωνιστές στην εύρεση εργασίας, για 
να απενεχοποιήσουν το καπιταλιστικό 
σύστημα και τις κυβερνήσεις του για την 
ανεργία και φτώχεια που προκαλεί. Για να 
ρίξουν την εργατική τάξη και τους φτωχούς 
στους παραλογισμούς των “ανώτερων και 
κατώτερων” φυλών και εθνικοτήτων. 

Όσον αφορά την Ελλάδα, η κίνηση 
του ΣΥΡΙΖΑ να ξεκινήσει να κλείνει, χωρίς 
βέβαια να το έχει ολοκληρώσει ούτε στο 




κρατικού μηχανισμού (αστυνομία, δικαστές 
κ.α.) αλλά και στα αστικά κόμματα ή και 
σε προηγούμενες κυβερνήσεις (π.χ. Μπαλ- 
τάκος). β) Οι χρηματοδότες της ΧΑ, που 
άνοιγε γραφεία σε όλη την Ελλάδα και εξο¬ 
πλιζόταν πριν καν μπει στη Βουλή, γ) Όλοι 
εκείνοι που με την πολιτική ή το λόγο τους 
(ΝΔ, ΠΑΣΟΚ, ΜΜΕ) δικαιολογούσαν ή και 
εφάρμοζαν τις πρακτικές και την πολιτική 
της ΧΑ («λαθρομετανάστες», «ανακατάλη¬ 
ψη των πόλεων», στρατόπεδα συγκέντρω¬ 
σης μεταναστών, επίθεση στους εργαζόμε¬ 
νους, τον συνδικαλισμό, τα σωματεία κ.λπ.), 
που ακόμα ονόμαζαν τη ΧΑ «τελευταία ευ¬ 
καιρία της δημοκρατίας». 

Ο «μπρουτάλ» χρυσαυγιτισμός των ταγ¬ 
μάτων εφόδου έχει τα ίδια κίνητρα με τον 
μνημονιακό-νεοφιλελέυθερο φασισμό των 
σαλονιών, δηλαδή την ισοπέδωση του βι¬ 
οτικού επιπέδου και των δικαιωμάτων των 
εργαζομένων και της νεολαίας. Έχουν τον 
ίδιο στόχο: την εφαρμογή ενός μόνο δικαίου, 
αυτού που λέει ότι «νόμος είναι το δίκιο του 
αφεντικού». 

Αν η ναζιστική ιδεολογία είναι το κίνητρο 
των Μιχαλολιάκου, Κασιδιάρη, Ρουπακιά και 
σία, η ακραία νεοφιλελεύθερη ιδεολογία 
είναι το κίνητρο των αφεντικών, των Σα¬ 
μαράδων και Βενιζέλων και των ιμπεριαλι¬ 
στών—δανειστών της ΕΕ και του ΔΝΤ, που 
μεταξύ άλλων εξοπλίζουν και τους ναζί στην 
Ουκρανία. Έχουμε χρέος να τους σταματή¬ 
σουμε! 

ελάχιστο, τα απάνθρωπα στρατόπεδα συ¬ 
γκέντρωσης έγινε μια καλή αφορμή, για να 
λυσσάξουν οι ακροδεξιοί και μνημονιακοί 
(βλ. δηλώσεις Γεωργιάδη: «Ψήφισες ΣΥ- 
ΡΙΖΑ; Μπόνους ένας λαθρομετανάστης 
σπίτι σου»), προσπαθώντας, να συσπειρώ¬ 
σουν τα πιο αντιδραστικά και μαύρα κομ¬ 
μάτια της κοινωνίας. Ούτε λόγος φυσικά 
για τα ΜΜΕ που προκαλούν εμετό, ανα- 
παράγοντας ξανά και ξανά το μισάνθρωπο 
παραλήρημα των ακροδεξιών. 

Πρέπει να μπει ένα αποφασιστικό τέ¬ 
λος! Όλοι οι εργαζόμενοι, άνεργοι, νέοι 
πρέπει με τη δική μας κινητοποίηση και 
οργάνωση, με επιτροπές και δομές αλλη¬ 
λεγγύης, να κάνουμε δικό μας θέμα την 
έμπρακτη υποστήριξη των προσφύγων. Να 
μην την αφήσουμε στα υποκριτικά σχέδια 
των ευρωπαίων ιμπεριαλιστών και των 
κρατικών μηχανισμών, να αποκρούσουμε 
τις υστερικές κραυγές των μνημονιακών. 
Είναι ανάγκη σε όλη την Ευρώπη να ξεση¬ 
κωθούμε ενάντια σ’ αυτές τις ρατσιστικές, 
ιμπεριαλιστικές, κατασταλτικές πολιτικές, 
που είναι απαραίτητο συμπλήρωμα της δι¬ 
κτατορίας των τραπεζών και πολυεθνικών. 
Ενάντια στη βαρβαρότητα των επεμβάσε¬ 
ων και πολέμων, να προτάξουμε μια Ευ¬ 
ρώπη των Εργαζομένων και μια Μεσόγειο 
των Λαών. 

Διάλυση της ΡτοπΙεχ 
Κατάργηση του «Δουβλίνο 2» 
Νομιμοποίηση -Ίσα δικαιώματα σε 
όλους τους μετανάστες 
Ασυλο και φροντίδα για τους 
πρόσφυγες. 

Σύνορα ανοιχτά για τους εργάτες, 
όχι για τους τραπεζίτες και το 
κεφάλαιο. 


Ενάντια στην Ευρώπη του ρατσισμού 

Να υπερασπίσουμε πρόσφυγες και μετανάστες! 

ψ Κατάργηοη των μνημονίων 

κανένας ·υμ|ι 


ΑΠΟ ΤΗΝ ΕΚΠΑΙΔΕΥΣΗ ΚΑΙ ΑΠΟ ΠΑΝΤΟΥ 


Φοιτητικές εκλογές 13 Μάη: Στηρίζουμε 

Γιιι το ξηΛωμα των μνημονίων και 


Ο ι φοιτητικές εκλογές στις 
13 Μάη έχουν μια ιδιαίτερη 
πολιτική σημασία. Είναι η 
πρώτη «μεγάλη» αναμέ¬ 
τρηση, πανελλαδικής εμβέλειας, μετά 
τις εκλογές της 25 ης Γενάρη, αλλά και 
η πρώτη καταγραφή των αλλαγών που 
έχουν συμβεί μετά απ’ αυτές στην συ¬ 
νείδηση της νεολαίας. Αν προσθέσουμε 
την κρίσιμη κατάσταση όπου βρίσκε¬ 
ται η τριτοβάθμια εκπαίδευση και τις 
πρώτες κινήσεις της νέας κυβέρνησης 
σ’ αυτό τον τομέα, φαίνεται ότι μιλάμε 


για εκλογές αρκετά διαφο¬ 
ρετικές από ό,τι μέχρι σήμε¬ 
ρα. Η προσπάθεια των αστι¬ 
κών- μνη μον ιακών δυνά¬ 

μεων, κυρίως της ΝΔ μέσω 
της ΔΑΠ, να διατηρήσουν 
τα ποσοστά τους, χρησιμο¬ 
ποιώντας τα σαν επιχείρημα 
για το ότι η νεολαία ήταν 
δήθεν ευχαριστημένη με τα 
μνημόνια, πρέπει να αποτύ- 
χει. Αντίστοιχα, οφείλει να 
εκφραστεί ισχυρά η αριστε¬ 
ρή στροφή που συντελείται 
στην ελληνική κοινωνία, 
όμως πολύ πιο καθαρά και 
ρ ιζο σπαστ ικά, εν ισχύ όντας 
τις επαναστατικές δυνάμεις 
μέσα στο φοιτητικό κίνημα και την 
ΣΣΠ. 

Η ήττα των μνη μον ιακών δυνάμε¬ 
ων στις 25 Γενάρη αποτελεί μια πρώτη 
νίκη του ελληνικού λαού. Το γκρέμισμα 
όμως του καθεστώτος των μνημονίων 
και του «κράτους έκτακτης ανάγκης» 
δεν τελείωσε στις 25 Γενάρη. Αντίθε¬ 
τα, όλοι αυτοί που είχαν συμφέρον από 
την εφαρμογή των μνημονίων επιχει¬ 
ρούν ήδη, και θα επιχειρήσουν ακόμη 
πιο λυσσασμένα, να τα επαναφέρουν 
με κάθε τρόπο. 


Ο κίνδυνος για επιστροφή στον εφι¬ 
άλτη των μνημονίων μεγαλώνει καθη¬ 
μερινά με τους συνεχείς συμβιβασμούς 
και τη δειλή πολιτική του ΣΎΡΙΖΑ. Με 
την επαίσχυντη «συμφωνία» της 20 ης 
Φλεβάρη, καθώς και τις διάφορες συνα¬ 
ντήσεις που ακολούθησαν (ΕιιΐΌ§ΐΌΐιρ 
9/3, 7μερής συνάντηση κ.λπ.), πραγ¬ 
ματοποιήθηκε μια τεράστια υποχώρη¬ 
ση. Αυτή η «συμφωνία» συνοπτικά: α) 
Παρατείνει το μνημονιακό καθεστώς 
τουλάχιστον μέχρι τον Ιούνιο, β) Ανα¬ 
γνωρίζει τη δανειακή σύμβαση και το 
σύνολο του χρέους, γ) Παρατείνει τον 
έλεγχο/επιτήρηση της οικονομικής, 
κοινωνικής και πολιτικής ζωής από 
τους εκπροσώπους των δανειστών 
κερδοσκόπων, που τώρα ονομάζονται 
«θεσμοί» σε φραστική αντικατάσταση 
της κακόφημης τρόικας, δ) Ακυρώνει 
σχεδόν στο σύνολό του ακόμη και το 
μετριοπαθές πρόγραμμα του ΣΎΡΙΖΑ 
που είχε υποσχεθεί στον ελληνικό λαό. 
ε) Αποτελεί υπονόμευση της νίκης του 
ελληνικού λαού στις 25 Γενάρη, που με 
τους αγώνες και την ψήφο του έδωσε 
σκληρή απάντηση στη δοσίλογη κυ¬ 
βέρνηση Σαμαρά-Βενιζέλου, στην οι¬ 
κονομική και πολιτική ελίτ της Ε.Ε. ζ) 
Δείχνει ότι η τελική συμφωνία που θα 
υπογραφεί τον προσεχή Ιούνιο μπορεί 


να μας ξαναγυρίσει στον αρμαγεδώνα 
των μνημονιακών πολιτικών. 

Στην εκπαίδευση, η πολιτική ηγεσία 
του υπουργείου Παιδείας παραχώρησε 
συνέντευξη τύπου (16 Απριλίου), όπου 
παρουσίασε το «Πολυνομοσχέδιο για 
την Οργάνωση και Λειτουργία του 
Εκπαιδευτικού Συστήματος». Μερικά 
από τα σημαντικότερα σημεία του, που 
αφορούν την τριτοβάθμια εκπαίδευση, 
περιλαμβάνουν: Κατάργηση των συμ¬ 
βουλίων διοίκησης. Κατάργηση των δι¬ 
αγραφών και ορίων φοίτησης. Αυστη¬ 
ρότερα κριτήρια για τις μεταγραφές. 
Μερική επαναφορά του ασύλου, με νε¬ 
φελώδη και αμφίσημη διατύπωση. Γί¬ 
νεται λόγος μόνο για την κατοχύρωση 
των ακαδημαϊκών ελευθεριών και την 
ελεύθερη διακίνηση των ιδεών, ενάντια 
σε όποιον προσπαθεί να το καταλύσει, 
αγνοώντας έτσι τη σημασία του ασύ¬ 
λου για τους φοιτητικούς, εργατικούς, 
κοινωνικούς αγώνες. Για την επέμβα¬ 
ση της αστυνομίας, σύμφωνα και με 
δηλώσεις του Υπουργού, θα ισχύει ότι 
ίσχυε και... στον νόμο Διαμαντοπού- 
λου. Προβληματισμό προκαλούν και οι 
δηλώσεις κορυφαίων στελεχών της κυ¬ 
βέρνησης πως η επέμβαση της αστυνο¬ 
μίας στην κατειλημμένη πρυτανεία του 
ΕΚΠΑ ήταν υπέρ της δημοκρατίας και 


Νέα μείωση εισακτέων στην τριτοβάθμια εκπαίδευση 



Τ ο υπουργείο Παιδείας ανακοί¬ 
νωσε ότι φέτος οι εισακτέοι 
στην τριτοβάθμια εκπαίδευση 
θα είναι λιγότεροι κατά περίπου 2.000. 
Σύμφωνα με τα στοιχεία που έδωσε στη 
δημοσιότητα, η μείωση των θέσεων 
θα είναι κυρίως στα πανεπιστήμια (με 
εξαίρεση τα μικρά ή απομακρυσμένα), 
ενώ στα ΤΕΙ σημειώνεται μικρή αύξη¬ 
ση. Η μείωση των εισακτέων έρχεται να 
προστεθεί στον ήδη σημαντικά συρρι- 
κνωμένο αριθμό εισακτέων, που από 
84.690 το 2010 μειώθηκαν σε 70.305 το 
2014, κυρίως με το «σχέδιο Αθηνά» της 
Διαμαντοπούλου. 

Γ ια φέτος, η μεγαλύτερη μείω¬ 
ση παρατηρείται σε κεντρικά 
ιδρύματα όπως το ΑΠΘ (-345), 
το ΕΚΠΑ (-185), το Οικονομικό Πα¬ 
νεπιστήμιο (-135), το Πανεπιστήμιο 
Πειραιά (-185) καθώς και σε μεγάλα 
περιφερειακά όπως της Πάτρας (από 
5.075 πέρυσι θα δεχτεί 4.365 φέτος!), 
της Κρήτης (-240), του Δημοκρίτειου 
(-175) αλλά και της Θεσσαλίας (-290). 
Αντίθετα, το Πανεπιστήμιο Αιγαίου θα 
δεχτεί συνολικά 90 υποψηφίους πε¬ 


ρισσότερους, ενώ ελάχιστες σχολές θα 
υποδεχτούν έως και 100% περισσότε¬ 
ρους εισακτέους. 

τσι, οι περσινές 70.305 θέσεις, 
φέτος θα μειωθούν σε 68.345 
θέσεις, από τις οποίες στα Πα¬ 
νεπιστήμια δίνονται 44.200 (μειωμέ¬ 
νες κατά 2.535 από τις 46.735 πέρυσι), 
ενώ στα ΤΕΙ 24.145 (αυξημένες κατά 
575 από πέρυσι, όπου ήταν 23.570). 
Οι μόλις 68.345 εισακτέοι αποτελούν 
αρνητικό ρεκόρ από το 1998. Να ση¬ 
μειώσουμε ότι οι μειώσεις των θέσεων 
στα πανεπιστήμια είναι σε όλο το φά¬ 
σμα των τμημάτων και όχι μόνο στα 
τμήματα «υψηλής ζήτησης». Τις θέσεις 
αυτές αναμένεται να τις διεκδικήσουν 
οι 101.508 υποψήφιοι που υπέβαλαν αί¬ 
τηση για συμμετοχή στις πανελλαδικές 
εξετάσεις γενικών και επαγγελματικών 
λυκείων και όσοι υποψήφιοι υποβά¬ 
λουν μηχανογραφικό δελτίο χωρίς νέα 
εξέταση για το 10% των θέσεων. 

Ε ν ολίγοις, μένει εκτός τριτοβάθ¬ 
μιας εκπαίδευσης ένας στους 
τρεις υποψηφίους! Οι αριθμοί 
γίνονται ακόμα πιο θλιβεροί, αν προ¬ 
σθέσει κανείς σε αυτούς την ολοένα και 
αυξανόμενη τάση εγκατάλειψης της 
δευτεροβάθμιας εκπαίδευσης, όπου 
περισσότεροι από 1 στους 10 μαθητές 
εγκαταλείπουν το σχολείο, πράγμα που 
αναδεικνύει την φτώχεια που ταλαιπω¬ 
ρεί την ελληνική κοινωνία. Γνωρίζοντας 
λοιπόν την κατάσταση που επικρατεί 
στην κοινωνία λόγω της εφαρμογής 
των μνημονίων, κάθε μείωση εισακτέ¬ 
ων αποτελεί ουσιαστικά ένα πλήγμα, 
μια αμφισβήτηση του δικαιώματος στη 


μόρφωση αλλά και μια κίνηση επιστρο¬ 
φής του μορφωτικού επιπέδου της κοι¬ 
νωνίας και των νέων γενιών δεκαετίες 
πίσω. Δεν πρέπει να το αφήσουμε να 
συμβεί. 

Η νέα μείωση των εισακτέων 
αποτελεί ένα ακόμη αρνητι¬ 
κό δείγμα γραφής της κυβέρ¬ 
νησης ΣΥΡΙΖΑ-ΑΝΕΛ. Απέχει έτη 
φωτός από τη θέση της για «ελεύθερη 
πρόσβαση» στο πανεπιστήμιο και κυ¬ 
ρίως αποτελεί μια ακόμη προσαρμογή 
της και μια προσπάθεια διαχείρισης της 
χρεοκοπίας του ελληνικού καπιταλι¬ 
σμού και κατ’ επέκταση και της κατάρ¬ 
ρευσης της εκπαίδευσης. Το πρόβλημα 
της τριτοβάθμιας εκπαίδευσης δεν είναι 
οι πολλοί φοιτητές. Αλλά η τεράστια 
υποβάθμιση που έχει δεχτεί από τις δε¬ 
καετίες νεοφιλελεύθερης διαχείρισης 
και επιθέσεων, με αποτέλεσμα να μην 
μπορεί να λειτουργήσει επαρκώς ούτε 
και με τους ήδη υπάρχοντες. Οι «λύ¬ 
σεις» που προωθεί μέχρι τώρα η κυβέρ¬ 
νηση ΣΥΡΙΖΑ-ΑΝΕΛ, κινούνται προς 
την αντίθετη κατεύθυνση (ανεξάρτητα 
αν όντως σε κάποιες περιπτώσεις απαι¬ 
τείται ένας εξορθολογισμός της δομής 
των ΑΕΙ-ΤΕΙ, όχι όμως η περικοπή του 
αριθμού των νέων που θα σπουδάζουν). 

Ε ντός της εκπαίδευσης, τα προ¬ 
βλήματα που αντιμετωπίζουν τα 
ελληνικά πανεπιστήμια παρα¬ 
μένουν κολοσσιαία και άλυτα, με μεγα¬ 
λύτερο αυτό της υποχρηματοδότησης, 
που καθιστούν την ομαλή λειτουργία 
τους όνειρο θερινής νυχτός. Για την 
επίλυσή τους απαιτούνται ριζικές αλλα¬ 
γές, που η κυβέρνηση ΣΥΡΙΖΑ-ΑΝΕΛ, 


εγκλωβισμένη σε μια πολιτική διαρκών 
συμβιβασμών και υποχωρήσεων, δεν 
μπορεί να δώσει. Είναι το φοιτητικό 
κίνημα που πρέπει να παλέψει για μια 
γενναία αύξηση δαπανών και για την 
κατάργηση όλων των αντιεκπαιδευτι- 
κών νόμων. Όσο και αν ανακουφίστη¬ 
καν οι φοιτητές με τις εξαγγελίες του 
Υπουργείου για κατάργηση των δια¬ 
γραφών, των ορίων φοίτησης και των 
συμβουλίων διοίκησης, σαφέστατα δεν 
πρέπει να είναι μια περίοδος εφησυχα¬ 
σμού, αφού οι αιτίες που απειλούν με 
κατάρρευση το πανεπιστήμιο παραμέ¬ 
νουν και μέρα με τη μέρα εντείνονται. 
Είναι μια περίοδος που απαιτεί νέους 
αγώνες, νέα κινήματα αναβαθμισμένα 
ποιοτικά και πιο έντονα, που θα έρθουν 
σε ευθεία σύγκρουση με το χρεοκοπη¬ 
μένο καπιταλιστικό σύστημα και θα 
επιβάλουν τις δικές μας λύσεις. 

ξίζει να θυμόμαστε ότι η όποια 
διεύρυνση του δικαιώματος 
στην εκπαίδευση, η όποια αύ¬ 
ξηση των δαπανών για την παιδεία και 
των υποδομών των πανεπιστημίων από 
τη μεταπολίτευση και μετά, ήταν και 
αποτέλεσμα της εξέγερσης του Πολυ¬ 
τεχνείου και των φοιτητικών κινημά¬ 
των και αγώνων που επακολουθήσαν 
μέχρι σήμερα. Αυτό πρέπει να έχουμε 
στο μυαλό μας όλοι οι νέοι και να μην 
αφήσουμε την τύχη των πανεπιστημί¬ 
ων μας είτε έρμαιο της κατάρρευσης 
του ελληνικού καπιταλισμού είτε στα 
αδύναμα χέρια του ΣΥΡΙΖΑ. 

ΜΔημήτρης X. 





















































Μάιος 2015 


ΕΚΠΑΙΔΕΥΣΗ & ΝΕΟΛΑΙΑ 


Εργατική Πάλη 7 


ψηφίζουμε Σοσιαλιστική Σπουδαστική Πάλη 

την ανασυγκρότηση ίου Φοιτητικού κινήματος 


της δημόσιας εκπαίδευσης! 

Όσο σωστές και αν είναι μερικές 
από τις εξαγγελίες του πολυνομοσχε- 
δίου, για ακόμα μια φορά δεν γίνεται 
κανένας λόγος για τον κύριο βραχνά 
των ΑΕΙ-ΤΕΙ: την υποχρηματοδότη - 
ση, που τα έχει φτάσει σε σημείο να 
αναστέλλουν βασικές λειτουργίες (κα¬ 
θαριότητα, γραμματείες κ.λπ.). 

Ο κίνδυνος της κατάρρευσης της 
εκπαίδευσης δεν έχει εξαφανιστεί. Εί¬ 
ναι ακόμα εδώ και όσο περνάει ο και¬ 
ρός και η κρίση βαθαίνει, έρχεται όλο 
και πιο κοντά. 

Για να αντιστραφεί αυτή η κατά¬ 
σταση, για να σωθούν τα πανεπιστή¬ 
μια και η εκπαίδευση από την κατάρ¬ 
ρευση και την άτακτη χρεοκοπία, δεν 
αρκεί απλά το πάγωμα της επίθεσης ή 
ακόμα η κατάργηση κάποιων ακραίων 
ανθρωποφαγικών μέτρων (π.χ. δια¬ 
γραφές). Χρειάζεται μια κατακόρυ- 
φη αύξηση της χρηματοδότησης, μια 
ριζική αναβάθμιση της εκπαίδευσης 
ενάντια στην καταστροφική υποβάθ- 
μιση που δέχτηκε όλα αυτά τα χρόνια. 
Η επαναφορά όλων των δικαιωμά¬ 
των που χάθηκαν, είτε αφορούν τους 
φοιτητές είτε τους εργαζόμενους στα 


πανεπιστήμια, να επανέλθουν τουλά¬ 
χιστον στα προ μνημονίου επίπεδα και 
να διευρυνθούν ακόμα παραπάνω. 

Όλα αυτά δεν μπορούν να γίνουν 
απλά μέσα από τη Βουλή ή ψηφίζο¬ 
ντας μια κυβέρνηση και περιμένοντας 
να μας λύσει τα προβλήματα. Πολύ πε¬ 
ρισσότερο δεν μπορούν να γίνουν σε 
συμφωνία με τα αρπακτικά της Ε.Ε. και 
των τραπεζών, όπως επιχειρεί ο ΣΥΡΙ- 
ΖΑ, ή, ακόμα χειρότερα, υποτασσόμε- 
νοι πλήρως στις κανιβαλικές ορέξεις 
τους, όπως καθημερινά εύχονται και 
απαιτούν οι μνημονιακοί. 

Γίνεται μόνο με την οικοδόμηση 
και ανάπτυξη του κινήματος, των αντι¬ 
στάσεων και διεκδικήσεων μας σε κάθε 
χώρο δουλειάς και σπουδών. Το φοιτη¬ 
τικό κίνημα πρέπει άμεσα, χωρίς καμιά 
αναμονή να μπει σε κίνηση: 

α) Για να επιβάλλει το ξήλωμα 
των μνημονίων στην εκπαίδευση. Τη 
ριζική αύξηση της χρηματοδότησης, 
την άμεση επαναπρόσληψη όλων των 
απολυμένων εργαζομένων του πανεπι¬ 
στημίου και ακόμη περισσότερων, την 
πλήρη και ουσιαστική επαναφορά του 
ασύλου και το γκρέμισμα κάθε ίχνους 
του κράτους «έκτακτης ανάγκης» μέσα 


στις σχολές. Την κατάργηση του νόμου 
Διαμαντοπούλουτ και όλων των αντι- 
εκπαιδευτικών νόμων (αξιολόγηση, 
εξίσωση με τα κολέγια κ.λπ.). 

β) Για να προετοιμαστεί για τη με¬ 
γάλη σύγκρουση που έχουμε μπροστά 
μας με τον χρεοκοπημένο καπιταλι¬ 
σμό, όπου μπορούμε να βγούμε νικη¬ 
τές μόνο με ένα πρόγραμμα που θα πε¬ 
ριλαμβάνει διαγραφή του χρέους και 
στάση πληρωμών στους δανειστές-το- 
κογλύφους , έξοδο από Ευρώ και Ε.Ε., 
εθνικοποίηση των τομέων-κλειδιά της 
οικονομίας κάτω από εργατικό έλεγχο 
- και την επιβολή μιας επαναστατικής 
Κυβέρνησης των Εργαζομένων. 

Για να γίνουν αυτά χρειάζεται κα- 
ταρχήν η γρήγορη ανασυγκρότηση 
του φοιτητικού κινήματος. Η αναζωο¬ 
γόνηση των φοιτητικών συλλόγων με 
συχνές, μαζικές γενικές συνελεύσεις, 
καθώς και όλων των μορφών αυτο¬ 
οργάνωσης, η χρησιμοποίηση των πιο 
δυναμικών μορφών πάλης. 

Είναι απαραίτητη όμως και η ανα¬ 
σύνθεση του φοιτητικού κινήματος 
προς όφελος των επαναστατικών 
δυνάμεων. Ενάντια στις αστικές μνη- 
μονιακές παρατάξεις ΔΑΠ-ΠΑΣΠ, 


που πρέπει να επιταχύνουμε την απο¬ 
σύνθεσή τους. Χωρίς να περιμένουμε 
τίποτα από την ΑΡΕΝ, που μεταθέτει/ 
αναθέτει την επίλυση των προβλημά¬ 
των μας στη δειλή πολιτική του ΣΥ- 
ΡΙΖΑ, από την ΠΚΣ που σκορπάει τη 
διαίρεση και την ηττοπάθεια χωρίς να 
συμβάλλει καθόλου στο κίνημα, από 
τα ΕΑΑΚ που φαίνονται ανίκανα να 
χαράξουν κάποια ουσιαστική πολιτική 
και μια νικηφόρα προοπτική απέναντι 
στις σημερινές προκλήσεις. 

Να ενισχύσουμε και να οικοδομή¬ 
σουμε με κάθε τρόπο την Σοσιαλιστι¬ 
κή Σπουδαστική Πάλη, το απαραίτητο 
εργαλείο για να έχει το φοιτητικό κί¬ 
νημα τις μεγαλύτερες δυνατότητες για 
την νίκη. Σ’ αυτή την πολιτική και σ’ 
αυτό το πρόγραμμα καλούμε κάθε συ¬ 
νάδελφο να στηρίξει τα ψηφοδέλτια 
της ΣΣΠ στις 13 Μάη, να οργανωθεί 
και να παλέψει μαζί μας σε όλους τους 
κρίσιμους αγώνες που έρχονται. 

Στηρίξτε - Ψηφίστε 
Οργανωθείτε 

ΣΟΣΙΑΛΙΣΤΙΚΗ 
ΣΠΟΥΔΑΣΤΙΚΗ ΠΑΛΗ 


2) Έξοδο από το ευρώ και την ΕΕ, για¬ 
τί το ευρώ σημαίνει μνημόνια και διάλυ¬ 
ση της ελληνικής οικονομίας. 

3) Ενιαίο Δημόσιο Δωρεάν 12χρονο 
Σχολείο για όλους. Αύξηση δαπανών στο 
15% του προϋπολογισμού άμεσα! 

4) Καμία «αξιολόγηση». Καμία σύνδε¬ 
ση μισθού-αξιολόγησης. Κατάργηση του 
αντιδημοκρατικού Πειθαρχικού Δικαίου. 
Κατάργηση του κράτους Έκτακτης Ανά¬ 
γκης. 

5) Μαζικοί διορισμοί εκπαιδευτικών. 
Επαναφορά ωραρίου. Κατάργηση της 
κινητικότητας. Κατάργηση κάθε μορφής 
ελαστικής εργασίας. Κατάργηση ΑΣΕΠ. 
Μονιμοποίηση όλων των αναπληρωτών - 
ωρομισθίων. 

6) Κατάργηση του μισθολογίου εξα¬ 
θλίωσης. Ακώλυτη Μισθολογική Εξέλιξη. 
Επαναφορά μισθών -συντάξεων. 

7) Καμία συγχώνευση-κατάργηση 
σχολείου. 20 μαθητές ανά τμήμα, 15 μα¬ 
θητές στις κατευθύνσεις, 10 μαθητές στα 
εργαστήρια. 

8) Δημόσια Κοινωνική Ασφάλιση και 
Δωρεάν Ιατροφαρμακευτική Περίθαλψη 
για όλους. Πλήρη σύνταξη στα 30 χρόνια 
υπηρεσίας, ή στα 55 για τις γυναίκες και 
στα 60 για τους άνδρες. 

9) Κατάργηση του ΦΠΑ στα είδη λα¬ 
ϊκής κατανάλωσης. Φορολόγηση του κε¬ 
φαλαίου και των μεγάλων εισοδημάτων. 
Πάγωμα χρεών για τους εργαζόμενους 
και τα φτωχά λαϊκά στρώματα. 

10) Εθνικοποίηση κάτω από εργατικό 
έλεγχο των βασικών τομέων της οικονο¬ 
μίας και των τραπεζών, γιατί είναι ο μόνος 
τρόπος για παραγωγική ανασυγκρότηση 
της οικονομίας. 

ΑΝΤΕΠΙΘΕΣΗ ΤΩΝ ΕΚΠΑΙΔΕΥΤΙΚΩΝ 

τηλ.: 2310 265730 
0-ιηαί1: αηΐ0ρίΐ]ΐ0δί_€Ερ@]ιοΐπιαί1χοιη 


Εκλογές για τα συνέδρια ΟΛΜΕ και ΔΟΕ 


Ε νόψει των συνεδρίων της 
ΟΛΜΕ (Ομοσπονδία Λειτουρ¬ 
γών Μέσης Εκπαίδευσης) και 
της ΔΟΕ (Διδασκαλικής Ομο¬ 
σπονδίας Ελλάδας), που θα πραγματο¬ 
ποιηθούν στα τέλη Ιούνη, διενεργούνται 
εκλογές στις διάφορες ΕΛΜΕ (Ενώσεις 
Λειτουργών Μέσης Εκπαίδευσης) και 
τους Διδασκαλικούς Συλλόγους από τις 
αρχές Μαΐου. Η Αντεπίθεση των Εκπαι¬ 
δευτικών θα συμμετέχει στην Α' και Ε' 
ΕΛΜΕ Θεσ/κης, στην Α' ΕΛΜΕ Δυτικής 
Αττικής, στον Ζ' Διδασκαλικό Σύλλογο 
Θεσσαλονίκης και στον Διδασκαλικό 
Σύλλογο Κορυδαλλού - Αγίας Βαρβά¬ 
ρας. Η καμπάνια της Αντεπίθεσης στα 
σχολεία έχει κεντρικό σύνθημα: Κανέ¬ 
νας συμβιβασμός! Να καταργήσουμε τα 
μνημόνια στην εκπαίδευση και παντού! 

Η νίκη του κινήματος στις 25 Γενάρη 
εξέφρασε την καταδίκη του μνημονιακού 
καθεστώτος, που οδήγησε την ελληνική 
κοινωνία στη σημερινή ζοφερή κατάστα¬ 
ση, και για αυτό υποσκάπτεται με λύσ¬ 
σα από την ΕΕ και το ΔΝΤ. Η νίκη αυτή 
όμως υποσκάπτεται και από την πολιτική 
της κυβέρνησης ΣΥΡΙΖΑ-ΑΝΕΛ, με τις 
διαρκείς υποχωρήσεις απέναντι στους 
«θεσμούς» (Τρόικα), κυρίως σε ζητήματα 
που αφορούν τη διαγραφή του δημόσιου 
χρέους, την κατάργηση των μνημονίων 
κ.α. Ακόμη, τονίζουμε ότι το πλήρες αδιέ¬ 
ξοδο της κυβέρνησης προκύπτει από την 
ουτοπική και απραγματοποίητη πολιτική 
της, που θεωρεί εφικτό να αποπληρώνει 
το χρέος, να παραμένει στην ΕΕ και την 
Ευρωζώνη, να σέβεται τα ιερά και τα όσια 
των καπιταλιστών και των τοκογλύφων 
και ταυτόχρονα να ανακουφίζει τα φτω¬ 
χά λαϊκά στρώματα και να επαναφέρει 
τα δικαιώματα των εργαζομένων. Το δί¬ 


λημμα που μπαίνει πλέον δεν είναι αν θα 
μείνουν χρήματα για την εφαρμογή του 
προγράμματος της αλλά, ακόμα χειρότε¬ 
ρα, αν θα μείνουν χρήματα για μισθούς 
και συντάξεις ή αν θα δίνονται στους δα- 
νειστές-τοκογλύφους. 

Όσον αφορά την κατάσταση της εκ¬ 
παίδευσης, οφείλουμε στους μαθητές και 
τους εκπαιδευτικούς, χωρίς να κρύβουμε 
την αλήθεια, από τη μια να αναγνωρί¬ 
ζουμε τα αποτελέσματα των αγώνων και 
της μεγάλης νίκης της 25ης Γενάρη στην 
εκπαίδευση - κατάργηση της τράπεζας 
θεμάτων, πάγωμα της αξιολόγησης, κα¬ 
τάργηση της «αυτοδίκαιης αργίας» και 
κυρίως η επαναφορά των απολυμένων- 
διαθέσιμων - αλλά, από την άλλη, να 
επισημαίνουμε ότι όλα τα προηγούμενα 
τίθενται σε αμφισβήτηση, όπως και το 
εάν θα σταματήσει η διάλυση της δημό¬ 
σιας εκπαίδευσης, χωρίς γενναία αύξηση 
των δαπανών, πράγμα που η κυβέρνηση 
αποκλείει με την πολιτική της. 

Ακόμα, στην προκήρυξή μας (τμή¬ 
μα της οποίας παραθέτουμε παρακάτω) 
εντοπίζουμε τις αδυναμίες του συνδικα¬ 
λιστικού εκπαιδευτικού κινήματος και 
παραθέτουμε την πρότασή μας και τα 
αιτήματά μας προκειμένου να επιτευχθεί 
η αναγκαία ανασύνθεση και ανασυγκρό¬ 
τησή του. Πάνω σε αυτά καλούμε τους 
συναδέλφους μας να στηρίξουν, να ψηφί¬ 
σουν και να συμμετέχουν στην Αντεπίθε¬ 
ση των Εκπαιδευτικών. 

Η πρότασή μας 

Πιστεύουμε ότι μετά την πρώτη νίκη 
μας πρέπει να παλέψουμε για την παρα¬ 
πέρα διεύρυνση και ολοκλήρωσή της. 
Οι προσδοκίες και οι ελπίδες από την 
πολιτική αλλαγή, που επιφέραμε με τους 


αγώνες μας, δεν πρέπει να μετατραπούν 
σε απογοήτευση από τις σημαντικές υπο¬ 
χωρήσεις της κυβέρνησης. Αντίθετα, με 
ενισχυμένη την αυτοπεποίθησή μας, να 
θέσουμε ως πρώτιστο καθήκον την πάλη 
για το ξήλωμα-κατάργηση των μνημονί¬ 
ων από την εκπαίδευση και από παντού. 
Αυτό δεν γίνεται με τη συνέχιση πληρω¬ 
μής του χρέους και την παραμονή στην 
ΕΕ και το ευρώ, ούτε όταν μια χούφτα 
κερδοσκόποι και «επιχειρηματίες» λυ¬ 
μαίνονται τον πλούτο που παράγουμε οι 
εργαζόμενοι στη χώρα. 

Πρέπει να υιοθετήσουμε αιτήματα 
και πολιτικές που θα καθιστούν δυνατή 
την επιβίωσή μας, τη σωτηρία παιδείας- 
υγείας και θα βάζουν τις βάσεις για την 
επανεκκίνηση της οικονομίας. Να κινη¬ 
θούμε στην κατεύθυνση ανασυγκρότη¬ 
σης του συνδικαλιστικού μας κινήματος 
με τη μαζική συμμετοχή μας στις Γενικές 
Συνελεύσεις, τη στελέχωση Επιτροπών 
Αγώνα και Απεργιακών Επιτροπών που 
ανοίγουν το δρόμο για τη νίκη των κινη- 
τοποιήσεών μας. Να ξεπεράσουμε τις δι¬ 
αιρέσεις και διασπάσεις κάθε είδους (που 
δημιούργησε η νεοφιλελεύθερη πολιτική 
και ο συντεχνιασμός της ηγεσίας όλα τα 
προηγούμενα χρόνια) και να ενωθούμε 
με εργαζόμενους-γονείς-μαθητές για τη 
σωτηρία των δικαιωμάτων μας και του 
δημόσιου σχολείου. Άμεσα και με κάθε 
είδους κινητοποιήσεις (διαδηλώσεις, 
ανυπακοή, απεργίες) να ξηλώσουμε τα 
μνημόνια από την εκπαίδευση. 

Παλεύουμε για: 

1) Κατάργηση όλων των μνημονίων. 
Διαγραφή του χρέους, γιατί η πληρωμή 
του δεν αφήνει κανέναν πόρο για τις ανά¬ 
γκες των εργαζομένων και της νεολαίας. 




























8 Εργατική Πάλη 


Φάκελος: Πρωτομαγιά 


Μάιος 2015 


Η Εργατική Πρωτομαγιά του Σικάγο 


Τ ους δυο μήνες που προηγήθηκαν 
της Πρωτομαγιάς του 1886 στο 
Σικάγο, υπήρχαν συνεχείς ταρα¬ 
χές. Άμαξες γεμάτες οπλισμένους 
αστυνομικούς περιπολούσαν αδιά¬ 
κοπα σε κάθε σημείο της πόλης. Τον Μάρτη, τα 
σωματεία επιπλοποιών, μηχανουργών, τεχνικών 
φωταερίου, σιδηροχυτών, τουβλαδόρων, υδραυ¬ 
λικών και φορτωτών είχαν απόφαση να απεργή- 
σουν την 1 η Μάη, αν μέχρι τότε δεν είχε καθιε¬ 
ρωθεί το 8ωρο. Οι αγωνιστές Πάρσονς και Σπάις 
έπεισαν τα τοπικά σωματεία να υποστηρίξουν 
την κινητοποίηση. 



Στις αρχές Απρίλη, 35.000 εργάτες κτηνοτρο¬ 
φείων ψήφισαν απεργία. Το ίδιο έκαναν οι οικο¬ 
δόμοι, σοβατζήδες, χασάπηδες, παιχνιδοποιοί, 
εργάτες υποδηματοποιείων και τυπογράφοι. Την 
τελευταία εβδομάδα του Απρίλη, υπολογιζόταν 
ότι 62.000 εργάτες θα κατέβαιναν σε απεργία, 
ενώ μέχρι τις 30 Απρίλη άλλοι 26.000 είχαν δι- 
εκδικήσει το 8ωρο χωρίς να απειλήσουν με απερ¬ 
γία και 20.000 είχαν ήδη κατακτήσει μείωση της 
εργάσιμης ημέρας. Οι εφημερίδες συγκέντρωναν 
τα πυρά στους Πάρσονς και Σπάις ως κύριους 
υπεύθυνους για το κίνημα. 

Την 1 η Μάη, τα εργοστάσια ήταν άδεια, οι 
αποθήκες κλειστές, τα φορτηγά βαγόνια αχρη- 
σιμοποίητα, οι δρόμοι έρημοι, οι οικοδομές πα¬ 


ρατημένες και οι μάντρες των ζώων σιωπηλές. 
Λόχοι αστυνομικών και ειδικών δυνάμεων ήταν 
έτοιμοι να επιβάλλουν «το νόμο και την τάξη». 
Ελέγχονταν και ενεργούσαν υπό τις οδηγίες της 
«Επιτροπής Πολιτών» για τη σωτηρία από το... 
κομμουνιστικό 8ωρο. 

340.000 εργάτες διαδήλωναν σ’ όλη τη χώρα. 
190.000 είχαν κατεβεί σε απεργία. Στο Σικάγο 
απεργούσαν 80.000. Η αστυνομία χτύπησε άγρια 
τους εργάτες του εργοστασίου θεριστικών μηχα¬ 
νών Μακ Κόρμικ, βάζοντας μέσα 300 απεργο¬ 
σπάστες. Ενώ έκλεινε το εργοστάσιο και πλήθος 
εργατών περίμενε να βγουν οι απεργοσπάστες, η 
αστυνομία άρχισε να πυροβολεί τους απεργούς 
και μάλιστα πισώπλατα, αφήνοντας έξι νεκρούς. 

Ο Σπάις, μάρτυρας αυτής της σφαγής, ειδο¬ 
ποίησε ώστε άμεσα να οργανωθεί διαμαρτυρία 
στην πλατεία Χέιμαρκετ. Ο Πάρσονς είχε συνά¬ 
ντηση με τον Σαμ Φίλτνεν, για να οργανώσουν 
τις ράφτρες ενός εργοστασίου. 

Η πλατεία είχε γεμίσει ασφυκτικά. Ο Σπάις μι¬ 
λούσε ανεβασμένος σ’ ένα άδειο βαγόνι. Στο κο¬ 
ντινό αστυνομικό τμήμα, 180 αστυνομικοί ήταν 
πανέτοιμοι ν’ επιτεθούν με την πρώτη ευκαιρία, 
καθώς ανακατεμένος στο πλήθος ήταν και ο δή¬ 
μαρχος Κάρτερ Χάρισον. Η διαμαρτυρία ήταν ει¬ 
ρηνική, αλλά όταν οι αστυφύλακες σε στρατιωτι¬ 
κό σχηματισμό ζήτησαν από τους διαδηλωτές να 
διαλυθούν, κάποιος έριξε μια βόμβα, με αποτέ¬ 
λεσμα το θάνατο ενός αστυνομικού και άλλους 
εφτά τραυματίες. 

Όλα δείχνουν ότι πρόκειται για προβοκάτσια, 
όμως ξεκίνησε ένα ανελέητο ανθρωποκυνηγητό. 
Οι φυλακές γέμισαν με εκατοντάδες μετανάστες, 
η αστυνομία έκανε εφόδους σε σπίτια, κατέστρε¬ 
ψε εγκαταστάσεις ξενόγλωσσων εφημερίδων 
και γραφεία εργατικών οργανώσεων. Σ’ όλες τις 
ΗΠΑ εξαπολύθηκε κύμα τρομοκρατίας, συνελή- 
φθησαν πάρα πολλοί συνδικαλιστές, με κύριο 
στόχο την οργάνωση «Ιππότες της Εργασίας». Ο 
αρχηγός της κρυβόταν στα βουνά, όμως η προ¬ 
λεταριακή του αξιοπρέπεια δεν του επέτρεπε να 
απουσιάζει ενώ ήξερε ότι σύντροφοί του απει¬ 
λούνταν με κρεμάλα. Έτσι παραδόθηκε, δηλώνο¬ 
ντας: «Ήρθα να δικαστώ, κύριε πρόεδρε, με τους 


αθώους συντρόφους μου». 

Η δίκη ξεκίνησε στις 21 Ιούνη με δικαστή τον 
Τζόζεφ Γκόρι. Οι ένορκοι ήταν κυρίως επιχειρη¬ 
ματίες και υπάλληλοί τους και ο δικαστής προκα¬ 
τειλημμένος. Μαρτυρία χαρακτηριστικά αναφέ¬ 
ρει ότι όρισε ενόρκους συγγενείς των θυμάτων, 
καθώς και άλλους που απ’ την αρχή είχαν δηλώ¬ 
σει την ενοχή των κατηγορουμένων. Ουσιαστικά 
η δίκη ήταν στημένη. 

Πολλοί μάρτυρες είχαν βασανιστεί για να 
ομολογήσουν και ήταν τρομοκρατημένοι. Βασι¬ 
κή κατηγορία ήταν ότι η βόμβα ήταν η αρχή μιας 
γενικότερης επίθεσης στην έννομη τάξη - αλλά 
λόγω των πολλών αντιφάσεων των μαρτύρων 
ισχυρίστηκαν ότι ο άγνωστος βομβιστής εμπνεύ¬ 
στηκε από τα λόγια και τις ιδέες των κατηγορου¬ 
μένων. Διαβιβάστηκαν άρθρα των Πάρσονς και 
Σπάις, καθώς και λόγοι τους - με λίγα λόγια δι¬ 
κάζονταν οι ιδέες, όχι οι πράξεις τους. 

Στην πρωτόδικη απόφαση, απ’ τους 8 μόνο ο 
Νιμπ καταδικάστηκε σε 15 χρόνια φυλακή, οι άλ¬ 
λοι 7 σε κρεμάλα. Οι Φίλντεν και Σβαμπ έκαναν 
αίτηση χάριτος, που έγινε δεκτή. Ο Λινγκ δολο¬ 
φονήθηκε ή αυτοκτόνησε. Οι Φίσερ, Σπάις, Έν- 
γκελ και Πάρσονς εκτελέστηκαν, καθώς δεν ζή¬ 
τησαν χάρη. Το χτύπημα είχε σκοπό να τσακίσει 
τους «Ιππότες» και γενικά το εργατικό κίνημα. 
Ένας επιχειρηματίας στο Σικάγο είχε πει για τον 
Πάρσονς, τον Σπάις και τους συντρόφους του: 
«Όχι, δεν νομίζω ότι αυτοί οι άνθρωποι έχουν 
διαπράξει κάποιο αδίκημα, όμως πρέπει να κρε¬ 
μαστούν. Αυτό που φοβάμαι δεν είναι η αναρχία 
ή όχι. Δεν είναι επικίνδυνη η ουτοπιστική θεωρία 
κάποιων βλαμμένων φιλάνθρωπων, τόσο καλο¬ 
συνάτοι που είναι. Το εργατικό κίνημα είναι αυτό 
που πρέπει να τσακιστεί. Οι Ιππότες της Εργα¬ 
σίας δεν θα ξανατολμήσουν να δημιουργήσουν 
φασαρίες, αν κρεμάστουν αυτοί οι άνδρες». 

Η απήχηση της αμερικάνικης Πρωτομαγιάς 
ήταν παγκόσμιες. Εκτός του ότι εξαπλώθηκε ρα¬ 
γδαία και σε άλλες χώρες, έκανε τους εργάτες ν’ 
αντιληφθούν τη μεγάλη δύναμή τους, τον τρόμο 
που σπέρνει στους καπιταλιστές μια εργατική εξέ¬ 
γερση. Γι’ αυτό λίγο αργότερα αναγνωρίστηκε από 
την 2 η Διεθνή ως παγκόσμια εργατική γιορτή. 


Οι Πρωτομαγιές στην Ελλάδα 


Η πρώτη οργανωμένη μαζική 
εκδήλωση για την Πρωτο- 
μαγ ιάς πραγ ματοπο ιείται 

στην Αθήνα το 1893, με 
περίπου 2.000 συγκεντρωμένους, που 
υπέγραψαν ψήφισμα διαμαρτυρίας για 
τις συνθήκες ζωής και εργασίας της ερ¬ 
γατικής τάξης. Πρωταγωνιστής στην 
οργάνωση της πρώτης ελληνικής Πρω¬ 
τομαγιάς ήταν ο Σταύρος Καλλέργης, 
ιδρυτής και εκδότης της πρώτης μαχη¬ 
τικής εφημερίδας με το όνομα «Σοσια¬ 
λιστής». Οι εκδηλώσεις αυτές πήγαζαν 
από τις διεκδικήσεις του κινήματος για 
οκτάωρη εργασία, ίση αμοιβή για ίση 
εργασία και βελτίωση των όρων ζωής 
στις εργατικές συνοικίες. 

Η Πρωτομαγιά του 1924 σημαδεύ¬ 
τηκε από την πρώτη δολοφονία απερ¬ 
γού, του κομμουνιστή εργάτη Παρα- 
σκευαΐδη στην πλατεία Κοτζιά, όπου 
ήταν το Εργατικό Κέντρο Αθήνας. 

Το 1929 έχουμε την απαγόρευση των 
πρωτομαγιάτικων εκδηλώσεων από την 


κυβέρνηση Βενιζέλου, που συνοδεύτη¬ 
κε από αστυνομικές επιθέσεις σε σωμα¬ 
τεία και συλλήψεις εργατών. 

Το 1934, μετά τις εκδηλώσεις της 
Πρωτομαγιάς, ακολουθεί απεργιακή 
κινητοποίηση των λιμενεργατών και 
μυλεργατών στην Καλαμάτα και οκτώ 
διαδηλωτές δολοφονούνται από τον 
στρατό. 

Στην εξέγερση της Θεσσαλονίκης 
τον Μάη του 1936, η αιματηρή κατα¬ 
στολή της Γενικής Απεργίας κατέληξε 
με την αστυνομία να πυροβολεί για να 
διαλύσει τους συγκεντρωμένους, με τε¬ 
λικό απολογισμό 12 νεκρούς απεργούς. 

Την Πρωτομαγιά του 1944, τα γερ¬ 
μανικά στρατεύματα κατοχής εκτελούν 
στο σκοπευτήριο της Καισαριανής 200 
κρατούμενους κομμουνιστές ως αντί¬ 
ποινα για τον θάνατο ενός γερμανού 
στρατηγού, τριών αξιωματικών και αρ¬ 
κετών στρατιωτών από ενέδρα ανταρ¬ 
τών στους Μολάους της Σπάρτης. Οι 
Μεταξικοί είχαν παραδώσει τα κλειδιά 


της φυλακής των κρατουμένων κομ¬ 
μουνιστών, για να εκτελεστούν μόνο 
και μόνο επειδή ήταν κομμουνιστές. 

Την Πρωτομαγιά του 1946 γίνεται 
μεγάλο συλλαλητήριο στο Παναθηνα¬ 
ϊκό Στάδιο υπό την ηγεμονία του ΕΡ- 
ΓΑΣ, διάδοχη οργάνωση του εργατικού 
ΕΑΜ. 

Το 1976 έγιναν δυναμικές συγκε¬ 
ντρώσεις λόγω του μεταπολιτευτικού 
κλίματος και της άνθισης των εργο¬ 
στασιακών σωματείων. Η Πρωτομαγιά 
αυτή σημαδεύτηκε από το θάνατο του 
Αλέκου Παναγούλη. Την παραμονή 
τραυματίζεται θανάσιμα ο μαθητής Ισι- 
δωρόπουλος Σιδέρης, κατά τη διάρκεια 
αφισοκόλλησης. 

Το 1986 γίνεται ογκώδης συγκέ¬ 
ντρωση για την ανατροπή του «προ¬ 
γράμματος σταθερότητας», με το οποίο 
η κυβέρνηση του ΠΑΣΟΚ (υπουργός 
οικονομικών ο Σημίτης) πέρναγε στην 
αντεργατική επίθεση. Οι εκδηλώσεις 
της Πρωτομαγιάς επιβεβαιώνουν τη 


ρήξη στο εσωτερικό του συνδικαλιστι¬ 
κού κινήματος και την αντιπαράθεση 
γύρω από την «νόμιμη» διοίκηση της 
ΓΣΕΕ. 

Η υποχώρηση του εργατικού κι¬ 
νήματος τις δύο επόμενες δεκαετίες 
αντανακλάται στην υποτονικότητα των 
πρωτομαγιάτικων συγκεντρώσεων. 

Η σημερινή οικονομική κρίση επα¬ 
ναφέρει το κοινωνικό ζήτημα για την 
προσπάθεια ανασυγκρότησης του ερ¬ 
γατικού κινήματος και την ενίσχυση 
των ριζοσπαστικών χαρακτηριστικών 
του, για να δώσουν οι πρωτομαγιάτικές 
εκδηλώσεις το έναυσμα για μια ριζική 
κοινωνική αλλαγή. 

Στις εκδηλώσεις της Πρωτομαγιάς 
διακρίνεις τη διαδρομή των ιδεών ορ¬ 
γάνωσης, διεκδίκησης και συλλογικής 
δράσης. Η Πρωτομαγιά αποτυπώνει 
επίσης τις κοινωνικές διεργασίες κάθε 
εποχής τα ιδεολογικά και πολιτικά ρεύ¬ 
ματα στο εσωτερικό του εργατικού κι¬ 
νήματος. 

Ο ι 3 μήνες διακυβέρνησης του ΣΥΡΙΖΑ δεί¬ 
χνουν το πλήρες αδιέξοδο της στρατηγικής 
και πολιτικής του. Η οικονομία βρίσκεται σε 
κώμα. Η βιομηχανία συνεχίζει σε πτωτική πο¬ 
ρεία, η ανεργία ανεβαίνει ξανά, η ζούγκλα των εργασιακών 
σχέσεων παραμένει και σίγουρα αυξάνει ο αριθμός των 
ανασφάλιστων, ανέργων κ.λπ. Τα λουκέτα, ιδιαίτερα στις 
μικρές επιχειρήσεις, συνεχίζονται με αυξητικές τάσεις. Η 
πρόσφατη Πράξη Νομοθετικού Περιεχομένου, πέρα από 
αντιδημοκρατική μέθοδος, θα χειροτερεύσει την έλλειψη 
ρευστότητας, υπέρ της αποπληρωμής του χρέους στους 
δανειστές-τοκογλύφους. 

Τα χρέη προς το δημόσιο, ασφαλιστικά ταμεία και ορ¬ 
γανισμούς αυξάνουν. Δεν έχει υπάρξει καμία νομοθετική 
ρύθμιση για τους πλειστηριασμούς και τα «κόκκινα» δά¬ 
νεια. Υγεία και εκπαίδευση συνεχίζουν να διαλύονται λόγω 
έλλειψης προσωπικού και υποχρηματοδότησης. 

Οι υποχωρήσεις της κυβέρνησης και του ΣΥΡΙΖΑ είναι 
διαρκείς, τεράστιες και μάλιστα ταχύτατες. Με τη συμφω¬ 
νία της 20 ης Φλεβάρη στο Γιούρογκρουπ, το μνημονιακό 
καθεστώς παρατείνεται τουλάχιστον μέχρι τον Ιούνιο, ανα¬ 
γνωρίζεται το σύνολο του χρέους (το οποίο τώρα λένε ότι 
θα πληρώνουν «στο διηνεκές»!), δίνεται παράταση στον 
έλεγχο/επιτήρηση από τη μετονομασμένη τρόικα («θε¬ 
σμοί»). Μαζί με την σταδιακή αποδοχή στο πρόγραμμα και 
την πρακτική του ΣΥΡΙΖΑ των ιδιωτικοποιήσεων και την 
υπόσχεση να απέχει από «μονομερείς ενέργειες», έτσι ακυ¬ 
ρώνεται σχεδόν στο σύνολο του ακόμα και το μετριοπαθές 
πρόγραμμα που είχε υποσχεθεί στον ελληνικό λαό. 

Στη συνέχεια η κυβέρνηση αποδέχτηκε να καταθέσει 
«συγκεκριμένες και κοστολογημένες» μεταρρυθμίσεις, 
κάνοντας επιπλέον οδυνηρές υποχωρήσεις (π.χ. αξιολόγη¬ 
ση απ’ τα τεχνικά κλιμάκια). Μέχρι τότε δεν δίνεται ούτε 
σεντ, όχι μόνο από το υπόλοιπο της δανειακής σύμβασης 
αλλά ούτε τα κέρδη από τα ελληνικά ομόλογα που διακρα- 
τάηΕΚΤ. 

Η κυβέρνηση συνεχίζει να δίνει τον ιδρώτα των εργα¬ 
ζόμενων και λαϊκών μαζών στους τραπεζίτες και ληστές 
δανειστές, για ένα χρέος που υποτίθεται θεωρεί «μη βιώσι¬ 
μο». Μόνο στο ΔΝΤ καταβλήθηκαν στις 13 Μάρτη 366 εκ. 
ευρώ, στις 16 Μάρτη 566 εκ. ευρώ, στις 20 Μάρτη 336 εκ. 
ευρώ - και μέχρι το τέλος του χρόνου θα δοθούν συνολι¬ 
κά σε τοκοχρεολύσια περίπου 22,5 δις ευρώ (και επιπλέον 
γιααναχρηματοδότηση εντόκων γραμματίων περίπου 14,5 
δις ευρώ)! Ενώ ολόκληρο το κουτσουρεμένο πρόγραμμα 
αντιμετώπισης της «ανθρωπιστικής κρίσης» (όπως με μια 
νεοφιλελεύθερη λογική φιλανθρωπίας έχει βαφτιστεί η 
φτώχεια και εξαθλίωση), που ψηφίστηκε στη Βουλή (να 
δούμε αν και πως θα ενεργοποιηθεί), κοστολογείται... 200 
εκ. ευρώ, αντί 2 δις που είχε υποσχεθεί. 

Ακόμα χειρότερα, οι διαρκείς υποχωρήσεις αποθρασύ¬ 
νουν τους ιμπεριαλιστές, τους δανειστές και τις «αγορές». 


Οι «θεσμοί» και οι ΗΠΑ άρχισαν να εγείρουν θέματα σε 
σχέση με κυβερνητικά νομοθετήματα, ενώ φρόντισαν να 
προειδοποιήσουν ότι τυχόν απελευθέρωση του Σ. Ξηρού 
θα θεωρηθεί «μη φιλική» ενέργεια! 

Όλα αυτά μέσα σ’ ένα διεθνές περιβάλλον που γίνεται 
όλο και πιο εκρηκτικό. Με την επιθετικότητα του ιμπερι¬ 
αλισμού να δημιουργεί καυτά μέτωπα και τραγωδίες για 
τους λαούς (Ουκρανία, Μ. Ανατολή κ.α.). Με τη Μεσόγειο 
να μετατρέπεται σε υγρό τάφο, πάνω απ’ τον οποίο χορεύ¬ 
ουν ως άλλοι κανίβαλοι οι ιμπεριαλιστές και οι αντιμετα- 
ναστευτικοί-ρατσιστικοί μηχανισμοί τους (ΕΐΌπίεχ κ.α.), 
σχεδιάζοντας και νέες επεμβάσεις και πολέμους. Απέναντι 
σ’ όλα αυτά, ο ΣΥΡΙΖΑ δεν έχει καμία στρατηγική, παρά να 
ακολουθεί τον «δυτικό κόσμο», έστω με κάποιες φραστι¬ 
κές διαφοροποιήσεις ή μάλλον αστερίσκους. 

Όλα τα παραπάνω αποτελούν σοβαρή υπονόμευση 
της λαϊκής νίκης της 25 ης Γενάρη, όπου με τους αγώνες και 
την ψήφο ο ελληνικός λαός έδωσε γροθιά στη δοσίλογη 
κυβέρνηση Σαμαρά-Βενιζέλου και την οικονομικοπολιτι- 
κή ελίτ της Ε.Ε. Δείχνει ότι το μνημονιακό καθεστώς όχι 
μόνο δεν έχει ξηλωθεί, αλλά ότι η τελική(;) συμφωνία του 
Ιουνίου απειλεί να μας πισωγυρίσει στις μνημονιακές πο¬ 
λιτικές. Δίνει χώρο στους ντόπιους μνημονιακούς και τα 
ΜΜΕξαπάτησης να εξαπολύουν υστερικές εκστρατείες 
εκφοβισμού του ελληνικού λαού. 

Ούτε μπορεί να γίνει καμία ρήξη, πόσο μάλλον νικηφό¬ 
ρα για τους εργαζόμενους και το λαό, όταν τα πιο αμφίβο¬ 
λα ή και άθλια πρόσωπα (νεοφιλελεύθεροι κάθε λογής, λα- 
μόγια, ακόμα και πρώην(;) μνημονιακοί) έχουν κατακλύσει 
τον κυβερνητικό και κρατικό μηχανισμό του ΣΥΡΙΖΑ. 

Η κρίση του χρεοκοπημένου ελληνικού καπιταλισμού 
δεν αντιμετωπίζεται με δήθεν «εθνική προσπάθεια», όσο 
παραμένουμε δέσμιοι της καπιταλιστικής λογικής - και ιδι¬ 
αίτερα σε Ε.Ε./Ευρωζώνη, ΝΑΤΟ κ.λπ. Χρειάζεται αγώνας 
παντού, για την υπεράσπιση της νίκης μας στις 25 Γενάρη, 
τη διεύρυνση και εδραίωσή της. Δεν υπάρχει για μας δρό¬ 
μος επιστροφής στο άθλιο μνημονιακό καθεστώς, που πρέ¬ 
πει να ξηλώσουμε από παντού, μαζί με τους υπηρέτες και 
δοσίλογους τους! Να προχωρήσουμε μπροστά, χτίζοντας 
μια αξιόπιστη εναλλακτική λύση - μια Κυβέρνηση των 
Εργαζομένων, στηριγμένη στην αυτοοργάνωση, κινητο¬ 
ποίηση και αγώνα μας. Για να επιβάλλουμε στην πράξη ένα 
Πρόγραμμα Σωτηρίας: στάση πληρωμών στους δανειστές 
τοκογλύφους, εθνικοποιήσεις κάτω από εργατικό έλεγχο, 
έξοδο από Ευρώ/Ε.Ε. 

Μόνο με τέτοιες ριζικές τομές μπορούμε να επανεκκι- 
νήσουμε την οικονομία για τις δικές μας ανάγκες, να δώ¬ 
σουμε λύσεις υπέρ των εργαζομένων, ανέργων, φτωχών 
λαϊκών στρωμάτων. Και ν’ ανοίξουμε τον δρόμο για τον 
Σοσιαλισμό, τη μόνη πραγματική εναλλακτική λύση στην 
κρίση και βαρβαρότητα του καπιταλισμού. 


Η απολογία του Αυγούστου Σπάις 

Ο Αύγουστος Σπάις ένας από τους κατηγορούμε¬ 
νους εργάτες, για τα γεγονότα του Σικάγου το 1886, 
στην απολογία του μεταξύ των άλλων είπε: 

Κύριοί δικαστές, 

Αν σκέπτεστε σοβαρά ότι με τις κρεμάλες μπορείτε 
να σταματήσετε το κίνημα, που εξωθεί εκατομμύρια 
γονατισμένων από την καταπίεση εργατών προς την 
εξέγερση, είστε, μα την αλήθεια, “πτωχοί τω πνεύμα¬ 
τά. Σε παρόμοια περίπτωση θα μας κρεμάσετε με το 
δίκιο σας. 

Έπειτα, αυτό είναι το καλύτερο που έχετε να κάμε¬ 
τε. Κρεμάστε μας! Μα να περιμένετε το τέλος. Εάν δεν 
το βλέπετε, εγώ σας το αναγγέλλω. Γύρω σας, κάτω 
σας, δίπλα σας, πάνω σας, απ’ όλες τις μεριές σας, θε¬ 
ριεύει μια φωτιά. Το έδαφος σαλεύει κάτω απ’ τα πόδια 
σας. Βαδίζετε, κυριολεκτικά, επάνω σε μια υπόγεια φω¬ 
τιά. Θέλετε να την αγνοείτε; Δε θα την αποφύγετε. Θέ¬ 
λετε ν’ απαλλαγείτε, άπαξ διά παντός, απ’ όλους τους 
“συνωμότεςΑπαλλαγείτε πρώτα από τα αφεντικά 
της βιομηχανίας, οι οποίοι δημιούργησαν την ανήθικη 
περιουσία τους από το κλεμμένο αντίτιμο της εργασίας 
που δεν πληρώθηκε. Είναι αυτό που εσείς αποκαλείτε 
“αύξηση του εθνικού πλούτου”!“Εθνικού”! Τι ειρωνεία! 
Τη χαρά μερικών προνομιούχων του έθνους να λέτε. 

Κάνετε κάτι καλύτερο. Καταργήστε τα τρένα, τον 
τηλέγραφο, τα τηλέφωνα, τα βαπόρια, τον εαυτό σας! 
Καταργήστε πρώτα από όλα εσάς τους ίδιους! Γιατί; 
Γιατί εσείς, με τη συμπεριφορά σας, είστε οι πρώτοι 
πράκτορες της επανάστασης.Καταργήσατε την αρ¬ 
παγή και τη λεηλασία, Κύριοί μου. Αλλά, αυτή είναι η 
δουλειά σας. Είναι η ανήθικη αποστολή μιας εκατοντά¬ 
δας ανθρώπων, οι οποίοι προτιμούν ν’ απολαμβάνουν 
το παν, χωρίς να κάμνουν τίποτε. Από αυτήν ακριβώς 
την τάξη πάμε να απαλλαγούμε. 

Κοιτάξετε το οικονομικό πεδίο της μάχης. Οι εργά¬ 
τες έχουν πετσοκοφτεί και εσείς, ω Χριστιανοί μου και 
καλοί μου και ευγενικοί αστοί, εσείς είστε οι κοινωνικοί 
γύπες, που τρώνε τη σάρκα των πτωμάτων. 

Θέλετε να κάνουμε έναν περίπατο στα στενά δρο¬ 
μάκια της πολιτείας αυτής, εκεί όπου περνάνε τις μέρες 
τους οι αληθινοί δημιουργοί του πλούτου; Πάμε μαζί 
στα ανθρακωρυχεία του Χόκιγκ Βάλει; Δε θα βρού¬ 
με ανθρώπους, θα βρούμε κινούμενα πτώματα που 
άρχισαν να αποσυντίθενται.Η γενική κρατικοποίηση 
των μέσων παραγωγής καθίσταται αναπόφευκτη ανα¬ 
γκαιότητα. Αρχίζει η εποχή του σοσιαλισμού και της 
παγκόσμιας συνεργασίας. Οι κατέχουσες τάξεις θα 
απαλλοτριωθούν. Εκείνοι που λένε “τούτο είναι δικό 
μου”, θα τα δούνε όλα κοινά. Αυτό δε θα γίνει για 
σκοπούς σπεκουλάντικους, θα γίνει για το καλό όλων. 
Τούτο εδώ δεν είναι όραμα αιθέριο, καθώς νομίζετε. Εί¬ 
ναι αναγκαιότητα. Είδαμε στην ιστορία πώς ό,τι ήταν 
ανάγκη να γίνει, έγινε. Αυτό είναι η λογική της ζωής... 

Όποιος λέει ιδιωτική βιομηχανία, λέει αναρχούμε- 
νη βιομηχανία. Μετρημένα άτομα χρησιμοποιούν προς 
όφελος τους τις εφευρέσεις. Ο κόσμος είναι για τους λί¬ 
γους. Δεξιά και αριστερά πέφτουν οι όμοιοι τους, θύμα¬ 
τα του πλούτου και της καλοζωίας τους. Αίγο τους εν¬ 
διαφέρει. Με τις μηχανές τους μετατρέπουν το ανθρώ¬ 
πινο αίμα σε σβώλους χρυσαφιού. Την ίδια την υγεία 
των ανήλικων. Με την πολλή εργασία, δολοφονούν τα 
γυναικόπαιδα. Με την ανεργία σκοτώνουν. Και αυτοί 
οι άνθρωποι σου λέγονται Χριστιανοί! Γνήσιοι Χριστια¬ 
νοί! 

Εμείς παραβήκαμε τους νόμους σας, για να δείξου¬ 
με στο λαό σε τι αποβλέπουν όλοι σας οι θεσμοί: στο να 
εγκαθιδρύσουν, στη χώρα αυτή, μια ολιγαρχία, όμοια 
της οποίας σε κτηνωδία δεν υπάρχει πουθενά στη Γη! 
Αν πιστεύετε ότι με το να μας κρεμάσετε θα εξουδε¬ 
τερώσετε το κίνημα των εργαζομένων, το κίνημα από 
το οποίο εκατομμύρια ανθρώπινα πλάσματα που σέρ¬ 
νονται στη φτώχεια και στη μιζέρια, περιμένουν τη λύ¬ 
τρωσή τους -αν αυτή είναι η γνώμη σας-, τότε κρεμά¬ 
στε μας! 

Εδώ θα ποδοπατήσετε μία μικρή σπίθα, εκεί όμως 
και πιο πέρα και απέναντι και γύρω μας παντού, θα 
ξεπεταχτούν οι φλόγες. Η φωτιά είναι υπόγεια και δε 
θα μπορέσετε να τη σβήσετε...». 



Οργάνωση Κομμουνιστών Διεθνιστών Ελλάδας 

Ψηφίστηκε η κατάργηση των φυλακών τύπου Γ' 

Ένα βήμα για την αποκατάσταση 
των δημοκρατικών δικαιωμάτων 



Σ τις 20/4 ψηφίστηκε και επί του συνόλου στη 
Βουλή το νομοσχέδιο «Μεταρρυθμίσεις ποι¬ 
νικών διατάξεων, κατάργηση των καταστη¬ 
μάτων κράτησης Γ' τύπου και άλλες διατά¬ 
ξεις» του υπουργείου Δικαιοσύνης. Το νομοσχέδιο είχε 
ψηφιστεί κατά πλειοψηφία επί της αρχής και επί των 
άρθρων από ΣΥΡΙΖΑ και ΑΝΕΛ, το είχαν καταψηφίσει 
η ΝΔ, το ΠΑΣΟΚ και το Ποτάμι, ενώ Χ.Α. και ΚΚΕ εί¬ 
χαν ψηφίσει «παρών». 

Ο νέος νόμος καταργεί τις φυλακές τύπου Γ', κα¬ 
ταργεί (με ελάχιστες εξαιρέσεις) την κράτηση ανη¬ 
λίκων, ευνοεί την αποφυλάκιση γερόντων, ασθενών, 
βαριά ανάπηρων, καθορίζει ευνοϊκές προϋποθέσεις για 
την υπό όρους απόλυση κρατουμένων εφάπαξ, μεριμνεί 
για την απεξάρτηση, αποφυλακίζει τους υπό απέλαση 
μετανάστες που έχουν εκτίσει την ποινή τους. 

Αποδεκτή έγινε εν μέρει η τροπολογία βουλευτών 
του ΣΥΡΙΖΑ για κατάργηση του «κουκουλονόμου». 
Συγκεκριμένα, καταργείται η επαύξηση των ποινών για 
4 αδικήματα που τελούνται με καλυμμένα ή αλλοιωμέ¬ 
να τα χαρακτηριστικά του δράστη (διατάραξη κοινής 
ειρήνης, απρόκλητη σωματική βλάβη, βαριά σωματική 
βλάβη, διακεκριμένες περιπτώσεις φθοράς), διατηρώ¬ 
ντας τις επιβαρυντικές διατάξεις για το αδίκημα της 
ληστείας. 

Αντίθετα, δεν έγινε αποδεκτή η τροπολογία με την 
οποία βουλευτές του ΣΥΡΙΖΑ ζητούσαν να μην είναι 
υποχρεωτική η λήψη ΌΝΑ από κατηγορουμένους, 
ωστόσο εφεξής θα πραγματοποιείται με διαδικασία που 
θα «σέβεται την ανθρώπινη αξιοπρέπεια». 

Τέλος, για την απόλυση με κατ’ οίκον περιορισμό, 
που αφορά σε ισοβίτες, όσοι δεν είναι έγκλειστοι για 
ανθρωποκτονία θα πρέπει να έχουν εκτίσει πρώτα τα 5 
χρόνια της ποινής πριν κάνουν χρήση της διάταξης (και 
όχι 10 όπως προβλέπεται για τους υπόλοιπους). 

Από κάθε άποψη ο νέος νόμος είναι ένα βήμα στην 
κατεύθυνση αποκατάστασης των ανθρώπινων δικαι¬ 
ωμάτων και δημοκρατικών ελευθεριών, των δικαιω¬ 
μάτων των κρατουμένων. Οι φυλακές τύπου Γ', που 
θεσμοθετήθηκαν πέρυσι στο θερινό τμήμα της Βουλής 
απ’ την ακροδεξιά συγκυβέρνηση ΝΔ-Π ΑΣΟΚ, μια 
ψηφίδα του μαύρου Κράτους Έκτακτης Ανάγκης που 
επιβαλλόταν να ξηλωθεί. Πρόκειται για τα ελληνικά 
Γκουαντάναμο, φυλακές μέσα στη φυλακή, με χαρα¬ 
κτηριστικά τις απάνθρωπες συνθήκες κράτησης και 
την καθολική στέρηση των δικαιωμάτων του κρατού¬ 
μενου, με τελικό στόχο την πολιτική, πνευματική και 
βιολογική εξόντωσή του. Προορίζονταν κυρίως για 
τους αγωνιστές που διώκονται για την πολιτική τους 
δραστηριότητα με βάση τον αντιτρομοκρατικό νόμο 
ή τους απείθαρχους κρατουμένους που στασιάζουν 
κατά τη διάρκεια της κράτησής τους. Επομένως, η κα¬ 
τάργησή τους αποτελεί μια μεγάλη ανάσα, όπως και η 
κατάργηση του επαίσχυντου «κουκουλονόμου», που 
εφαρμόστηκε επανειλημμένα σε βάρος αγωνιστών και 
διαδηλωτών (φοιτητές, Κερατέα, Χαλκιδική κ.α.). Οι 
λοιπές νέες ρυθμίσεις δίνουν κίνητρα για επανένταξης 
και κοινωνικοποίησης των νέων, προκρίνουν τη θερα¬ 
πεία και απεξάρτηση, γενικά κινούνται ενάντια στη 
μισάνθρωπη λογική της απομόνωσης και της σκληρής 
καταστολής. 

Στο κενό η εκστρατεία τρομοϋστερίας 

Ευρύτατη συναίνεση εκδηλώθηκε για το νομοσχέ¬ 
διο από αρμόδιους φορείς, κοινωνικές οργανώσεις, 


οργανώσεις δικαιωμάτων, αλλά και μεταξύ των εργα¬ 
ζομένων, νέων και φτωχών λαϊκών στρωμάτων. Στον 
αντίποδα, οι μνημονιακές δυνάμεις (ΝΔ, ΠΑΣΟΚ, ΠΟ¬ 
ΤΑΜΙ) όχι μόνο καταψήφισαν, αλλά μαζί με το μιντια- 
κό κατεστημένο εξαπέλυσαν μια λυσσασμένη επίθεση 
τρομολαγνείας. Κραυγές για «ανομία», λασπολογία 
περί «κυβέρνησης που άγεται και φέρεται από τους 
τρομοκράτες», ουρλιαχτά για υπουργό που λειτουργεί 
«καθ’ υπόδειξιν των κουκουλοφόρων», υπερβολές για 
«κύματα καταλήψεων» με αφορμή την κατάληψη στο 
ΕΚΠΑ... και τα κανάλια να παίζουν «κονσέρβα» όλη τη 
Μεγάλη Εβδομάδα ασήμαντα επεισόδια στο Πολυτε¬ 
χνείο, που είχαν συμβεί προ 5νθημέρου. Σε ρόλο εξα- 
πτέρυγου και το θλιβερό ΚΚΕ, να προειδοποιεί για την 
ενδεχόμενη «αναγόρευση αυτών των κρατουμένων σε 
αγωνιστές»! 

Ειδικά για τη δυνατότητα μετατροπής της φυλάκι¬ 
σης για ειδικές περιπτώσεις κρατουμένων σε κατ’ οίκον 
περιορισμό, όλος αυτός ο ακροδεξιάς συρφετός έπαιξε 
τα ρέστα του. Μίλησαν με θράσος για «φωτογραφικές» 
διατάξεις, αυτοί που επί δεκαετίες έκανα την λαμογιά 
επιστήμη, νομιμοποίησαν κλοπές δισεκατομμυρίων 
από τον κρατικό κορβανά, προστάτεψαν κάθε είδους 
αρχιαπατεώνα κολλητό τους. Έφτασαν να κατηγορούν 
την κυβέρνηση για «ξεπλήρωμα ρουσφετιών σε τρομο¬ 
κράτες»! Ωστόσο, δεν μας εκπλήσσει το μίσος και το 
δηλητήριο που χύνουν για έναν ουσιαστικά ζωντανό- 
νεκρό, όπως ο Σάββας Ξηρός (πάσχει από σχεδόν ολι¬ 
κή τύφλωση και κώφωση, σκλήρυνση κατά πλάκας και 
νεφρική ανεπάρκεια, με ποσοστό αναπηρίας 98%) ή για 
αντίστοιχες περιπτώσεις βαριά αρρώστων, αναπήρων, 
φυλακισμένων παιδιών, τοξικοεξαρτημένων, υπερήλι¬ 
κων, που υποφέρουν μέσα σε άθλιες συνθήκες κράτη¬ 
σης. Οι δυνάμεις του σκοταδισμού και της αντίδρασης 
συνηθίζουν να εξαντλούν την σκληρότητά τους στους 
πλέον ανήμπορους και αδύναμους. 

Όμως αυτή η γνωστή πια συνταγή τρομοϋστερίας 
και διάχυσης του φόβου, έχει εξαντλήσει τα όριά της, 
όπως φάνηκε και στις 25 Γενάρη. Η ακροδεξιά εκστρα¬ 
τεία απαξιώθηκε από τις μάζες και οι πρωταγωνιστές 
της απομονώθηκαν ακόμη περισσότερο από την κοι¬ 
νωνία. 

Παρά τις αντιδράσεις των ιμπεριαλιστών 

Ήδη από τις 2 Απριλίου, οι ΗΠΑ είχαν αναλάβει 
δράση για να αποσυρθεί το νομοσχέδιο. Ο πρεσβευτής 
των ΗΠΑ χαρακτήρισε «μη φιλική πράξη» τυχόν μετα¬ 
τροπή της φυλάκισης του Σ. Ξηρού σε κατ’ οίκον περι¬ 
ορισμό. Την έντονη δυσαρέσκειά του για το νέο νόμο 
εξέφρασε και το Στέιτ Ντιπάρτμεντ, απειλώντας εμμέ¬ 
σως ότι η αποφυλάκιση του Σ. Ξηρού θα επηρεάσει την 
στάση της Ουάσιγκτον έναντι της Αθήνας στα θέματα 
της οικονομίας. Ο ίδιος ο αμερικανός υπουργός Εξω¬ 
τερικών είχε τηλεφωνική επικοινωνία στο ίδιο πνεύμα 
με τον Τσίπρα. Ακολούθως, το βρετανικό υπουργείο 
Εξωτερικών εξέφρασε κι αυτό την αντίθεσή του. Ταυ¬ 
τόχρονα, ενεργοποιήθηκε και η μιντιακή προπαγάνδα 
με πηχυαίους τίτλους για «δραματική επιδείνωση των 
ελληνοαμερικανικών σχέσεων» και άλλα σχετικά. 

Προφανώς, η απροκάλυπτη αυτή επέμβαση δεν 
οφείλεται στον φόβο ότι ο Σ. Ξηρός μπορεί να αναλά- 
βει εκ νέου δράση. Θέλουν να εμποδίσουν την παρα¬ 
μικρή χαλάρωση του Κράτους Έκτακτης Ανάγκης και 
να υποχρεώσουν την κυβέρνηση σε πλήρη υποταγή 
στη μνημονιακή ατζέντα. Αλλωστε αντίστοιχες νο¬ 
μοθεσίες (τρομονόμοι, φυλακές υψίστης ασφαλείας, 
ειδικά καθεστώτα κράτησης, αστυνομικοστρατιωτικά 
σώματα, κατάργηση ανθρωπίνων/δημοκρατικών δι¬ 
καιωμάτων), ισχύουν στις ΗΠΑ και σ’ όλα σχεδόν τα 
ευρωπαϊκά κράτη ή αποτελούν δεσμευτικές συμφωνίες 
στο πλαίσιο της Ε.Ε. Απ’ αυτή την άποψη, η ψήφιση του 
νέου νόμου αποκτά ακόμη μεγαλύτερη σημασία, έστω 
σαν «άρωμα» ρήξης με τους εκβιασμούς και τις απειλές 
των ιμπεριαλιστών. 

Μ Σοφία Θεοδωροπούλου 


Να σταματήσει η εξόντωση 
του Μούμια Αμπού Τζαμάλ 

Άμεση απελευθέρωση ιοσ! 

Τ ο 1981 η αστυνομία και οι εισαγγελείς της Φιλαδέλφεια 
στις ΗΠΑ ενοχοποιούν το πρώην μέλος των Μαύρων 
Πανθήρων και δημοσιογράφο Μούμια Αμπούλ Τζαμάλ 
για τη δολοφονία αστυωομικού και ένα χρόνο αργότερα, το 1982 
τον καταδικάζουν σε θάνατο, παρά την αθωότητά του. 

Το αμερικάνικο κράτος φοβούμενο τις αντιδράσεις που μπο¬ 
ρεί να δημιουργούνταν αν εφάρμοζαν τη θανατική ποινή αλλά 
και κάτω από την πίεση του παγκόσμιου κινήματος, που δημιουρ- 
γήθηκε ζητώντας την απελευθέρωσή του, μετέτρεψε την ποινή 
του σε ισόβια κάθειρξη επιβάλλοντάς του όμως έναν αργό και 
βασανιστικό θάνατο. 

Ο Μούμια έζησε σχεδόν τρεις δεκαετίες στην πτέρυγα μελλο¬ 
θάνατων σε πλήρη απομόνωση, τακτική που αναγνωρίζεται μέχρι 
και από τον ΟΗΕ ως βασανισμός. Παρά όμως την λύσσασμένη 
προσπάθεια του κράτους να τον φιμώσει, παρά τις απάνθρωπες 
και εξευτελιστικές συνθήκες κράτησής του, ο Μούμια δεν εγκα- 
τέλειψε την πολιτική δράση και τον κοινωνικό αγώνα, καταγγέλ¬ 
λοντας τις κοινωνικές και ταξικές ανισότητες της Αμερικής, την 
καταπίεση και τον ευτελισμό που δέχονται οι φτωχές μειονότη- 
τές της, όπως οι μαύροι, αλλά και συνολικά τη βαρβαρότητα των 
αμερικάνικων κατασταλτικών μηχανισμών και του κράτους, με 
τελευταία τα γεγονότα στο Φέργκιουσον. Οι αρχές έχουν προ¬ 
σπαθήσει φυσικά να τον φιμώσουν με πολλούς τρόπους. 

Κλείνοντας τα 61 του χρόνια, επιχειρείται για άλλη μια φορά 
η εκτέλεσή του, μέσω της μηδενικής ιατρικής φροντίδας που 
λαμβάνει και των πολύ άσχημων συνθηκών κράτησης του. Κα- 
μπάνιες και δράσεις υποστήριξης και αλληλεγγύης στον Μούμια 
έχουν εξαπλωθεί σε πολλά σημεία της Αμερικής, αλλά και στην 
Ευρώπη. 

Από τις αρχές του έτους η υγεία του επιδεινώνονταν άσχημα. 
Τον Ιανουάριο επειδή αποκοιμήθηκε και δεν εμφανίστηκε σε μία 
καταμέτρηση κρατουμένων, τιμωρήθηκε με απαγόρευση κλήσε¬ 
ων και επισκέψεων και προαυλισμού, για δύο εβδομάδες. Κατά 
τη διάρκεια αυτής της περιόδου το δέρμα του είχε γεμίσει με εκ¬ 
ζέματα και αιμορραγούσε. Η θεραπεία που έλαβε από το προ¬ 
σωπικό των φυλακών, του προκάλεσε μία σοβαρή αντίδραση, 
που τον άφησε με τραχύ και σκασμένο δέρμα. Στις 30 Μαρτίου 
και χωρίς να έχει ιστορικό διαβήτη και αφού το προσωπικό των 
φυλακών είχε αποτύχει(;) να τον διαγνώσει στις τρεις αιματο¬ 
λογικές εξετάσεις που είχαν προηγηθεί, υπέστη διαβητικό σοκ. 
Νοσηλεύτηκε μόλις για δύο ημέρες σε ιατρικό κέντρο χωρίς καν 
να ειδοποιηθεί η οικογένειά του. Οι αρχές απαγόρευσαν όλες τις 
επισκέψεις αλλά και τη γνωστοποίηση πληροφοριών για την κα¬ 
τάστασή του. Κατά τη διάρκεια της νοσηλείας του ήταν συνεχώς 
αλυσοδεμένος στο κρεβάτι του και τις ελάχιστες φορές που τον 
επισκέφθηκαν η συζυγος και ο αδερφός του, ο Μούμια ήταν αλυ¬ 
σοδεμένος σε καρέκλα! Μόλις δύο ημέρες μετά, τον μετέφεραν 
πίσω στη φυλακή με την κατάσταση της υγείας του να παραμένει 
εξαιρετικά επικίνδυνη. Στις επισκέψεις που του γίνονται στη φυ¬ 
λακή μετακινείται με αναπηρικό καροτσάκι, είναι σχεδόν αποστε- 
ωμένος καθώς έχει χάσει 34 κιλά, αλλά η θέληση και το πνεύμα 
του παραμένουν αλύγιστα, καθώς δεν σταματά να υπενθυμίζει 
τη δύναμη που έχουν και κρύβουν μέσα τους οι άνθρωποι. Όπως 
λέει και ο ίδιος «περνώ τις μέρες μου προετοιμαζόμενος για τη 
ζωή και όχι για το θάνατο». 

Η περίπτωση του Μούμια φέρνει στο προσκήνιο ακόμη μία 
φορά, την απάνθρωπη αντιμετώπιση που δέχονται οι κρατούμε¬ 
νοι στις αμερικάνικες φυλακές και ιδιαίτερα ο πολιτικοί κρατού¬ 
μενοι. Οι ιατρικές ελλείψεις αλλά και η εγκληματική αμέλεια, που 
δείχνει το κράτος απέναντι τους είναι συνεχές φαινόμενο. Πριν 
από δύο μήνες κατέληξε στη φυλακή ο πολιτικός κρατούμενος 
Φιλ Άφρικα, που ήταν έγκλειστος σε συνθήκες παρόμοιες με αυ¬ 
τές του Μούμια. 

Αυτά τα περιστατικά φέρνουν για άλλη μία φορά στο προ¬ 
σκήνιο το τερατώδες προσωπείο του αστικού κράτους και ειδι¬ 
κότερα μίας ιμπεριαλιστικής δύναμης όπως η Αμερική, όπου η 
παραβίαση και η κατάργηση των στοιχειωδέστερων ανθρώπινων, 
δημοκρατικών και πολιτικών δικαιωμάτων είναι ο κανόνας. Πα¬ 
ράλληλα γίνεται και ο ανάλογος «παραδειγματισμός» προς τους 
αγωνιστές και το κίνημα, δείχνοντάς την κατάληξη που μπορεί 
να έχουν, όσοι αντιδρούν και εξεγείρονται ενάντια σε αυτή την 
κατάσταση. Απέναντι σε αυτήν την κατάσταση, η αλύγιστη και 
παραδειγματική στάση, η δύναμη και η αξιοπρέπεια του Μούμια 
Αμπου Τζαμάλ είναι φωτεινό παράδειγμα για την εργατική τάξη 
και τη νεολαία των ΗΠΑ αλλά και όλου του κόσμου. 

Μπορείτε να γράψετε στον Μούμια στη διεύθυνση: 

Μηγηχα ΑΒη-ΙαπιαΙ , #ΑΜ 8335 801 ΜαΗαηογ 301 Μονβα Κοαά 
ΡταώνΐΙΙβ, ΡΑ 17932 

ΠΟΛΙΤΙΚΗ 


Εργατική Πάλη 11 


Ο Τσίπροκ: στη Μόσχα 

«Πολυδιάστατη εξωτερική πολιτική»., στο κενό; 


Η επίσκεψη Τσίπρα στη Μόσχα 
στις αρχές Απρίλη δίνει μια καλή 
εικόνα της διεθνούς πραγματικό¬ 
τητας μέσα στην οποία κινείται η 
κυβέρνηση και των ορίων της πολιτικής της. 

Τα βασικά σημεία στις δηλώσεις Πούτιν- 
Τσίπρα (εκτός απ’ την κοινή δήλωση για τα 
70 χρόνια από το τέλος του Β' Παγκοσμίου 
Πολέμου) ήταν: α) Επαναφορά των εμπορι¬ 
κών σχέσεων «στο προηγούμενο επίπεδο», 
β) Ενεργειακή συνεργασία, γ) Η Ελλάδα δεν 
ζήτησε οικονομική βοήθεια, αλλά θα μπο¬ 
ρούσαν -σύμφωνα με τον Πούτιν- να δω- 
θούν δάνεια «στο πλαίσιο μεγάλων έργων», 
δ) Ενίσχυση της περιφερειακής και τουρι¬ 
στικής συνεργασίας, ε) Οι ρωσικοί σιδηρό¬ 
δρομοι διεξάγουν διαπραγματεύσεις για τον 
«εκσυγχρονισμό» του λιμένα Θεσσαλονίκης. 
Ο Πούτιν δήλωσε ότι η Ρωσία μπορεί να 
συμμετάσχει σε ιδιωτικοποιήσεις και διαγω¬ 
νισμούς στην Ελλάδα, ζ) Επίλυση του κυπρι¬ 
ακού βάσει των συμφωνιών του ΟΗΕ, χωρίς 
εξωτερικές επεμβάσεις, η) Ρωσία και Ελλάδα 
ενδιαφέρονται για την υλοποίηση των συμ¬ 
φωνιών του Μινσκ για την Ουκρανία. 

Για τις κυρώσεις της Ε.Ε. και το ρωσι¬ 
κό εμπάργκο στα αγροτικά προϊόντα της, ο 
Πούτιν δήλωσε: «Η Ελλάδα υποχρεώθηκε 
να ακολουθήσει τις κυρώσεις, το καταλα¬ 
βαίνουμε. Από τα δικά μας μέτρα επλήγη η 
Ελλάδα, δεν γινόταν αλλιώς». Συζητήθηκε η 
δημιουργία κοινών εταιριών στη ρωσική επι¬ 
κράτεια για την παράκαμψη του εμπάργκο. 

Ο Τσίπρας συμπλήρωσε ότι: α) Οι προ¬ 
ηγούμενες ελληνικές κυβερνήσεις δεν είχαν 
κάνει «ό,τι ήταν δυνατόν» για ν’ αποφευχθεί 
η «παράλογη» πολιτική αντιρωσικών κυρώ¬ 
σεων, που είναι «δρόμος στο πουθενά» - ενώ 
αντίθετα χρειάζεται «διάλογος και διαπραγ¬ 
μάτευση», καθώς «η ασφάλεια στην Ευρώπη 


δε νοείται χωρίς τη Ρωσία», β) Η Ελλάδα 
μπορεί ν’ αποτελέσει «γέφυρα» ανάμεσα σε 
Δύση και Ρωσία. Μαζί και ολίγον τουρλού 
αναφορές, στο βαρύ φόρο αίματος Ελλάδας 
και Ρωσίας στον αντιναζιστικό αγώνα και τις 
κοινές... θρησκευτικές ρίζες. 

Τσίπρας και κυβέρνηση τόνιζαν ότι δεν 
επισκέπτονταν τη Μόσχα ως «επαίτες» - ότι 
η Ελλάδα δεν είναι «αποικία χρέους», αλλά 
«κυρίαρχη χώρα», με «πολυδιάστατη εξω¬ 
τερική πολιτική» - ότι σέβονται τις δεσμεύ¬ 
σεις «σε διεθνείς οργανισμούς» (ΝΑΤΟ, Ε.Ε. 
κ.λπ.), αλλά προασπίζονται «κυρίως τα συμ¬ 
φέροντα του ελληνικού λαού, αξιοποιώντας 
τη γεωπολιτική θέση της χώρας». 

Σύμφωνα με την εφημερίδα Έθνος, αξι- 
ωματούχος του Στέιτ Ντιπάρτμεντ δήλω¬ 
σε: «Έχουμε κάνει σαφές ότι αυτή δεν είναι 
η κατάλληλη στιγμή για επαφές, ως να μην 
συμβαίνει τίποτα, με τη Ρωσία. Έχουμε τονί¬ 
σει τη σημασία της ενότητας με τους ευρω- 
παίους συμμάχους και εταίρους μας για να 
συνεχιστεί η πίεση στη Ρωσία...». Φαίνεται 
πως σχεδόν πανομοιότυπες δηλώσεις είχαν 
εξαπολυθεί ενάντια στις επισκέψεις του Κύ¬ 
πριου προέδρου Αναστασιάδη στη Μόσχα, 
του Πούτιν στην Ινδία και την Τουρκία, του 
ιταλού πρωθυπουργού Ρέντσι στη Μόσχα. 

Είναι φανερό ότι οι αμερικάνοι και ευρω- 
παίοι ιμπεριαλιστές θέλουν αδιασάλευτο το 
αντιρωσικό μέτωπό τους. Τα διεθνή ΜΜΕ 
δεν φείσθηκαν χαρακτηρισμών για την επί¬ 
σκεψη Τσίπρα, ως ν’ ανοίγει η... κερκόπορτα 
του «ελεύθερου δυτικού κόσμου» στον Πού¬ 
τιν! Σίγουρα θα νοσταλγούν τα πειθήνια σα- 
μαροβενιζελικά όργανά τους! Για τους ίδιους 
λόγους, προσπάθησαν να υποβαθμίσουν 
κάθε αποτέλεσμα της επίσκεψης. 

Σίγουρα πιστώνεται στην κυβέρνηση το 
ότι προχώρησε στην επίσκεψη παραμερίζο¬ 


ντας τις πιέσεις ΗΠΑ-Ε.Ε. και τις υστερικές 
κραυγές των διεθνών ΜΜΕ, που επαναλ- 
βάνει αυτολεξεί στη διαπασών η «Πέμπτη 
Φάλαγγα» των εγχώριων μιντιακών φερέ¬ 
φωνων, μην και ’ρθούμε σε... «διεθνή απομό¬ 
νωση» και «ρήξη με τους εταίρους μας»! Οι 
διαφοροποιήσεις Τσίπρα από το αντιρωσικό 
μένος της Ε.Ε., καθώς και οι ιστορικές αντι¬ 
φασιστικές αναφορές, έχουν επίσης τη σημα¬ 
σία τους, σε μια περίοδο που οι ιμπεριαλιστές 
παίρνουν τον δρόμο των πολέμων ενάντια 
στη Ρωσία. Σίγουρα ο ελληνικός λαός έχει 
πολύ περισσότερο κουράγιο από τους -μέ¬ 
χρι πρότινος δοσίλογους «εκπροσώπους» 
του- ώστε να νιώθει, και δίκαια, ένα αίσθημα 
αξιοπρέπειας απ’ αυτές τις κινήσεις. 

Ο επικεφαλής της ΟαζρΓοηι Α. Μίλερ 
επισκέφτηκε πρόσφατα την Αθήνα, για 
την προώθηση του νέου αγωγού φυσικού 
αερίου, καθώς η Μόσχα -εξαιτίας της σύ¬ 
γκρουσης με τους δυτικούς ιμπεριαλιστές 
στην Ουκρανία- αποφάσισε την αλλαγή 
όδευσης του φυσικού αερίου που πάει στην 
ευρωπαϊκή αγορά, την παράδοσή του στα 
ελληνοτουρκικά σύνορα. Προσπαθεί έτσι να 
διασφαλίσει το ρόλο του βασικού ενεργεια¬ 
κού προμηθευτή της Ευρώπης, ώστε να μην 
πιέζεται σ’ αυτό από την εξέλιξη του ουκρα¬ 
νικού μετώπου. 

Μένει να φανεί πόσο αποφασιστική ήταν 
αυτή η συνάντηση. Ή αν και αυτή, όπως και 
όλες οι ανακοινώσεις Τσίπρα-Πούτιν βρί¬ 
σκονται υπό την αίρεση των διαπραγματεύ¬ 
σεων και της συμφωνίας(;) της κυβέρνησης 
με την Ε.Ε. ή της συνολικής πορείας της σύ¬ 
γκρουσης της Ρωσίας με τους δυτικούς ιμπε¬ 
ριαλιστές. 

Πάντως, πρέπει να τονιστεί ότι: α) Παρα¬ 
δοσιακά, ο ελληνικός καπιταλισμός έβλεπε 
τα συμφέροντά τους μέσα από την εξυπη¬ 


ρέτηση των γενικών συμφερόντων των δυ¬ 
τικών ιμπεριαλιστών. Το δόγμα «ανήκωμεν 
στη Δύση» έχει δηλώσει ότι ενστερνίζεται 
και η ηγεσία Τσίπρα. β) Είναι έτσι εξαιρετι¬ 
κά απίθανο αυτός ο συνολικός προσανατο¬ 
λισμός ν’ αμφισβητηθεί από ένα κόμμα σαν 
το ΣΥΡΙΖΑ, ειδικά στα πλαίσια των διαρκών 
υποχωρήσεών του και της προκαταβολικής 
άρνησής του να θέσει θέμα ρήξης με Ευ- 
ρώ/Ε.Ε. γ)Τα παραπάνω γίνονται ακόμα πιο 
δύσκολα καθώς ο δυτικός/ευρωατλαντικός 
ιμπεριαλισμός σκληραίνει διαρκώς το «ψυ¬ 
χροπολεμικό» μέτωπο απέναντι στη Ρωσία 
- οπότε και οι απαιτήσεις ευθυγράμμισης θα 
γίνονται όλο και πιο ρητές, δ) Η Ρωσία δεν 
είναι «φίλη», αλλά μια μεγάλη ιμπεριαλιστι¬ 
κή δύναμη - που θα καθορίσει τις κινήσεις 
όχι για να βοηθήσει τον ελληνικό λαό, αλλά 
για να διασφαλίσει τα δικά της συμφέροντα. 

Φυσικά, είναι δικαίωμα κάθε κυβέρνησης 
-πολύ περισσότερο ενός λαού- να εκμεταλ¬ 
λεύεται κάθε ρωγμή, τους ενδοϊμπεριαλιστι- 
κούς ανταγωνισμούς κ.λπ. ώστε να ενισχύ- 
σει τη θέση της. Ωστόσο, ένα τέτοιο παιχνίδι 
είναι πολύ μεγάλο για τις πλάτες μιας κυβέρ¬ 
νησης/ηγεσίας όπως του ΣΥΡΙΖΑ. Γιατί: 1) 
Είναι λάθος να συνδέεται η απαλλαγή από 
το καθεστώς «αποικίας χρέους» απλά με τη 
μετατροπή της χώρας σε διαμετακομιστικό 
κόμβο ιμπεριαλιστικών εμπορευμάτων. Αυτό 
ήταν και σχέδιο των αστικών δυνάμεων, 
αλλά δε λύνει το πρόβλημα της επανεκκί¬ 
νησης της οικονομίας. Ειδικά αν συνοδεύε¬ 
ται με την αποδοχή ιδιωτικοποιήσεων. 2) Η 
Ελλάδα μπορεί να μετατραπεί σε επίκεντρο 
κολοσσιαίων ανταγωνισμών, που μπορούν 
να φέρουν ακόμα και κινδύνους εθνικού 
ακρωτηριασμού, όπως άλλωστε είναι σίγου¬ 
ρο ότι θα γίνει αν συνεχιστεί η μνημονιακή 
κατρακύλα. Μόνο μια επαναστατική Κυβέρ¬ 
νηση των Εργαζομένων, με σταθερό αντικα- 
πιταλιστικό, αντιιμπεριαλιστικό, διεθνιστικό 
προσανατολισμό θα μπορέσει να παίξει αυτό 
το «μεγάλο παιχνίδι» προς όφελος των λαϊ¬ 
κών μαζών, στην Ελλάδα και την περιοχή. 


Πέντε χρόνια μνημόνιο 

Σ υμπληρώθηκαν 5 χρόνια από τότε 
που η κυβέρνηση ΠΑΣΟΚ έβαλε τη 
χώρα στην κόλαση των μνημονίων. 
Οι αστικές-μνημονιακές δυνάμεις, οι 
ιμπεριαλιστές τοκογλύφοι και οι παπαγάλοι 
των ΜΜΕξαπάτησης προσπαθούν με τη μαύ¬ 
ρη προπαγάνδα τους να επιβάλουν την (ου¬ 
σιαστικά φασιστική) αντίληψη ότι “όλοι μαζί 
τα φάγαμε”, “ζούσαμε πάνω από τις δυνατό- 
τητές μας”, “φταίνε οι δημόσιοι υπάλληλοι” 
κ.λπ. Ο στόχος τους βέβαια είναι να συσκο¬ 
τίσουν τα πραγματικά αίτια για τη χρεοκοπία 
της Ελλάδας και τα μνημόνια: την παγκόσμια 
κρίση του καπιταλισμού, τις πολιτικές της 
ΕΕ-Ευρωζώνης και τη νεοφιλελεύθερη σαπί¬ 
λα της ελληνικής αστικής τάξης. Ο ελληνικός 
καπιταλισμός ήταν ένας από τους μεγάλους 
χαμένους του μακρού κύματος κάμψης του 
παγκόσμιου καπιταλισμού, που ξεκίνησε 
στις αρχές της δεκαετίας του 70. Η θέση του 
στον διεθνή καταμερισμό εργασίας και την 
αυστηρή ιεραρχία του συστήματος συνεχώς 
υποβαθμίζεται από τότε, με αποτέλεσμα να 
λειτουργεί όλο και πιο παρασιτικά και κρα¬ 
τικοδίαιτα και να συσσωρεύει χρέη, τα οποία 
φόρτωσε με διάφορους τρόπους στο δημόσιο 
και, κατ’ επέκταση, στους εργαζόμενους και 
τους φτωχούς. Αποτέλεσμα της διαρκούς 
υποχώρησης των παραγωγικών τομέων της 
οικονομίας (γεωργία, βιομηχανία) και των 
νεοφιλελεύθερων πολιτικών της πλήρους 
ασυδοσίας για το κεφάλαιο ήταν και η τερα¬ 
τώδης διαφθορά και τα αναρίθμητα σκάνδα¬ 
λα, με κερασάκι στην τούρτα το φαραωνικό 
κόστος της διαβόητης Ολυμπιάδας. Παράλ¬ 
ληλα, οι έλληνες καπιταλιστές, πέρα από τις 
“νόμιμες” φοροαπαλλαγές (η φορολογία του 
κεφαλαίου έπεσε από το 45% στο 20%), ου¬ 
σιαστικά “ξέχασαν” πώς είναι να πληρώνεις 


φόρους. Η πορεία προς το βάραθρο επιτα¬ 
χύνθηκε με την είσοδο στο ευρώ, καθώς η 
αναιμική ελληνική οικονομία υιοθέτησε ένα 
“σκληρό” νόμισμα που καταβαράθρωσε τις 
εξαγωγές της και διευκόλυνε τις εισαγωγές, 
ενώ τη χαριστική βολή έδωσε η νέα όξυνση 
της παγκόσμιας κρίσης από το 2007-8. 

Θα χρειάζονταν τόμοι για να αναλυθεί η 
καταστροφή που επέφεραν τα μνημόνια: 

1) Η οικονομία μετατράπηκε σε κουφάρι: 
το χρέος σκαρφάλωσε στο 180% του ΑΕΠ, 
η ανεργία στο 27%, βιομηχανική, αγροτική 
παραγωγή και οικοδομή βούλιαξαν, χιλιάδες 
επιχειρήσεις έκλεισαν. 2) Στον ιδιωτικό το¬ 
μέα, ο κατώτατος μισθός μειώθηκε από 751 
σε 586 ευρώ και ακόμα λιγότερο στους νέους, 
καταργήθηκε κάθε εργατική νομοθεσία και 
στοιχειώδης προστασία για τους εργαζόμε¬ 
νους και έγιναν καθεστώς οι ατομικές συμ¬ 
βάσεις, οι μαζικές απολύσεις, η ανασφάλιστη 
εργασία, η μερική και ελαστική απασχόληση, 
η τρομοκρατία στους χώρους δουλειάς. Σχε¬ 
δόν ένα εκατομμύριο πληρώνονται με καθυ¬ 
στέρηση από τρεις μήνες έως ένα χρόνο. 3) 
Στο Δημόσιο, οι μισθοί μειώθηκαν κατά μ.ο. 
40%, έγιναν χιλιάδες απολύσεις και δεκάδες 
χιλιάδες βίαιες μετακινήσεις, επιβλήθηκε η 
τρομοκρατία της αξιολόγησης και των πει¬ 
θαρχικών. 4) Στην υγεία και την παιδεία, η 
χρηματοδότηση κατρακύλησε σε τριτοκο¬ 
σμικά επίπεδα, έκλεισαν δεκάδες νοσοκο¬ 
μεία και σχολές και σχεδόν 2.000 σχολεία. Η 
πρωτοβάθμια ιατρική φροντίδα ουσιαστικά 
καταργήθηκε. Οι ελλείψεις σε προσωπικό 
είναι τραγικές. Βαριά πάσχοντες αδυνατούν 
να καλύψουν το κόστος των φαρμάκων. Το 
προσδόκιμο ζωής μειώθηκε κατά ένα χρόνο 
για κάθε χρόνο μνημονίου. Επιχειρήθηκε να 
πεταχτεί μαζικά η νεολαία έξω από το Πανε¬ 
πιστήμιο αλλά και το Λύκειο. 5) Οι συντάξεις 
μειώθηκαν πάνω από 30% (για τους νέους 


ουσιαστικά μετατρέπονται σε φιλοδώρημα) 
και αυξήθηκαν όλα τα όρια ηλικίας. 6) Πάνω 
απ’ όλα, στήθηκε ένα τερατώδες Κράτος 
Έκτακτης Ανάγκης, με ωμή καταστολή των 
κινητοποιήσεων, βιομηχανία διώξεων κατά 
αγωνιστών, τρομονόμους, κουκουλονόμους 
και χαφιεδισμό. Τέλος, ανυπολόγιστες είναι 
οι μακροπρόθεσμες επιπτώσεις στο μορφωτι¬ 
κό επίπεδο, στο περιβάλλον και στη συντή¬ 
ρηση βασικών υποδομών της χώρας. 

Η πενταετία αυτή ήταν όμως και μια 
περίοδος σκληρών ταξικών αγώνων. Στο δι¬ 
άστημα από την άνοιξη του 2010 έως αυτή 
του 2012, οι απεργίες, πορείες και συγκρού¬ 
σεις ήταν τόσο πυκνές που μπορούν να χα¬ 
ρακτηριστούν ως “παρατεταμένος κοινωνι¬ 
κός πόλεμος”. Η περίοδος αυτή άνοιξε με τη 
μεγαλειώδη διαδήλωση πάνω από 300.000 
ανθρώπων στις 5 Μάη 2010, ημέρα ψήφισης 
του πρώτου μνημονίου, και τις συγκρούσεις 
στο κέντρο της Αθήνας. Αρκετοί από τους 
αγώνες που ακολούθησαν μπορούν να χαρα¬ 
κτηριστούν υποδειγματικοί και οδήγησαν και 
σε σημαντικές νίκες (απεργία διάρκειας στις 
αστικές συγκοινωνίες, αγώνας οδηγών ταξί, 
Κερατέα, απεργία πείνας 300 μεταναστών, 
εστιατόριο Βαηηυεΐ στη Θεσσαλονίκη). 

Αλλά βέβαια το κομβικό σημείο ήταν το 
λεγόμενο “Κίνημα των Αγανακτισμένων” 
τον Μάη-Ιούνη του 2011. Εκατοντάδες χι¬ 
λιάδες εργαζομένων, νεολαίας και φτωχών 
λαϊκών μαζών εισέβαλαν δυναμικά στο πολι¬ 
τικό προσκήνιο, παίρνοντας ταυτόχρονα ένα 
ανεκτίμητης αξίας μάθημα αυτοοργάνωσης, 
αλληλεγγύης, επεξεργασίας ενός ριζοσπα¬ 
στικού προγράμματος αιτημάτων και σχεδί¬ 
ου δράσης και σκληρής σύγκρουσης με τους 
μηχανισμούς καταστολής, με αποκορύφωμα 
τα γεγονότα στις 29-30 Ιουνίου 2011. Το “Κί¬ 
νημα των Πλατειών” αποτύπωσε τις ριζικές 
κοινωνικές αλλαγές και την αποδυνάμωση 


του αστικού μπλοκ εξουσίας, καθώς μεγάλα 
κομμάτια των μικροαστικών στρωμάτων και 
της “εργατικής αριστοκρατίας” που το στήρι¬ 
ζαν συμμετείχαν μαζικά στις κινητοποιήσεις. 
Παράλληλα, έδωσε συντριπτικό πλήγμα στο 
ΠΑΣΟΚ, τον έναν από τους δύο βασικούς 
πολιτικούς πυλώνες της αστικής τάξης. Το 
Νοέμβρη του 2011, μετά την περιβόητη Σύ¬ 
νοδο στις Κάννες και την πρόταση του Γ. 
Παπανδρέου για δημοψήφισμα, οι ιμπεριαλι¬ 
στές επιχείρησαν ένα πολιτικό πραξικόπημα, 
επιβάλλοντας την κυβέρνηση του δοτού τρα¬ 
πεζίτη Παπαδήμου, με τη συνεργασία της ΝΔ 
του Σαμαρά, που μέχρι τότε το έπαιζε “αντι- 
μνημονιακός”, και με υπουργοποίηση των φα¬ 
σιστών του ΛΑΟΣ. Παρότι το δεύτερο μνη¬ 
μόνιο ψηφίστηκε από τη δωσίλογη Βουλή, 
οι ογκώδεις κινητοποιήσεις και συγκρούσεις 
στις 12 Φλεβάρη 2012 ματαίωσαν τα σχέδια 
βοναπαρτισμού και άνοιξαν το δρόμο για τις 
εκλογές της 6ης Μάη και τον πολιτικό σεισμό 
που προκάλεσαν. Το μνημονιακό καθεστώς 
επιβίωσε στις νέες εκλογές του Ιουνίου, όμως 
η μαζική στροφή προς τα αριστερά, που απο¬ 
τυπώθηκε με τη ραγδαία άνοδο του ΣΥΡΙΖΑ, 
δεν ήταν πια αναστρέψιμη. Στο διάστημα που 
ακολούθησε, υπήρξε σημαντική ύφεση των 
αγώνων, καθώς μεγάλα κομμάτια των μαζών 
εγκλωβίστηκαν σε μια λογική εκλογικής ανα¬ 
μονής και ανάθεσης στον ΣΥΡΙΖΑ. Ωστόσο, 
η πολιτική ριζοσπαστικοποίηση συνεχίστηκε, 
ενώ σημαντικοί αγώνες (εκπαιδευτικοί, μέ¬ 
τρο, καθαρίστριες κα.) επιτάχυναν τη φθορά 
της χουντικής συγκυβέρνησης και την τελική 
συντριβή της στις 25/01/2015. 

Τα διδάγματα της μαύρης πενταετίας 
πρέπει να γίνουν εφόδιο για τους αγώνες 
μας, για να αποτρέψουμε κάθε υποχώρηση 
απέναντι στους τοκογλύφους, για να ξηλώ¬ 
σουμε τα μνημόνια από παντού. 

Μ Γιάννης Χαλάς 

ΗΠΑ 


Το πιο ρατσιστικό και κτηνώδες 
κράτος του κόσμου 



εκάδες άνθρωποι ξεκίνησαν στις 13 
Απριλίου από τη Νέα Υόρκη για να 
διασχίσουν διάφορες πόλεις των 
ΗΠΑ και να φτάσουν στην Ουάσι- 
γκτον στις 21 Απριλίου. Την πρωτο¬ 
βουλία πήρε η οργάνωση α }ιΐδΐίοε Τεα§υε ΝΥΟ”, 
που αντιμάχεται τον «συστηματικό ρατσισμό» της 
αστυνομίας ενάντια στους αφροαμερικάνους. Η 
πορεία ξεκίνησε από το δΐαΐεη ΙδΗηά, όπου στις 
17 Ιουλίου η αστυνομία σκότωσε τον ασθματικό 
αφροαμερικάνο Έρικ Γκάρντερ (η δολοφονία τυ¬ 
χαία έλαβε δημοσιότητα). Ένα μήνα μετά, η βά¬ 
ναυση δολοφονία του Ιδχρονου Μάικλ Μπράουν 
στο Μιζούρι ξεχείλισε το ποτήρι, οδηγώντας σε 
αυθόρμητες διαδηλώσεις που αντιμετωπίστηκαν 
με πρωτοφανή καταστολή και στρατιωτικοποίηση, 
φέρνοντας στο προσκήνιο τον βαθύ ρατσιστικό 
χαρακτήρα του αμερικάνικου κράτους και τις πρω¬ 
τοφανείς ανισότητες που έχουν δημιουργηθεί στη 
χώρα. Η απόφαση των ενόρκων για μη παραπομπή 
σε δίκη του λευκού αστυνομικού Ντάρεν Ουίλσον 
προκάλεσε εκ νέου την οργή των αφροαμερικάνων 
και η απάντηση του κράτους ήταν να τεθεί σε κα¬ 
τάσταση έκτακτης ανάγκης η πολιτεία του Μιζούρι 
για 30 ημέρες! 

Οκτώ μήνες μετά τη δολοφονία Μπράουν, δεν 
υπάρχει καμιά αλλαγή στη μεταχείριση των έγχρω¬ 
μων πολιτών απ’ αστυνομία και η λίστα των δολο¬ 
φονημένων αφροαμερικανών μακραίνει ραγδαία. 
Τελευταίο περιστατικό η δολοφονία του Ούολτερ 
Σκοτ από λευκό αστυνομικό στη Νότια Καρολίνα: 
το βίντεο που δημοσιεύτηκε αποκαλύπτει πως για 
την αστυνομία ένας αφροαμερικάνος είναι περίπου 
ένα άγριο ζώο που τυχαίνει να μιλάει αγγλικά. 

Κατά μέσο όρο κάθε χρόνο γίνονται στις ΗΠΑ 
400 κρατικές δολοφονίες, με στόχο τις φτωχές 
κοινότητες των αφροαμερικάνων και λατίνων. Το 
2015 φαίνεται πώς δεν θα διαφέρει. Μέχρι τις 12/4, 
η αστυνομία έχει δολοφονήσει 111 ανθρώπους. Οι 
αριθμοί των δολοφονιών από αστυνομικούς μιλάνε 
μόνοι τους: 2014: 593, 2013: 320, 2012: 596, 2011: 
607, 2010: 350, 2009: 497. Σύμφωνα με το κίνημα 
“ΜΠοοΙιη X ΤτΓίΐδδΐΌοΐδ Μονειπεπί” και με ακρι¬ 
βείς υπολογισμούς, κάθε 28 ώρες σκοτώνεται ένας 
αφροαμερικάνος. 

Όσοι δεν δολοφονούνται, σαπίζουν στις φυλα¬ 
κές. Σύμφωνα με το Διεθνές Κέντρο Μελετών για 
τις Φυλακές στο Λονδίνο, οι φυλακισμένοι στις 
ΗΠΑ είναι 2,3 εκ., ο μεγαλύτερος αριθμός και το 
23% των κρατουμένων διεθνώς (ο πληθυσμός των 
ΗΠΑ είναι μόλις το 5% του παγκόσμιου), εκτός αυ¬ 
τών στις μυστικές φυλακές των ΗΠΑ. Οι αφροα- 
μερικάνοι (12,6% του πληθυσμού των ΗΠΑ) είναι 
το 36% των φυλακισμένων, το 59% των καταδικα¬ 
σμένων και το 74% όσων καταδικάζονται ισόβια. 
Όχι τυχαία, το 2013 ακυρώθηκαν τέτοιες έρευνες 
λόγω της επίδρασης τους στην κοινή γνώμη. 

Κάτι που αποκρύπτεται συστηματικά είναι οι 
πολιτικές διώξεις. Σήμερα σαπίζουν στις φυλακές 
των ΗΠΑ πάνω από 100 πολιτικοί κρατούμενοι, 
αγωνιστές των κοινωνικών και πολιτικών δικαιω¬ 
μάτων των αφροαμερικάνων, της ανεξαρτησίας του 
Πουέρτο Ρίκο, των δικαιωμάτων των γυναικών, 


ενάντια στον φασισμό και ρατσισμό κ.λπ. Όπως 
καταγγέλλουν κινήματα και οργανώσεις, στη με¬ 
γάλη πλειοψηφία των περιπτώσεων υπάρχουν «φυ¬ 
τεμένα» αποδεικτικά στοιχεία, παράτυπες διαδικα¬ 
σίες και τρομερά δυσανάλογες ποινές. 

Οι αμερικάνικες φυλακές είναι κάτεργα σύγχρο¬ 
νης δουλείας. Σημαντικό μέρος του αμερικάνικου 
ΑΕΠ προέρχεται από την «οικονομία των φυλα¬ 
κών», όλο και περισσότερες εταιρείες μεταφέρουν 
εκεί την παραγωγή τους (ΙΒΜ, Βοεΐη§, ΜοϊογοΗ, 
ΜίοΓΟδοΒ: κ.α.), ακόμα και το Πεντάγωνο! Σύμφω¬ 
να με το περιοδικού “ΤΒε λνοιΤεΓ λΥοΓίά”, το Πε¬ 
ντάγωνο παράγει στις φυλακές εξαρτήματα υψηλής 
τεχνολογίας για πυραύλους, αεροπλάνα, οχήματα 
και άλλες στρατιωτικές εφαρμογές. Ο κρατούμε¬ 
νος εργάτης/σκλάβος παίρνει 17 σεντς την ώρα και 
το πολύ 20 δολάρια τον μήνα, χωρίς κανένα εργα¬ 
τικό δικαίωμα και κοινωνική ασφάλιση. 

Οι ΗΠΑ είναι ένα βαθιά ρατσιστικό κράτος. 
Το 1/3 των αφροαμερικάνων έχουν υποστεί κά¬ 
ποιου είδους διάκριση, ενώ τα εγκλήματα ρατσι¬ 
στικού μίσους αντιμετωπίζονται με πλήρη κρατική 
ανεκτικότητα. Σύμφωνα με το “5οιιΐ1ΐ€Γη ΡονεΓίγ 
Εωνν Οπίει·”, δραστηριοποιούνται 1.001 «οργανώ¬ 
σεις μίσους» (νεοναζί, μέλη της Κου Κλουξ Κλαν, 
λευκοί εθνικιστές, «υπερασπιστές» των συνόρων 
κ.λπ.). 

Από τους 20,8 εκ. μετανάστες που ζουν στις 
ΗΠΑ, τα 11,2 εκ. δεν έχουν χαρτιά, ενώ 400.000 
βρίσκονται σε κέντρα κράτησης υπό απάνθρωπες 
συνθήκες. Κοντά στα 100.000 παιδιά μεταναστών 
και αφροαμερικάνων εξαναγκάζονται με τη βία από 
το κράτος να δουλέψουν: ο «Νόμος Δίκαιων Κανό¬ 
νων Εργασίας» επιτρέπει την παιδική εργασία στη 
γεωργία από την ηλικία των 12, παρότι η γεωργική 
εργασία έχει θεωρηθεί μια από τις τρεις πιο επικίν¬ 
δυνες στη χώρα. Ενώ κάθε χρόνο συλλαμβάνο- 
νται πάνω από 2 εκ. παιδιά. 

Σύμφωνα με το ΒΓθθΕίη§δ Ιπδΐίΐιιΐίοη οί 
\ναδΗΐη§ΐοη, 66 εκ. άνθρωποι ζουν κάτω από το 
όριο της φτώχειας. Το 51% των μαθητών δημόσιων 
σχολείων ζουν στη φτώχεια. Η υγεία είναι πλήρως 
εμπορευματοποιημένη. Πάνω από 50 εκ. άνθρωποι 
δεν έχουν καμία ιατρική κάλυψη. Δεκαέξι πολιτείες 
έχουν αρνηθεί τη διεύρυνση της δημόσιας υγείας, 
στερώντας τη από φτωχούς, αφροαμερικάνους και 
λατίνους. 

Οι ΗΠΑ βρίσκονται ουσιαστικά εκτός διεθνούς 
δικαίου. Είναι μια από τις λίγες χώρες που διατη¬ 
ρούν τη θανατική ποινή: το 2014 εκτελέστηκαν 35 
άνθρωποι, ενώ φέτος έχουν εκτελεστεί 13 (οι περισ¬ 
σότερες εκτελέσεις ήταν το 1999:98). Το Σύνταγμα 
παραμένει εκείνο του 1787, με 27 αναθεωρήσεις 
μέχρι το 1992, με πολλές να μην έχουν επικυρωθεί, 
όπως η απαγόρευση της εργασίας ανηλίκων και 
των διακρίσεων μεταξύ αντρών και γυναικών. Οι 
ΗΠΑ αρνούνται να υπογράψουν πολλές διεθνείς 
συμβάσεις ανθρωπίνων δικαιωμάτων, με πιο ση¬ 
μαντικές τις εξής: 

- Σύμβαση του ΟΗΕ για τα δικαιώματα του παι¬ 
διού, τα άτομα με αναπηρίες, την εξάλειψη των 
διακρίσεων ενάντια στις γυναίκες, τα οικονομικά, 
κοινωνικά, και πολιτιστικά δικαιώματα. 

- Διεθνή Σύμβαση προστασία δικαιωμάτων όλων 
των μεταναστών εργατών, ενάντια στην βίαιη εξα¬ 
φάνιση, στη στρατολόγηση, χρήση, χρηματοδότη¬ 
ση και εκπαίδευση μισθοφόρων, την καταστολή και 
τιμωρία του εγκλήματος του απαρτχάιντ 

Και φυσικά δεν αναγνωρίζουν καμιά αρμοδιό¬ 
τητα στο Διεθνές Ποινικό Δικαστήριο όσον αφο¬ 
ρά τον εαυτό τους - ώστε οι δυνάμεις καταστολής 
τους εντός κι εκτός ΗΠΑ να εφαρμόζουν συστη¬ 
ματικά και επανειλημμένα βασανιστήρια, σφαγές, 
εξωδικαστικές εκτελέσεις και άλλα εγκλήματα πο¬ 
λέμου και εγκλήματα κατά της ανθρωπότητας. 

Ρ.Β 




ΒΟΣΝΙΑ-ΕΡΖΕΓΟΒΙΝΗ 

Γράμμα-έκκληση προς το διεθνές εργατικό κίνημα 

Τούζλα, 16 Απριλίου 2015, 

«Εμείς, οι εργάτες του εργοστασίου καθοριστικών “ΌΙΤΑ” 
που βρίσκεται στην Τούζλα, αγωνιζόμαστε ενάντια σε ένα κύμα 
διεφθαρμένων ιδιωτικοποιήσεων, εκμετάλλευσης και καταστρο¬ 
φής κεφαλαίων, που διαλύει την βιομηχανία της Βοσνίας-Ερζε- 
γοβίνης.Πάνω από δύο χρόνια τώρα, περιφρουρούμε αδιαλεί- 
πτως το εργοστάσιο για να αποτρέψουμε την μετακίνηση μηχα¬ 
νών, εξοπλισμού και κεφαλαίων. 

Η διαδικασία ιδιωτικοποίησης πραγματοποιήθηκε από μία 
συνεργασία διεφθαρμένων πολιτικών, δικαστικών και τραπε¬ 
ζών, που αφού ξεπούλησε το εργοστάσιο, απέτυχε να επιδείξει 
την δέουσα επιμέλεια και προμήθευε τους νέους ιδιοκτήτες με 
τοξικά δάνεια, με χρήματα που ποτέ δεν επενδύθηκαν στο εργο- 
στάσιο.Η χώρα μας υποφέρει από την έλλειψη κράτους δικαίου. 
Εγκληματικές ελίτ έχουν περάσει τέτοιες τροπολογίες στον ποι¬ 
νικό κώδικα, ώστε κανένα δικαστήριο δεν δικάζει οικονομικά και 
εμπορικά εγκλήματα.Αυτή η νομιμοποιημένη κλοπή, μάς στερεί 
βασικά ανθρώπινα δικαιώματα. Μας οφείλονται πάνω από 40 
μηνών δεδουλευμένα, έχουμε οδηγηθεί στην πείνα και την ανέ¬ 
χεια, αναγκαζόμαστε να βλέπουμε τις οικογένειές μας να πεθαί¬ 
νουν από την έλλειψη ιατροφαρμακευτικής περίθαλψης.Τώρα 
έχει ξεκινήσει διαδικασία πτώχευσης. Είμαστε αποφασισμένοι 
να κρατήσουμε την κατάληψη του εργοστασίου και αρνούμαστε 
να αναγνωρίσουμε την εξουσία του επιμελητή, που διαχειρίζεται 
την πτώχευση, εκτός και αν ληφθούν υπόψη και προστατευθούν 
τα συμφέροντα των εργατών ή βρεθούν κεφάλαια για την επανέ- 
ναρξη της λειτουργίας του εργοστασίου. 

Βρισκόμαστε αυτή τη στιγμή σε κρίσιμο σημείο. Χωρίς διεθνή 
υποστήριξη ίσως είναι ζήτημα ημερών να εξαναγκαστούμε να 
υπερασπιστούμε τον αγώνα μας με οδοφράγματα, προκειμένου 
να προστατευθούμε από τις ειδικές δυνάμεις της αστυνομίας.» 

Οι εργάτες τον εργοστασίου ΌΙΤΑ 
Εηιίηα Βηβηίαάζίο, Πρόεδρος της Απεργιακής Επιτροπής 
Όζβναά ΜβΗπιβάονίο , Εκπρόσωπος τον σωματείου Μη- 

Μεταλλεργατών 
Επικοινωνία: Βιΐδΐιίαάζΐο.εηιίη^^ιηαΐΐχοιη 

ΗΠΑ 

Η 15η Απρίλη είναι μια ημερομηνία που εύκολα θυμάται κάθε 
αμερικάνος, αφού τότε γίνεται η κατάθεση των φορολογικών 
δηλώσεων. Για αυτό επιλέχθηκε σαν ημέρα πανεθνικής δράσης 
από τους διοργανωτές του κινήματος «15$ ΤΩΡΑ!», αφού σύμ¬ 
φωνα με έρευνα του Διεθνούς Συνδικάτου Υπαλλήλων Παροχής 
Υπηρεσιών (δ.Ε.Ι.υ.), βασικού διοργανωτή του κινήματος, δαπα- 
νούνται ετησίως 153 δις δολάρια σε προνοιακά επιδόματα, για 
να συμπληρωθούν οι μισθοί πείνας. 

Η προετοιμασία της κινητοποίησης διήρκησε μήνες. Σε αρ¬ 
κετές περιοχές αλληλέγγυοι εθελοντές (φοιτητές ή εργαζόμενοι 
από άλλους κλάδους) πραγματοποιούσαν 2 και 3 φορές την ημέ¬ 
ρα παρεμβάσεις έξω από χώρους εργασίας, προκειμένου να ενη¬ 
μερώσουν τους εργαζόμενους. Την 15η Απρίλη πραγματοποιή¬ 
θηκαν οι μεγαλύτερες πορείες, που έχει κάνει ποτέ το κίνημα, 
με πορείες σε περισσότερες από 200 πόλεις και πάνω από 60.000 
διαδηλωτές, σύμφωνα με την αγγλική εφημερίδα Οιιαπϋαη.Σύμ- 
φωνα με την εφημερίδα Μογπϊπ§ δΐαΓ, τη μεγαλύτερη πίεση δέ¬ 
χθηκαν τα καταστήματα ΜοΌοηαΙάδ, έξω από τα οποία γινόταν 
στάση της διαδήλωσης σε κάθε πόλη. Αυτό φυσικά αντανακλά 
τη σφοδρότητα του αγώνα των εργαζομένων στις μεγάλες αλυ¬ 
σίδες φαστ φουντ, οι οποίες, με επικεφαλής την Μοϋοηαΐάδ, 
προσπαθούν να αποφύγουν τις αυξήσεις (πληρώνοντας με σκαν¬ 
δαλώδη ποσά δικηγόρους), με το νομικό επιχείρημα ότι πολλά 
καταστήματά τους λειτουργούν σε καθεστώς ίταηοΕΐδε. 

Το κίνημα, από τον Νοέμβρη του 2012, έχει επεκταθεί στους 
περισσότερους κακοπλη ρω μένους κλάδους της αμερικανικής 
εργατικής τάξης (εργαζόμενοι σε πολυκαταστήματα, εταιρείες 
οοιιπεΓ και Ιο^ΐδΐΐοδ, δημοτικοί υπάλληλοι, βρεφονηπιοκόμοι, 
ταμίες στο μετρό, κ.α.) και μετρά ήδη νίκες, με πιο γνωστή αυτή 
στο Σιάτλ, όπου περίπου 100.000 κακοπληρωμένοι εργαζόμενοι 
άρχισαν από την 1/4 να παίρνουν αυξήσεις, που θα φτάσουν τα 
15 δολάρια ωρομίσθιο, σε βάθος μερικών χρόνων. Η πρωτοπο¬ 
ρία του κινήματος, οι εργαζόμενοι στις πολυεθνικές του επισιτι¬ 
σμού, παρά τον λυσσασμένο πόλεμο, συνεχίζουν ανυποχώρητα 
τον αγώνα τους με το σύνθημα: «Αγώνας για Σωματείο και 15$ 
Τώρα!». 

ΟΥΚΡΑΝΙΑ 



Ε νώ υποθετικά ισχύει η εκεχειρία/ 
συμφωνία του Μινσκ 2, παραβι- 
άζεται τακτικά, κυρίως από την 
ουκρανική εθνοφρουρά και τα φα¬ 
σιστικά σώματα εθελοντών. Αυτό είναι ένα 
δείγμα της επιθετικής πολιτικής που υιοθετεί 
το φασιστικό καθεστώς του Κιέβου με την 
καθοδήγηση των ΗΠΑ και ένας τρόπος να 
συγκαλύψει την αποτυχία του σε όλα τα επί¬ 
πεδα: στρατιωτικό, οικονομικό, πολιτικό. 

Η Ουκρανία έχει πλήρως χρεοκοπή¬ 
σει. Μέσα σε 14 μήνες έχασε πάνω από το 
8% του ΑΕΠ της, η βιομηχανική παραγωγή 
μειώθηκε κατά 26% και το νόμισμά της υπο¬ 
τιμήθηκε κατά 30%. Όλοι οι Διεθνείς Οίκοι 
Αξιολόγησης αναφέρουν ότι είναι αδύνατο 
να μην οδηγηθεί σε πιστωτικό γεγονός άμε¬ 
σα. Προκειμένου να επιβιώσει, το καθεστώς 
πήρε νέα δάνεια 17 δις από το ΔΝΤ, ενώ συ¬ 
ζητάει για επιπλέον 40 δις, με αντάλλαγμα 
την πλήρη παράδοση της ουκρανικής οικο¬ 
νομίας στα χέρια των Δυτικών. Η επιβολή 
ραγδαίων μνημονιακών μέτρων θα εξοντώ¬ 
σει κυριολεκτικά την ήδη βαρέως δοκιμα¬ 
ζόμενη εργατική τάξη και τα φτωχά λαϊκά 
στρώματα της Ουκρανίας. 

Η ήττα του τακτικού ουκρανικού στρα¬ 
τού και του συνονθυλεύματος εθνικιστών- 
φασιστών εθελοντών ανέδειξε την ανωτερό¬ 
τητα της οργάνωσης των πολεμιστών των 
Λαϊκών Δημοκρατιών των Ντονέτσκ-Λου- 
γκάνσκ. Πέραν της ρώσικης βοήθειας, αυτή 
κυρίως βασίζεται στην ηθική-υλική-ενεργή 
στήριξη των πληθυσμών αυτών των περιο¬ 
χών στις πολιτοφυλακές τους, παρά την τρο¬ 
μοκρατία των βομβαρδισμών, του εμπάργκο 
σε ενέργεια και είδη πρώτης ανάγκης, της μη 
πληρωμής μισθών-συντάξεων κ.λπ. 

Εξάλλου, και στον πληθυσμό της δυτι¬ 
κής Ουκρανίας κανένας ενθουσιασμός δεν 
υπάρχει για στήριξη των φασιστών. Μόλις 
10% ανταποκρίθηκε στο κάλεσμα επιστρά¬ 
τευσης, ενώ χωριά ολόκληρα μεταναστεύ¬ 
ουν για να αποφύγουν να πολεμήσουν. Έτσι, 
στην υπηρεσία της «κυβέρνησης» φασιστών 
του Κιέβου μένουν τα φασιστικά τάγματα 
και οι Αμερικάνοι... 

Ήδη 300 Αμερικάνοι εκπαιδεύουν ου¬ 
κρανικές δυνάμεις, ενώ γίνονται κοινές 
ασκήσεις αμερικάνικου-ουκρανικού στρα¬ 
τού. Στόχος των ΗΠΑ είναι να εκπαιδεύ¬ 
σουν ουκρανικές μονάδες ως τον Νοέμβριο 
και να τις εξοπλίσουν με εξελιγμένα όπλα. 

Έτσι, οι πραξικοπηματίες του Κιέβου 
(ένα μίγμα πρώην υπουργών του ανατρα- 
πέντος φιλορώσου Γιανουκόβιτς, όπως και 
ο ίδιος ο πρόεδρος Ποροσένκο, ολιγαρχών 
μαφιόζων και φασιστών του Δεξιού Τομέα, 
που είναι απευθείας απόγονοι των συνεργα¬ 
τών των Ναζί), ακολουθώντας την επιθετι¬ 
κή γραμμή των αμερικάνων ιμπεριαλιστών, 
ετοιμάζονται να αντεπιτεθούν στρατιωτικά, 
ενώ στο πολιτικό σκηνικό επιβάλλουν στα¬ 
διακά στρατιωτικό νόμο. 

Το κοινοβούλιο ψήφισε τον χαρακτηρι¬ 
σμό των ρωσόφωνων ανταρτών ως τρομο¬ 
κρατών και καταδιώκει όποιον υπερασπίζε¬ 
ται ή επικοινωνεί με την Αν. Ουκρανία. Του¬ 
λάχιστον 400 διώξεις πολιτικών προσώπων 
(κατά βάση της Αριστεράς) εξελίσσονται με 
την κατηγορία της συνεργασίας με τρομο¬ 
κράτες. Ψήφισαν νομοσχέδιο όπου απαγο¬ 
ρεύουν την κομμουνιστική ιδεολογία, τη λει¬ 
τουργία κομμουνιστικών κομμάτων, τη χρη¬ 


σιμοποίηση συμβόλων που παραπέμπουν 
στη Σοβιετική Ένωση, την οποιαδήποτε 
αναφορά σε βιβλία/ομιλίες και διατάζουν τη 
μετονομασία όλων των δρόμων, εγγράφων 
κ.λπ. που συνδέονται με τη Σοβιετική Ένω¬ 
ση και την καταστροφή όλων των αγαλμά¬ 
των/μνημείων της σοβιετικής εποχής. 

Γίνονται διαρκείς πολιτικές διώξεις, δο¬ 
λοφονίες (πρώην βουλευτής του Γιανουκό¬ 
βιτς και δημοσιογράφος εφημερίδας με φι- 
λορώσο ιδιοκτήτη) και τρομοκράτηση του 
πληθυσμού με συνταγές Γκεστάπο. Ο γραμ¬ 
ματέας του μετριοπαθέστατου Κ.Κ. Ουκρα¬ 
νίας ανακρίθηκε επί 11 ώρες. Ο επικεφαλής 
του Δεξιού Τομέα διορίστηκε πρωτοσύμ- 
βουλος του υπουργού Άμυνας. 

Μια κακόγουστη αντιγραφή των φασι¬ 
στικών καθεστώτων επιβάλλεται στην Ου¬ 
κρανία από τις ΗΠΑ και τους ναζί συνεργά¬ 
τες τους, για να την κάνουν προτεκτοράτο 
τους και αιχμή του δόρατος για την περικύ¬ 
κλωση και επίθεσή τους στη Ρωσία. Είναι 
τόσο σαφής η επιλογή επίθεσης των Αμερι¬ 
κανών που δεν συμμετείχαν καν στη σύσκε¬ 
ψη του Μινσκ, όπου την απόφαση εκεχειρί¬ 
ας πήραν Μέρκελ-Ολάντ-Πούτιν. 

Οι Γαλλο-Γερμανοί και η ΕΕ έχουν πολύ 
περισσότερα να χάσουν από τη σύγκρου¬ 
ση με τη Ρωσία από ό,τι οι ΗΠΑ (ετήσιες 
συναλλαγές ΕΕ-Ρωσίας 350 δις) και έκα¬ 
τσαν στο τραπέζι των διαπραγματεύσεων. 
Ωστόσο, επέκτειναν την εφαρμογή των μέ- 
τρων-εμπάργκο ως το τέλος του 2015, χωρίς 
όμως να θεσπίσουν νέα σκληρότερα όπως 
ζητούσαν οι ΗΠΑ. Πολύ σημαντική ήταν 
η απόφαση της Κομισιόν να απαγορεύσει 
οποιαδήποτε συμφωνία χώρας-μέλους της 


ΕΕ με τρίτη χώρα (βλ. Ρωσία) για προμήθεια 
υδρογονανθράκων-ενέργειας χωρίς έγκριση 
της Κομισιόν, δηλαδή των Γερμανών. Έτσι, η 
ΕΕ απαγορεύει και στην Ελλάδα να πραγ¬ 
ματοποιήσει συμφωνίες με τους Ρώσους και 
σφίγγει τη θηλιά ακόμα περισσότερο, σε μια 
προσπάθεια να απεξαρτηθεί γρήγορα από το 
ρώσικο φυσικό αέριο. Με αργά έστω βήμα¬ 
τα, φαίνεται να προσχωρεί στο αμερικάνικο 
σχέδιο στραγγαλισμού της Ρωσίας, γεγονός 
καθόλου άσχετο με τις μυστικές συνομιλίες 
για τη λεγάμενη Ευ ρω-Ατλαντική Ένωση, 
που αντικειμενικά στρέφεται ενάντια στις 
ΒΚΙΟδ (Ρωσία, Κίνα, Βραζιλία κ.λπ.). 

Η ελληνική κυβέρνηση παίζει σε δύο 
ταμπλό: συνομιλίες του Τσίπρα στη Μόσχα 
με «φιλικά» σχέδια συνεργασίας - επίσκεψη 
Κοτζιά στην Ουκρανία και συνομιλίες με 
τους φασίστες. Όλα όμως είναι προσαρμο¬ 
σμένα στη συμμόρφωση με την ΕΕ, οπότε 
και καταδικασμένα σε αντιλαϊκό σύρσιμο 
πίσω από τους ιμπεριαλιστές. 

Σοσιαλιστικό Μέτωπο στο Λουγκάνσκ 

Στις 9 Απρίλη, μέλη πολλών αριστερών 
οργανώσεων συγκεντρώθηκαν για να συζη¬ 
τήσουν για τη συνέχιση του αγώνα και την 
κοινωνική του προοπτική. Κατέληξαν στον 
σχηματισμό ενός μετώπου, που στην επίση¬ 
μη δήλωσή του αναφέρει: «... το ξέσπασμα 
του πολέμου πριν από έναν χρόνο ώθησε 
τους κατοίκους του Λουγκάνσκ στο χείλος 
της επιβίωσης... Λόγω της στρατιωτικής επι¬ 
θετικότητας και του οικονομικού αποκλει¬ 
σμού από την Ουκρανία, η οικονομία έχει 
καταστραφεί... είναι σαφές ότι η ανθρωπι¬ 
στική βοήθεια δεν μπορεί να λύσει ούτε το 


ένα εκατοστό από τα προβλήματα... πρέπει 
να επικεντρωθούμε στο πώς θα ξαναχτίσου¬ 
με την κατεστραμμένη από τον πόλεμο οικο¬ 
νομία... κάτω από τη σημαία της κοινωνικής 
δικαιοσύνης, της ισότητας και της αδελφο¬ 
σύνης. Μόνο ο σοσιαλιστικός δρόμος ανά¬ 
πτυξης θα είναι σε θέση να αντιμετωπίσει με 
επιτυχία τις συνέπειες αυτής της στρατιωτι- 
κής-ανθρωπιστικής καταστροφής... οι αρχές 
δεν θα πρέπει να επιτρέψουν την πολιτική 
διορισμού προστατευόμενών των ολιγαρ- 
χών που λήστεψαν την περιοχή...». 

Μερικοί από τους στόχους πάλης του 
Μετώπου: 

• εφαρμογή οικονομικών και κοινωνικών 
πολιτικών προς όφελος των εργαζομένων, 
οικοδόμηση ενός σοσιαλιστικού κράτους 

• επιστροφή σε κρατική ιδιοκτησία των 
μεγάλων επιχειρήσεων-βιομηχανιών 

• σεβασμός και εγγύηση των πολιτικών 
δικαιωμάτων και ελευθεριών, εξασφάλιση 
πλήρους απασχόλησης, δίκαιων αμοιβών 
και κοινωνικής ασφάλισης - κατώτατοι μι¬ 
σθοί και συντάξεις όχι χαμηλότερα από το 
πραγματικό επίπεδο διαβίωσης - έλεγχος 
και ρύθμιση των τιμών των βασικών αγαθών 
και των τιμολογίων για τις υπηρεσίες κοινής 
ωφέλειας. 

Αυτό το Μέτωπο στις 8/5 (επέτειος αντι¬ 
φασιστικής νίκης) διοργανώνει στο Λου¬ 
γκάνσκ Διεθνές Φόρουμ Αντιφασισμού, 
Διεθνισμού και Αλληλεγγύης, με 200 οργα¬ 
νώσεις και κόμματα. Γιατί, όπως λένε, «όπως 
ακριβώς και το 1917, το Λουγκάνσκ θα πρέ¬ 
πει να γίνει ο προάγγελος της επερχόμενης 
παγκόσμιας αριστερής στροφής». 

Μ Άγγελος Φουρνοτζής 


Η «Ενιαία Γραμματεία» για την Ουκρανία: Μια χυδαία απόφαση 


Στην απόφαση της Ενιαίας Γραμματείας (ΕΓ) της 4 ης Διεθνούς 
με ημερομηνία 4 Μαρτίου 2015 (βλ. ίηί6Γηαίίοηα1νί6\νροίηί.θΓ§), 
διαβάζει κανείς μεταξύ άλλων τα εξής καταπληκτικά και αποκαλυ¬ 
πτικά για την Ουκρανία: 

- Η περιγραφή από τον Πούτιν του καθεστώτος του Κιέβου 
ως κυριαρχούμενου από αντιρώσους φασίστες διαστρεβλώνει την 
πραγματικότητα. 

- Ο «υβριδικός πόλεμος» στην Ανατολική Ουκρανία ενορχη¬ 
στρώθηκε απ’ τη Μόσχα για να αποσταθεροποιήσει την στροφή 
της χώρας προς τους δυτικούς θεσμούς. 

- Η ΕΓ τοποθετείται υπέρ μια κατάπαυσης του πυρός υπό δι¬ 
εθνή έλεγχο, γιατί δεν υπάρχει πιθανή προοδευτική στρατιωτική 
λύση - αν και γνωρίζει ότι μια τέτοια κατάπαυση θα υπογραφεί από 
αντιδραστικές διεθνείς και εθνικές δυνάμεις. 

- Η προηγούμενη εμπειρία των μεγαλορώσικων πολιτικών, η 
καταπιεστική φύση του καθεστώτος Πούτιν, ο πόλεμος στο Ντον- 
μπάς και η προσάρτηση της Κριμαίας απ’ τη Ρωσία - αυτά θεωρού¬ 
νται ότι ενίσχυσαν τη νομιμοποίηση(;) του ΝΑΤΟ σ’ ένα αυξανό- 
μενο(;) μέρος του ουκρανικού πληθυσμού. 

- Οι συμφωνίες του Μινσκ καταγγέλλονται όχι μόνο ως μυ¬ 
στική διπλωματία που επικυρώνει ντε φάκτο την προσάρτηση της 
Κριμαίας, αλλά και γιατί δεν έφεραν συμφωνία για το καθεστώς 
του σιδηροδρομικού κόμβου του Ντεμπέλτσεβ, συμπεριλαμβανο¬ 
μένων πάνω από 1.000 Ουκρανών στρατιωτών. 

Και καταλήγει: (α) Στην υποστήριξη των προσπαθειών κατά¬ 
παυσης του πυρός υπό διεθνή έλεγχο, ενάντια σε όλες τις στρα¬ 
τιωτικές επιθέσεις και με την ανάπτυξη ειρηνευτικής δύναμης του 
ΟΗΕ από τρίτες, μη εμπλεκόμενες χώρες, (β) Στην ουδετερότητα 
της Ουκρανίας, την απόσυρση των ρώσικων στρατευμάτων, την 
έρευνα των εγκλημάτων πολέμου υπό τον παρόντα διεθνή νόμο, 
(γ) Μια διαδικασία δημοκρατικών αλλαγών στο σύνταγμα της Ου¬ 
κρανίας 

Τι να πρωτοπεί κανείς για τα παραπάνω; Δεν θα αναφερθούμε 
τόσο στα κλαψουρίσματα περί «ουδετερότητας» και «ειρηνευτι¬ 
κών διαδικασιών». Όταν μια σύγκρουση παίρνει τέτοια οξύτητα, οι 
επαναστάτες μαρξιστές θα έπρεπε να έχουν μια πολιτική υπέρ του 
εξοπλισμού των εργατικών και λαϊκών μαζών, ως στοιχείο οικοδό¬ 
μηση της πολιτικής ανεξαρτησίας τους - ώστε αυτές να μπορούν 
να δώσουν τη δική τους διέξοδο, ενάντια στα σχέδια των αρχου- 
σών τάξεων και ιμπεριαλιστών. Η «ουδετερότητα», πόσο μάλλον 
διαμέσου... ΟΗΕ, είναι η γλώσσα των ίδιων των ιμπεριαλιστών 
(όχι μόνο του χρεοκοπημένου ρεφορμιστικού πασιφισμού), με την 


οποία έχουν ντύσει τόσες και τόσες επεμβάσεις και πολέμους! 

Αυτό όμως που πραγματικά βγάζει μάτι, είναι υιοθέτηση της 
προπαγάνδας και των «επιχειρημάτων» των δυτικών ιμπερια¬ 
λιστών, σχεδόν αυτούσιων! Δεν είδε η ΕΓ ούτε τις ακροδεξιές 
συμμορίες της πλατείας Μαϊντάν (την οποία ονόμαζε «κίνημα»), 
εξοπλισμένων και εκπαιδευμένων από τους ιμπεριαλιστές - ούτε 
τις φασιστικές/νεοναζιστικές συμμορίες που έχουν κατακλύσει τον 
κρατικό μηχανισμό που στήθηκε στο Κίεβο - ούτε τα εγκλήματά 
τους σε όλη τη χώρα και στα νοτιανατολικά (π.χ. σφαγή Οδησσού) 
- ούτε τις καραβιές πρακτόρων και αξιωματούχων των ιμπεριαλι¬ 
στών που έχουν εγκατασταθεί στην Ουκρανία - ούτε την ουσια¬ 
στική και τυπική απαγόρευση αριστέρων κ.α. οργανώσεων... παρά 
μόνο μεγαλορώσους υπό τον Πούτιν! 

Την ίδια στιγμή, στις «διεκδικήσεις» της ΕΓ δεν υπάρχει η πα¬ 
ραμικρή κουβέντα για τη μη ένταξη της Ουκρανίας στο ΝΑΤΟ, 
την επέκταση της παρουσίας του ΝΑΤΟ στην Ανατολική Ευρώπη, 
δηλαδή τις βασικές πολεμικές προετοιμασίες των δυτικών ιμπερι¬ 
αλιστών για πόλεμο. 

Οι επαναστάτες μαρξιστές και οι αγωνιστές του εργατικού και 
λαϊκού κινήματος δεν έχουν κανένα λόγο να ωραιοποιούν το ρώ¬ 
σικο ιμπεριαλισμό, ειδικά τη θέση και την πολιτική του στην ου¬ 
κρανική σύγκρουση - ούτε βέβαια να επιδιώκουν «μέτωπα» μαζί 
του. Αλλά είναι πραγματικά εγκληματικό, στο όνομα μιας δήθεν 
«αντιστρατοπεδικής αντίληψης», να μην βλέπει κανείς ότι οι δυ¬ 
τικοί ιμπεριαλιστές και οι ΗΠΑ, με την επιθετικότητα που έχουν 
εξαπολύσει, με το νέο «Ψυχρό Πόλεμο» που επιδιώκουν, είναι ο 
κύριος και πιο επικίνδυνος εχθρός, όχι μόνο για τους λαούς της 
Ουκρανίας αλλά για όλη την ανθρωπότητα - και αλίμονο αν στη 
σύγκρουση της Ουκρανίας επικρατήσουν αυτοί, με τα τεράστια 
μέσα που διαθέτουν και τις μεθόδους που χρησιμοποιούν. 

Μ’ αυτή την ανακοίνωση (που δεν είναι μόνο απαράδεκτη 
αλλά και αντιδραστική), η ΕΓ στοιχίζεται, αντικειμενικά, με τους 
δυτικούς. Δεν αρκούσαν φαίνεται οι προηγούμενες καταστροφικές 
πολιτικές της ηγεσίας της, που έχουν κάνει μεγάλη ζημιά στο εργα¬ 
τικό και επαναστατικό κίνημα στην Ευρώπη και διεθνώς (διάλυση 
επαναστατικών οργανώσεων, συμμετοχή σε αστικές κυβερνήσεις 
κ.α.). 

Η 4 η Διεθνής, το πρόγραμμα και η σημαία της, δεν θα κηλιδω¬ 
θούν απ’ αυτά τα εγκλήματα. Η πάλη των επαναστατών μαρξιστών 
για την αναγέννηση της 4 ης Διεθνούς θα καθαρίσει αυτά τα ατιμω¬ 
τικά στίγματα. 

Ε.Π., 26.4.2015 

Προεδρικές εκλογές στη Νιγηρία 


Ε λπιδοφόρο βήμα προς τον 
εκδημοκρατισμό της χώ¬ 
ρας» χαρακτήρισαν τα δι¬ 
εθνή ΜΜΕ τις προεδρικές 
εκλογές στη Νιγηρία, στις 28 Μάρτη. 
Μάλλον όμως προσπαθούν να αποκρύ¬ 
ψουν τα εκρηκτικά προβλήματα της πολυ- 
πληθέστερης και πλουσιότερης χώρας της 
Αφρικής. 

Στις εκλογές συμμετείχαν 14 υποψήφι¬ 
οι, αλλά αυτές εξελίχθηκαν σε αναμέτρηση 
μεταξύ του απερχόμενου προέδρου, υπο¬ 
ψήφιου του κυβερνώντος δεξιού «Λαϊκού 
Δημοκρατικού Κόμματος» (ΡΌΡ) Γκού- 
ντλακ Τζόναθαν, και του υποψήφιου του 
«Κογκρέσου για Προοδευτική Αλλαγή» 
(ΑΡΟ) Μουχαμάντου Μπουχάρι. Νικη¬ 
τής αναδείχθηκε ο Μπουχάρι, με ποσοστό 
53,96% σε εθνικό επίπεδο, και κέρδισε τις 
21 από τις 36 ομόσπονδες πολιτείες. Ο 
Τζόναθαν επικράτησε στις υπόλοιπες 15 
πολιτείες και στην πρωτεύουσα Αμπούζα, 
ενώ σε εθνικό επίπεδο πήρε 44,96%. Από 
τους υποψήφιους των άλλων κομμάτων 
κανένας δεν πήρε πάνω από 0,2%. 

Από το 1960, όταν και ιδρύθηκε το 
ομοσπονδιακό κράτος της Νιγηρίας, το 
ταραγμένο πολιτικό σκηνικό της χώρας 
σημαδεύτηκε από πολυάριθμα πραξι¬ 
κοπήματα και αναβληθείσες εκλογικές 
αναμετρήσεις. Από το 1999, χρονιά που 
θεωρήθηκε ότι εξομαλύνθηκε η πολιτική 
κατάσταση, το Λαϊκό Δημοκρατικό Κόμμα 
βρίσκεται αδιάλειπτα στην εξουσία. Είναι 
η πρώτη φορά που φεύγει από την εξουσία 
χάνοντας εκλογική αναμέτρηση. 

Αρχικά, οι εκλογές είχαν οριστεί για τις 
14 Φλεβάρη, όμως μετά από αίτημα των 
υπηρεσιών ασφαλείας, που δεν μπορού¬ 
σαν να εγγυηθούν την ομαλή διεξαγωγή 
(κυρίως λόγω των απειλών και επιθέσεων 
από την ισλαμική οργάνωση Μπόκο Χα- 


ράμ), αναβλήθηκαν με απόφαση της ανε¬ 
ξάρτητης Εθνικής Εκλογικής Επιτροπής. 
Η αναβολή βεβαίως έκρυβε σκοπιμότητα 
από μεριάς του προέδρου Τζόναθαν, λόγω 
των ποσοστών που του έδιναν οι δημο¬ 
σκοπήσεις. Μετά την αναβολή οργάνωσε 
συντονισμένη επιχείρηση του στρατού 
εναντίον της Μπόκο Χαράμ στις βορειο¬ 
ανατολικές επαρχίες, όπου κυρίως δρα και 
τις ελέγχει η οργάνωση. Ο Τζόναθαν είχε 
επικριθεί σφοδρά για την αδιαφορία του 
απέναντι στις βιαιότητες της ισλαμικής 
οργάνωσης (13.000 νεκροί, 1,5 εκατομμύ¬ 
ριο εκτοπισμένοι, απαγωγές κοριτσιών και 
γυναικών). Η κίνηση όμως που έκανε δεν 
επηρέασε το αποτέλεσμα, ενώ δημιούρ¬ 
γησε πολύ άσχημο αίσθημα η συμμετοχή 
στρατών των χωρών Καμερούν, Νίγηρα 
και κυρίως του Τσαντ, που ξύπνησε μνή¬ 
μες από το παρελθόν, όταν ο στρατός του 
Τσαντ προσπάθησε να προσαρτήσει τμή¬ 
μα της Νιγηρίας. 

Γενικότερα, ο Τζόναθαν έχει κατηγο- 
ρηθεί ότι αδιαφόρησε για την επίλυση των 
προβλημάτων. Η Νιγηρία σπαράσσεται 
από διαρκείς φυλετικές και θρησκευτικές 
συγκρούσεις, κάτω από τις οποίες κρύβο¬ 
νται τα τεράστια κοινωνικά προβλήματα. 
Η χώρα έχει πληθυσμό 173 εκατομμύρια, η 
θνησιμότητα όμως βρίσκεται σε πολύ υψη¬ 
λά επίπεδα, καθώς πάνω από το 50% του 
πληθυσμού ζει πολύ κάτω από το όριο της 
φτώχειας. Μόνο ένα κομμάτι του πληθυ¬ 
σμού έχει πρόσβαση στο δημόσιο δίκτυο 
ηλεκτρικού και νερού και αυτό όχι χωρίς 
προβλήματα. Οι ιδιωτικές επιχειρήσεις εί¬ 
ναι υποχρεωμένες να έχουν γεννήτριες για 
να αντιμετωπίζουν τις συχνές διακοπές. 
Υψηλά είναι τα ποσοστά της ανεργίας και 
οι δημόσιες κοινωνικές υπηρεσίες (όπου 
υπάρχουν) είναι υποτυπώδεις. Κι όμως, η 
Νιγηρία είναι εξαιρετικά πλούσια, καθώς 


πρόκειται για μια από τις μεγα¬ 
λύτερες πετρελαιοπαραγωγές 
χώρες παγκοσμίως. Τον πλού¬ 
το αυτόν όμως τον νέμονται 
οι ιμπεριαλιστές και οι πολυ¬ 
εθνικές τους (κυρίως η Τοίαΐ), 
με την πλήρη συνεργασία της 
ντόπιας πολιτικής και οικονο¬ 
μικής ελίτ, που έχει δημιουρ¬ 
γήσει και θρέψει ένα καθεστώς 
βαθιάς διαφθοράς, ενώ ανυπολόγιστη 
είναι η περιβαλλοντική καταστροφή που 
έχουν προκαλέσει οι πολιτικές τους. 

Η κατάσταση είναι κάπως καλύτερη 
στις νότιες χριστιανικές επαρχίες, όπου 
βρίσκονται κυρίως οι πετρελαιοπηγές, ενώ 
σε πολύ χειρότερη κατάσταση βρίσκονται 
οι βόρειες μουσουλμανικές επαρχίες, γεγο¬ 
νός που έθρεψε και δυνάμωσε την Μπόκο 
Χαράμ. Σ’ αυτά θα πρέπει να προστεθούν 
η πτώση της τιμής του πετρελαίου, που 
μείωσε τα κρατικά έσοδα, η διπλή υποτί¬ 
μηση του νομίσματος και η συνακόλουθη 
πλήρης αποδιοργάνωση της οικονομίας. 
Μια σοβαρή οικονομική κρίση είναι προ 
των πυλών. 

Αυτά τα προβλήματα καλείται να λύσει 
ο Μουχαμάντου Μπουχάρι, ηγέτης του 
ΑΡΟ, κόμματος-παρατηρητή της Σοσια¬ 
λιστικής Διεθνούς. Βεβαίως η σχέση του 
Μπουχάρι και του κόμματός του με τον 
σοσιαλισμό μόνο κατ’ όνομα υφίσταται. Ο 
Μπουχάρι, πρώην στρατιωτικός, το 1984 
πήρε την εξουσία με πραξικόπημα, για να 
ανατραπεί από άλλο πραξικόπημα δύο 
χρόνια αργότερα. Το καθεστώς του χαρα¬ 
κτηρίστηκε από βιαιότητες και κατάφωρη 
παραβίαση των ανθρωπίνων δικαιωμάτων, 
με μανδύα την πάταξη της διαφθοράς και 
της εγκληματικότητας. Στα πρόσφατα 
χρόνια συνέχισε να διεκδικεί την προεδρία 
παρουσιάζοντας μια «ανανεωμένη» πολι¬ 



τική, δημιουργώντας τη φήμη ενός πολι¬ 
τικού αδιάφθορου που επιδιώκει την «αλ¬ 
λαγή με δημοκρατικά μέσα», σύνθημα που 
ενίοτε στις πρακτικές του επιλέγει να... το 
ξεχνάει. 

Ουσιαστικά ο Μπουχάρι, αν και καλλι¬ 
έργησε ελπίδες με το πρόγραμμά του, δεν 
έχει πει τίποτα συγκεκριμένο για το πώς 
θα αντιμετωπίσει τα προβλήματα. Συγκε¬ 
κριμένα αναφέρθηκε μόνο στη σιδερένια 
πυγμή που θα επιδείξει απέναντι στους 
τρομοκράτες, την Μπόκο Χαράμ αλλά 
και τους αντάρτες του Δέλτα του ποτα¬ 
μού Νίγηρα, που έχουν ανοίξει πόλεμο με 
τις πετρελαϊκές εταιρίες. Κατά τη διάρκεια 
της προεκλογικής καμπάνιας ξοδεύτηκαν 
τεράστια ποσά που προέρχονταν από αυ¬ 
τές και δόθηκαν κυρίως στον Μπουχά¬ 
ρι, οπότε είναι σίγουρο ότι οι εταιρίες θα 
ζητήσουν το αντίτιμο. Σ’ αυτό συνηγορεί 
το γεγονός ότι οι ιμπεριαλιστές ΗΠΑ και 
Βρετανίας έσπευσαν να συγχαρούν, αν και 
συγκρατημένα, τον Μπουχάρι. Η εκλογή 
του είναι σύμφωνη και με τη γενικότερη 
κατεύθυνση των ιμπεριαλιστών, που επι¬ 
χειρούν μια επιθετική/πολεμική επιβολή 
των πολιτικών τους. 

Το σκηνικό που δημιουργείται κάθε 
άλλο παρά ευοίωνο είναι. Και προς το πα¬ 
ρόν οι εργαζόμενοι και οι φτωχές λαϊκές 
μάζες περιορίζονται στο να διατυπώνουν 
με διαμαρτυρίες και μέσω των αστικών 
κομμάτων τα αιτήματά τους. 


Εδουάρδο Γκαλεάνο - Γκίντερ Γκροκ: 
«Έφυγαν» δύο μεγάλοι της παγκόσμιας λογοτεχνίας 


Ο Εδουάρδο Γκαλεάνο γεννήθη¬ 
κε το 1940 στο Μοντεβιδέο της 
Ουρουγουάης, από καθολικούς 
γονείς που ανήκαν στη μεσαία τάξη. 
Υπήρξε δημοσιογράφος και συγγραφέ¬ 
ας, υπερασπιστής των κοινωνικών και 
πολιτικών ελευθεριών, έντονα πολιτικο¬ 
ποιημένος, με τη σκέψη του στραμμένη 
κατά του ιμπεριαλισμού και πάντα απέ¬ 
ναντι σε κάθε νεοφιλελεύθερη πολιτική. 

Πριν ξεκινήσει τη δημοσιογραφική 
του πορεία, ως διευθυντής της εφημε¬ 
ρίδας «Έποκα» και αρχισυντάκτης της 
επιθεώρησης «Μάρτσα», είχε δουλέψει 
ως εργάτης εργοστασίου, ελαιοχρωμα¬ 
τιστής, ταχυδρόμος κ.α., ενώ στα 13 του 
πούλησε την πρώτη του πολιτική γελοι¬ 
ογραφία στο περιοδικό «Ελ Σολ» του 
Σοσιαλιστικού Κόμματος. Το 1967, μετά 
από ένα ταξίδι στη Γουατεμάλα, γράφει 
το βιβλίο «Παΐς Οκουπάδο» (Κατεχόμε- 
νη Χώρα) για τους αντάρτες της χώρας. 
Με το πραξικόπημα του 1973 στην Ου¬ 
ρουγουάη ο Γκαλεάνο εξορίστηκε στην 
Αργεντινή, όπου ίδρυσε το περιοδικό 
«Κρίσις», αλλά το 1976, με το όνομά του 
στη λίστα αυτών που θα αντιμετώπιζαν 
το εκτελεστικό απόσπασμα του δικτά¬ 
τορα Χόρχε Ραφαέλ Βιδέλα, κατέφυγε 
στην Ισπανία. Το 1985, με την πτώση 
της δικτατορίας, μπόρεσε να επιστρέφει 


στο Μοντεβιδέο. Το 2011, σε συνέντευ¬ 
ξή του στο «Βηηια§αζίηο», σε ερώτηση 
σχετική με την κρίση στην Ελλάδα είχε 
πει: «η ελευθερία τού να υπακούς δεν 
είναι ελευθερία. Το έθνος που υπακούει 
δεν είναι πια έθνος: είναι η ηχώ ξένων 
φωνών, είναι η σκιά άλλων σωμάτων». 

Ένα από τα πρώτα του βιβλία, «Οι 
ανοιχτές φλέβες της Λατινικής Αμε¬ 
ρικής», πραγματεύεται την επί αιώνες 
στοχευμένη οικονομική εξαθλίωση της 
Λατινικής Αμερικής προς όφελος της 
Ευρώπης και των Ηνωμένων Πολιτειών. 
Το βιβλίο αυτό λογοκρίθηκε από τα δι- 
κτατορικά καθεστώτα της Ουρουγουά¬ 
ης, της Αργεντινής και της Χιλής. 

Ανάμεσα στα πιο γνωστά του έργα 
είναι «Η Μνήμη της Φωτιάς», μια τριλο¬ 
γία για την ιστορία της Λατινικής Αμε¬ 
ρικής από την προκολομβιανή εποχή ως 
τα τέλη του 20ού αιώνα. 

Άλλα έργα του μεταφρασμένα στα 
ελληνικά: «Το βιβλίο των εναγκαλι¬ 
σμών» (1989), «Τα χίλια πρόσωπα του 
ποδοσφαίρου» (1995), «Ένας κόσμος 
ανάποδα» (1998), «Καθρέφτες. Μια 
σχεδόν παγκόσμια ιστορία» (2008). 

Έφυγε από τη ζωή στις 13 Απριλί¬ 
ου 2015 στο Μοντεβιδέο, σε ηλικία 74 
ετών, από καρκίνο των πνευμόνων. 


Ο Γκύντερ Γκρας (ΟιιηίεΓ ΟΓαδδ) 
γεννήθηκε στην Πολωνία το 
1927 από γερμανό πατέρα και 
πολωνή μητέρα. Μαθητής Γυμνασίου 
ακόμα, για να ξεφύγει από το ασφυκτικό 
οικογενειακό περιβάλλον, κατατάχθηκε 
στα περιβόητα λΥαίΤεπ δδ (ένοπλος κλά¬ 
δος των δδ), τραυματίστηκε, συνελήφθη 
και στάλθηκε σε στρατόπεδο αιχμαλώτων 
από τους Αμερικάνους. Αυτή η μικρή πα¬ 
ρένθεση, που ο ίδιος αποκάλυψε λίγο πριν 
το τέλος της ζωής του, καθόρισε την μετέ- 
πειτα πορεία του. 

Μετά τον πόλεμο εργάστηκε ως αγρό¬ 
της και ανθρακωρύχος, ειδικεύτηκε ως 
λιθοξόος, σπουδάζοντας παράλληλα κα¬ 
λές τέχνες, γλυπτική και ζωγραφική. Έκα¬ 
νε την πρώτη του προσπάθεια να γράψει 
ποίηση το 1956. Στο παγκόσμιο στερέωμα 
γίνεται γνωστός το 1959 με το μυθιστό¬ 
ρημά του «Το Τενεκεδένιο Ταμπούρλο», 
που μαζί με το «Γάτα και Ποντίκι» και το 
«Σκυλίσια Χρόνια» ολοκληρώνουν την 
Τριλογία του Ντάντσιχ. Το 1999 βραβεύ¬ 
εται με το Νόμπελ Λογοτεχνίας, όντας 
πλέον ένας από τους σημαντικότερους 
αλλά και πιο γνωστούς γερμανούς λογο¬ 
τέχνες. 

Ο λόγος και τα γραπτά του Γκύντερ 
Γκρας, εκπροσωπώντας επάξια τη φωνή 
της μεταπολεμικής γενιάς της Γερμανί¬ 



ας, ξεπέρασαν τα σύνορα της Ευρώπης 
και αγκάλιασαν όλο τον κόσμο. Ιδιαίτερα 
στο εσωτερικό της γερμανικής κοινωνίας, 
αποτελούσε ένα είδος ηθικής συνείδησης, 
θυμίζοντας τα ναζιστικά εγκλήματα στους 
συμπατριώτες του κόντρα σε κάθε εφησυ¬ 
χασμό. Αν και δεν κατάφερε ποτέ να σπά¬ 
σει τα όρια της γερμανικής σοσιαλδημο¬ 
κρατίας (πίστευε ακράδαντα ότι μόνο με 
μεταρρυθμίσεις και όχι με επαναστατική 
ανατροπή είναι δυνατή η οικονομική και 
κοινωνική αλλαγή), ήταν αρκετά μαχη¬ 
τικός. Νεαρός σε ηλικία τη δεκαετία του 
’50 πέρασε στην «Ομάδα 47’» με άλλους 
αντιφασίστες συγγραφείς, κάτω από την 
ηγεσία του Βίλι Μπραντ. Αγωνίστηκε για 
τις ατομικές ελευθερίες και τα δημοκρατι¬ 
κά δικαιώματα των τσιγγάνων και υπήρξε 
σφοδρός επικριτής των ιμπεριαλιστικών 
επεμβάσεων στη Σερβία το 1999 και στο 
Ιράκ το 2003. Τελευταία ήταν υπέρμαχος 
του κοκκινοπράσινου συνασπισμού Σοσι¬ 
αλδημοκρατών- Πρασίνων. 

Ο Γκύντερ Γκρας είχε αποκτήσει τέσ¬ 
σερα παιδιά και ζούσε, μόνιμα πλέον, στο 
Λίμπεκ της βόρειας Γερμανίας, όπου έφυ¬ 
γε από τη ζωή στις 13 Απριλίου 2015 σε 
ηλικία 87 ετών. 

Μεταξύ δύο πυρών ο παλαιστινιακός 
καταυλισμός Γιαρμούκ 


Α πό τις αρχές Απριλίου το μεγα¬ 
λύτερο μέρος του Γιαρμούκ, του 
μεγαλύτερου παλαιστινιακού 
στρατοπέδου προσφύγων στη 
Συρία, 8 μόλις χιλιόμετρα μακριά από τη 
Δαμασκό, βρίσκεται κάτω από τον έλεγχο 
των τζιχαντιστών του Ισλαμικού Κράτους 
και του Μετώπου Αλ Νούστρα (παρακλά¬ 
δι της Αλ Κάιντα) που, αν και σε αντιπαλό¬ 
τητα, συνεργάζονται κατά περίπτωση όταν 
αυτό εξυπηρετεί τα συμφέροντά τους. Ο 
ίδιος καταυλισμός είναι εδώ και σχεδόν 
δύο χρόνια αποκλεισμένος και πολιορ- 
κούμενος από το συριακό στρατό, καθώς 
οι παλαιστινιακές δυνάμεις που έχουν κυ¬ 
ριαρχήσει στο εσωτερικό του είναι αντικα- 
θεστωτικές και έχουν συμμαχήσει με τους 
αντάρτες της ένοπλης συριακής αντιπολί¬ 
τευσης. 

Δύο Χρόνια Πολιορκίας 

Το αποτέλεσμα, καταρχήν του απο¬ 
κλεισμού από τα στρατεύματα του Άσαντ, 
είναι ο πληθυσμός του καταυλισμού - που 
το 2011, πριν την έναρξη του πολέμου, 
ήταν 150.000 παλαιστίνιοι πρόσφυγες, 
διωγμένοι από τα πάτρια εδάφη τους 
από το Ισραήλ - σήμερα να περιορίζεται 
στους 18.000, από τους οποίους 3.500 εί¬ 
ναι παιδιά. Οι εναπομείναντες, εγκλω¬ 
βισμένοι στα σπίτια τους, κυριολεκτικά 
λιμοκτονούν και στερούνται ακόμα και 
τα στοιχειώδη: τρόφιμα, πόσιμο νερό και 
ηλεκτρικό δεν υπάρχουν σχεδόν καθόλου, 
ενώ τα φάρμακα είναι περιορισμένα και η 


περίθαλψη υποτυπώδης. Ακόμη και η αν¬ 
θρωπιστική βοήθεια που έχει καταφθάσει, 
από τον ΟΗΕ και τον Ερυθρό Σταυρό, δεν 
μπορεί να διανεμηθεί, καθώς παρεμποδίζε¬ 
ται τόσο από τη συριακή πολιορκία, εξωτε¬ 
ρικά, όσο και από τις ένοπλες ομάδες των 
τζιχαντιστών που ελέγχουν το μεγαλύτερο 
μέρος του καταυλισμού. Η άλλοτε πυκνο- 
κατοικημένη περιοχή, που είχε μετατραπεί 
σε προάστιο της Δαμασκού, με σχολεία, 
νοσοκομεία και πλήρεις υποδομές, βομ¬ 
βαρδίζεται αλύπητα από τα συριακά στρα¬ 
τεύματα - τώρα πια με τη δικαιολογία ότι 
χτυπούν τους τζιχαντιστές - την ίδια στιγ¬ 
μή που οι παγιδευμένοι κάτοικοί της υφί- 
στανται τους αποκεφαλισμούς, τις μαζικές 
εκτελέσεις και τις απαγωγές των τζιχαντι- 
στών του 1818 και του Αλ Νούστρα. 

Την προστασία των αμάχων και την 
απώθηση των τζιχαντιστών από τον κα¬ 
ταυλισμό έχει αναλάβει η Ακνάφ Μπέιτ 
αλ Μάκντις, οργάνωση προσκείμενη στη 
Χαμάς, με τη βοήθεια σύρων ανταρτών. 
Εκτός, όμως, από τους ενόπλους του 1313 
και του Αλ Νούστρα, έχουν να αντιμετω¬ 
πίσουν τόσο τα πλήγματα της συριακής 
αεροπορίας, όσο και αντίπαλες παλαιστι¬ 
νιακές οργανώσεις που υποστηρίζουν τον 
Άσαντ και είχαν, το προηγούμενο διάστη¬ 
μα, ηττηθεί στη μεταξύ τους διαμάχη. 

«Στρατιωτική Λύση» από τη 
Συριακή Κυβέρνηση 

Οι τελευταίοι σχεδιασμοί της συριακής 
κυβέρνησης φαίνεται να περιλαμβάνουν 


τη «στρατιωτική λύση» 
του προβλήματος, δηλαδή 
τη στρατιωτική επέμβαση 
στον καταυλισμό, με τη 
συμφωνία μάλιστα της Παλαιστινιακής 
Αρχής. Για το συριακό καθεστώς μια εν¬ 
δεχόμενη επιτυχία θα έχει διπλή σημασία, 
καθώς θα είναι ένα πλήγμα στο 1313 αλλά, 
ταυτόχρονα, και στη συριακή αντιπολί¬ 
τευση. Η πρόσφατη απώλεια του Νασίμπ, 
βασικού συνοριακού περάσματος μεταξύ 
Συρίας - Ιορδανίας, που κατέλαβαν δυ¬ 
νάμεις των τζιχαντιστών απωθώντας το 
συριακό στρατό, απαιτεί άμεση απάντηση 
από τον Άσαντ. Ακόμη παραπέρα, η κα¬ 
τάληψη του Γιαρμούκ από το στρατό του 
θα συμβάλει σημαντικά στην προσπάθεια 
του σύρου προέδρου να επιβάλει την πα¬ 
ραμονή του στην εξουσία στους ιμπερια¬ 
λιστές πρώην συμμάχους του. Σε αυτό, άλ¬ 
λωστε, συντελούν οι εμφανείς δυσκολίες 
των αντικαθεστωτικών συριακών δυνάμε¬ 
ων που στηρίζονται από τη Δύση να αντι- 
σταθούν στην επέλαση των τζιχαντιστών. 
Τελευταία απόδειξη είναι η κατάληψη της 
πόλης Ιντλίμπ, στη βορειοδυτική Συρία, 
από το μέτωπο Αλ Νούστρα στις αρχές 
Απρίλη. Πίσω από τη συμφωνία της Πα¬ 
λαιστινιακής Αρχής σε μια τέτοια επιχεί¬ 
ρηση βρίσκεται η προσπάθεια υπονόμευ¬ 
σης της Χαμάς, αφού μια επικράτηση των 
κυβερνητικών συριακών στρατευμάτων 
στο Γιαρμούκ θα αφαιρέσει τον έλεγχο 
του καταυλισμού από τις παλαιστινιακές 
δυνάμεις που πρόσκεινται στη Χαμάς. 



Βέβαια, εδώ υπάρχει ο σοβαρότατος κίν¬ 
δυνος της μαζικής σφαγής των αμάχων, 
αν οι συριακές αρχές δεν φροντίσουν να 
ανοίξουν ασφαλείς διαδρόμους και να 
παρέχουν καταφύγιο στον άμαχο πληθυ¬ 
σμό, πράγμα που, μέχρι τώρα, έχει σταθεί 
αδύνατο, παρά τις εκκλήσεις του ΟΗΕ για 
κήρυξη εκεχειρίας και δημιουργία ανθρω¬ 
πιστικών διόδων για τη φυγάδευση των 
γυναικόπαιδων. 

Δυσοίωνο διαγράφεται το μέλλον των 
κατοίκων του Γιαρμούκ, που βρέθηκαν 
εγκλωβισμένοι σε έναν εμφύλιο που δεν 
είναι δικός τους και στα ιμπεριαλιστικά 
παιχνίδια, που τους καταδίκασαν πρώ¬ 
τα στην εξορία και τώρα στη λιμοκτονία 
και τον αργό θάνατο. Πολλοί από αυτούς 
έχουν καταφύγει και συνεχίζουν να κα¬ 
ταφεύγουν, δεύτερη φορά πρόσφυγες, 
στις χώρες της Δύσης - και στη δική μας 
χώρα - αναζητώντας μια ζωή με αξιοπρέ¬ 
πεια, χωρίς πόλεμο για τα παιδιά τους. 
Δυσοίωνο είναι, σε τελευταία ανάλυση, 
το μέλλον και άγνωστη η τύχη όλων των 
λαών της ευρύτερης περιοχής της Μέσης 
Ανατολής και της Αφρικής, όσο αυτή την 
καθορίζουν τα συμφέροντα και οι σχεδια- 
σμοί των ιμπεριαλιστών και των υπηρετών 
τους, όσο οι ίδιοι οι λαοί δεν καταφέρνουν 
να πάρουν τις τύχες τους στα χέρια τους. 

Μ Μαρία Κτιστάκη 


ΥΕΜΕΝΗ 

Επέμβαση ίων μοναρχιών του Κύλπου 


Μ ετά την κατάληψη της εξου¬ 
σίας στην Υεμένη από τους 
σιίτες αντάρτες Χούθι τον Ια¬ 
νουάριο, οι ένοπλες συγκρού¬ 
σεις με τις δυνάμεις του έκπτωτου σουνίτη 
προέδρου Χαντί κλιμακώθηκαν και εξελί¬ 
χθηκαν σε εμφύλιο πόλεμο. 

Ενώ οι Χούθι σχημάτιζαν μεταβατική 
κυβέρνηση, σε συνεργασία με τον πρώην 
δικτάτορα Σαλέχ (μετά από τέσσερις δεκα¬ 
ετίες διακυβέρνησης ανατράπηκε το 2011 
από λαϊκές κινητοποιήσεις στα πλαίσια της 
Αραβικής Ανοιξης), ο Χαντί μετέφερε την 
έδρα της ανατραπείσας κυβέρνησης στο 
Αντεν, ζήτησε παρέμβαση του Συμβουλί¬ 
ου Συνεργασίας του Κόλπου και επιβεβαί¬ 
ωσε την διεθνή αναγνώριση και στήριξή 
του, βάσει των προεδρικών εκλογών του 
2012 (μόνος υποψήφιος ο Χαντί, ποσοστό 
99,8%). Στα τέλη Μαρτίου, οι Χούθι εξαπέ¬ 
λυσαν μεγάλης κλίμακας επιθέσεις ενάντια 
σε σημαντικές πόλεις της χώρας και κύ¬ 
κλωσαν το Αντεν. Στις 25/3, ο Χαντί έφυγε 
για τη Σαουδική Αραβία, ζητώντας παρέμ¬ 
βαση των αραβικών χωρών, που δέχτηκαν 
το αίτημά του. 

Η Σ. Αραβία θέλει τον εναέριο χώρο της 
Υεμένης υπό τον απόλυτο έλεγχό της και 
σε ναυτικό αποκλεισμό (με τη βοήθεια της 
Αιγύπτου, του Σουδάν, της Σομαλίας και 
του Πακιστάν). Ξεκίνησε βομβαρδισμούς 
αρχικά σε στρατιωτικές βάσεις και αργό¬ 
τερα σε βάρος στελεχών των Χούθι, ενώ οι 
επιχειρήσεις επεκτάθηκαν στα αεροδρόμια 
της χώρας και τις αποθήκες ανθρωπιστικής 
βοήθειας του ΟΗΕ. Την ίδια ώρα, στρατεύ¬ 
ματα από Αίγυπτο και Σουδάν είχαν συγκε¬ 
ντρωθεί στα σύνορα Σ. Αραβίας-Υεμένης 
για επικείμενη χερσαία εισβολή. 


Παρόλα αυτά, στις 21/4 η Σ. Αραβία 
ανακοίνωσε πως λήγει την επιχείρηση 
«Αποφασιστική Καταιγίδα», παύει τους 
βομβαρδισμούς και εξαγγέλλει το σχέδιο 
«Αποκατάσταση της Ελπίδας», παράλληλα 
με την κινητοποίηση της Εθνικής Φρουράς. 
Ουσιαστικά, το νέο επιχειρησιακό σχέδιό 
της στοχεύει σε πάγωμα της κατάστασης με 
στοχευμένους βομβαρδισμούς των Χούθι, 
σε μια ενδυνάμωση της πλευράς Χαντί και 
στην ανάσχεση της περιφερειακής επιρρο¬ 
ής του Ιράν. 

Παράλληλα, έχει αυξήσει την δράση της 
στην Υεμένη η Αλ Κάιντα (ένα από τα πιο 
οργανωμένα παρακλάδια της έχει καταλά¬ 
βει την πόλη και σημαντικό λιμάνι Μου- 
κάλα), ενώ εμφανίστηκε και το Ισλαμικό 
Κράτος (διπλή βομβιστική επίθεση αυτο¬ 
κτονίας σε δύο σιιτικά τεμένη στην Σαναά, 
με 142 νεκρούς και 350 τραυματίες). Το 
στοιχείο του σαλαφιστικού ουαχαβιτικού 
Ισλάμ είναι βαθιά ριζωμένο στην Υεμένη, 
καθώς από τη δεκαετία του 1970 και 1980 
η Σ. Αραβία χρηματοδοτούσε την ανέργεση 
τεμένων μ’ αυτό τον σκοπό, προσπαθώντας 
να δημιουργήσει ένα αντιστάθμισμα στην 
ιρανική επιρροή αλλά και να οικοδομήσει 
ριζοσπαστικά ισλαμικά στοιχεία που θα 
ασκούσαν μεγαλύτερη επιρροή σε σουνιτι- 
κές κυβερνήσεις της χώρας. Επίσης, αρκετοί 
κύκλοι της Ουάσινγκτον θεωρούν σφάλμα 
την στοχοποίηση ηγετικών στελεχών της 
Αλ Κάιντα (τακτική των ΗΠΑ στην Υεμέ¬ 
νη), γιατί τα στελέχη αυτά δεν επιτρέπουν 


τις διαρροές ομάδων και εθελοντών προς 
το Ισλαμικό Κράτος. 

Η Σ. Αραβία, μετά την Αραβική Ανοιξη, 
φάνηκε να στερείται συμμάχων στο σουνι- 
τικό κόσμο. Η Βαγδάτη πλέον βρίσκεται 
στα χέρια σιιτών, στο Μπαχρέιν η σιτική 
πλειοψηφία βρίσκεται σε αναβρασμό ενά¬ 
ντια στη σουνιτική κυβέρνηση, στη Συρία ο 
Άσαντ δε φαίνεται να ανατρέπεται, η Χεζ- 
μπολάχ δεν έχει δείξει σημάδια κάμψης, αρ¬ 
κετές σιιτικές ταξιαρχίες έχουν πολεμήσει σε 
Συρία και Ιράκ με διακηρυγμένο σκοπό την 
«υπεράσπιση των σιιτών ανά τον κόσμο». 
Αξίζει να αναφερθεί και το χάσμα στους κύ¬ 
κλους της Μουσουλμανικής Αδελφότητας 
στο θέμα του Ιράν, καθώς η Χαμάς στη Γάζα 
φαίνεται ν’ αναθερμαίνει τις σχέσεις με την 
Τεχεράνη, ενώ κλιμάκια υπό την επιρροή 
του ηγέτη Χαλέντ Μασάλ τάσσονται προς 
μια συμμαχία με τις μοναρχίες του Κόλπου 
και την Τουρκία. Η καταδίκη του καθεστώ¬ 
τος Άσαντ από την Χαμάς (η Μουσουλμα¬ 
νική Αδερφότητα στη Συρία είναι σημα¬ 
ντικό κομμάτι των αντικαθεστωτικών), η 
ανατροπή του Μόρσι στην Αίγυπτο και ο 
πρόσφατος πόλεμος με το Ισράηλ, περιθω¬ 
ριοποίησαν σ’ έναν βαθμό τη Χαμάς. Τέλος, 
μια συμφωνία για το πυρηνικό πρόγραμμα 
του Ιράν φόβισε την Σ. Αραβία για μια πι¬ 
θανή συμμαχία ΗΠΑ-Ιράν. 

Η Σ. Αραβία προσπάθησε να δημιουρ¬ 
γήσει τετελεσμένα και να τα χρησιμοποιή¬ 
σει σαν διαπραγματευτικά χαρτιά στις εύ¬ 
θραυστες συμμαχίες και την άσπονδη φιλία 


με την Τουρκία. Ο εμφύλιος στην Υεμένη 
έγινε πεδίο αναθέρμανσης των διμερών 
σχέσεων (είχαν διαταραχθεί με την άνοδο 
της Μουσουλμανικής Αδελφότητας στην 
Αίγυπτο και του «πολιτικού ισλάμ» γενι¬ 
κότερα, καθώς και στο ζήτημα της Συρίας). 
Πλέον, οι δυνάμεις που χρηματοδοτούνταν 
από τη Σ. Αραβία έχουν εξαφανιστεί, ενώ οι 
δυνάμεις που στήριζαν οι Τούρκοι παραμέ¬ 
νουν και μάλιστα συμπλέουν με το Κατάρ 
στο ζήτημα της αυτονόμησης της Αχράρ αλ 
Σαμ και της Τζαμπάτ αλ Νούσρα από την 
Αλ Κάιντα. Το βασίλειο των Σαούδ ήθελε 
να εξομαλύνει τις σχέσεις με την Τουρκία, 
μιας και η εξωτερική πολιτική της έχει στόχο 
και ένα τρίγωνο Αιγύπτου-Ιράν-Τουρκίας, 
που θα παραμερίσει τα τεχνητά δημιουργη- 
μένα κράτη του Κόλπου (και αναγνωρίζο¬ 
ντας πως η Τουρκία δε θα θυσίαζε ποτέ τις 
σχέσεις με το Ιράν για τα συμφέροντα των 
Σαούδ στην Υεμένη). 

Το σκηνικό περιπλέκεται καθημερινά 
και τα συμφέροντα των ιμπεριαλιστών, των 
μοναρχιών του Κολπού και των περιφερει¬ 
ακών δυνάμεων έχουν στείλει εκατομμύρια 
ανθρώπων στο θάνατο και την προσφυγιά. 
Οι μαύρες τρύπες που έχουν δημιουργήσει 
(Λιβύη, Ιράκ, Συρία) δεν φαίνονται να κλεί¬ 
νουν σύντομα. Σαν παράφρονες, οι ΗΠΑ 
φαίνονται έτοιμες για νέα μέτωπα (απόσχι¬ 
ση του Βαλουχιστάν από το Πακιστάν, για 
να πλήξουν οικονομικά την Κίνα), φέρνο¬ 
ντας μεγαλύτερο χάος και καταστροφές. 

Μ Βασίλης Ζόγκας 

Μνήμη και διδάγματα για το σήμερα 

Μ Κώστας Δίκαιος 


Μ ε την εμφάνιση του μονοπω¬ 
λιακού καπιταλισμού, ο κα¬ 
πιταλιστικός ανταγωνισμός 
έγινε περισσότερο πολιτικοοι¬ 
κονομικός και άρα περισσότερο στρατιωτι- 
κοοικονομικός, εμπλέκοντας όλο και περισ¬ 
σότερο τα κράτη και τους στρατούς τους. Η 
ιμπεριαλιστική στρατιωτικοποίηση των κοι¬ 
νωνιών έφερε και το ιδεολογικό προκάλυμ¬ 
μά της, δηλ. τη δικαιολόγηση και εξύμνιση 
του πολέμου. Η αύξηση της παραγωγικότη¬ 
τας και συνολικής παραγωγής των κύριων 
βιομηχανικών δυνάμεων (κυρίως με την 
επέκταση του χρηματιστικού κεφαλαίου) ξε- 
πέρασε τα όρια/ σύνορα των αστικών εθνι¬ 
κών κρατών, οδηγώντας σ’ έναν επικίνδυνο 
ανταγωνισμό όχι μόνο μέσα στην Ευρώπη 
αλλά και έξω απ’ αυτήν. Ανάμεσα στα 1876 
και 1914, οι ευρωπαϊκές δυνάμεις προσάρτη- 
σαν περίπου 11 εκ. τετραγωνικά μιλιά γης σε 
Ασία και Αφρική! Η δημιουργία αποικιακών 
αυτοκρατοριών ήταν μια πρώτη απάντηση 
στην αντίφαση ανάμεσα στην ανάπτυξη των 
παραγωγικών δυνάμεων και στα έθνη-κρά- 
τη, που συνέχισαν ν’ αποτελούν την κύρια 
καπιταλιστική δομή. Ωστόσο, αυτές οι αυτο¬ 
κρατορίες φτιάχτηκαν σχετικά νωρίς προς 
όφελος των δυτικοευρωπαϊκών κρατών, 
ενώ οι μεταγενέστερες βιομηχανικές δυνά¬ 
μεις (ΗΠΑ, Γερμανία, Ρωσία, Ιαπωνία) είχαν 
πολύ λίγο χώρο επέκτασης. Η τεράστια ανά¬ 
πτυξή τους οδηγούσε σε αμφισβήτηση των 
μέχρι τότε εδαφικών διευθετήσεων, σφαιρών 
επιρροής και πολιτικοστρατιωτικών ισορρο¬ 
πιών που υπήρχαν. Η έκρηξη εκδηλώθηκε 
με τον Α' Παγκόσμιο Πόλεμο. Η Γερμανία 
(βιομηχανική ηγέτιδα πλέον στην Ευρώπη) 
αμφισβήτησε με τη δύναμη των όπλων την 
ευνοϊκή για Βρετανία-Γαλλία αποικιακή δια¬ 
νομή. Η προοπτική ενοποίησης των ηπείρων 
κάτω από γερμανική κυριαρχία φόβισε όχι 
μόνο τις Βρετανία, Γαλλία και Ρωσία, αλλά 
και τις Ιαπωνία και ΗΠΑ - και μπήκαν στον 
πόλεμο στο πλευρό της Αντάντ. Ωστόσο, η 
ήττα του γερμανικού ιμπεριαλισμού δεν έλυ¬ 
σε τις αντιφάσεις του καπιταλιστικού/ιμπε- 
ριαλιστικού συστήματος. Αντίθετα, η Οκτω¬ 
βριανή Επανάσταση και το επαναστατικό 
κύμα που ακολούθησε σε πολλές χώρες (στη 
Γερμανία, η καπιταλιστική τάξη ουσιαστικά 
στηριζόταν μόνο στον στρατό μεταξύ 1918 
και 1923), μαζί με τη γενικευμένη αντιπολε¬ 
μική αποστροφή των μαζών και τη μαζική 
στροφή τους στ’ αριστερά, θορύβησαν τους 
νικητές, που δεν τόλμησαν ν’ αφοπλίσουν 
εντελώς τη Γερμανία, αν και επιχείρησαν να 
την αποδυναμώσουν με την ταπεινωτική 
συνθήκη των Βερσαλιών. 

Οι αντιφάσεις αυτής της συμφωνίας 
έστρωσαν τον δρόμο στον Β' Παγκοσμίου 
Πολέμου. Από την στιγμή που έγινε Καγκε¬ 
λάριος, ο Χίτλερ άρχισε τον επανεξοπλισμό 
στοχεύοντας στην αναθέρμανση της βιο¬ 
μηχανίας και προετοιμάζοντας την επίθεση 
στην ΕΣΣΔ για την κατάκτηση «ζωτικού 
χώρου» (όπως π.χ. η Βρετανία στις Ινδίες). 
Αυτό δεν σήμαινε κατ’ ανάγκη έναν ευρω¬ 
παϊκό ή παγκόσμιο πόλεμο - όμως, η Βρε¬ 
τανία δεν ήταν διατεθειμένη να επιτρέψει 



μια γερμανική ηγεμονία στην Ευρώπη, ενώ 
βρισκόταν ήδη σε σύγκρουση με τον ιταλικό 
ιμπεριαλισμό (δεύτερο σύμμαχο του άξονα 
Γερμανία-Ιταλία-Ιαπωνία) στην Αφρική. Η 
σύγκρουση ήταν αναπόφευκτη. 

Η Γαλλία, από τη λήξη του Α' Παγκοσμί¬ 
ου Πολέμου, απολάμβανε πολιτικοστρατιω- 
τική υπεροχή στην Ευρώπη, αναντίστοιχη 
της οικονομίας της.Δεν μπορούσε να δια¬ 
τηρεί στρατούς έτοιμους να εμποδίσουν τις 
απόπειρες της Γερμανίας να ξαναπάρει το 
πάνω χέρι. Η δύναμη της εργατικής τάξης 
(βλ. γενική απεργία Ιουνίου 1936) είχε τρο¬ 
μάξει τη μπουρζουαζία, που έβλεπε την κοι¬ 
νοβουλευτική δημοκρατία σαν αβάσταχτο 
βάρος. Ο φόβος του προλεταριακού ξεση¬ 
κωμού την είχε παραλύσει και περισσότερο 
νοιαζόταν να εξαλίεψη τον «κομμουνιστικό 
κίνδυνο» παρά για οποιοδήποτε διεθνές σχέ¬ 
διο, διευκολύνοντας την εισβολή του γερμα¬ 
νικού στρατού το 1940, την κατάρρευση του 
γαλλικού ιμπεριαλισμού και την επικράτηση 
φιλοφασιστικών δυνάμεων, στην κυβέρνηση 
του Βισύ υπό τον Πετέν, που θεωρούνταν η 
ιδανική μορφή μιας «νέας τάξης» ακόμα πριν 
τον πόλεμο. 

Η Ιαπωνία έψαχνε το δικό της «ζωτικό 
χώρο» στην Κίνα. Η κατάληψη της Ματζου- 
ρίας (1931) και ο καθολικός πόλεμος που 
εξαπέλυσε το 1937, έκαναν αναπόφευκτη 
τη σύγκρουση με τις ΗΠΑ, που ήταν απο¬ 
φασισμένες να εμποδίσουν με κάθε κόστος 
την μετατροπή της Κίνας σε εξάρτημα της 
Ιαπωνίας. Έτσι, εμπόδισαν κάθε πρόσβαση 
της Ιαπωνίας σε πρώτες ύλες και ενίσχυσαν 
την κινέζικη άρχουσα τάξη (στρατιωτικά, οι¬ 
κονομικά, πολιτικά), μετατρέποντας τη σύ¬ 
γκρουση στην Κίνα σε μακροχρόνια αφαί¬ 
μαξη της Ιαπωνίας. Το αποτέλεσμα ήταν η 
επίθεση της Ιαπωνίας στο Περλ Χάρμπορ 
και η έναρξη του πολέμου στον Ειρηνικό, με- 
τρατρέποντας τη σύγκρουση σε παγκόσμια! 

Η οικονομία των ΗΠΑ είχε μεταμορφω¬ 
θεί μετά την κρίση του 1929. Η προσπάθεια 
να κινητοποιήσει τα τεράστια ανεκμετάλ¬ 
λευτα αποθέματά της μέσω του Νε\ν Όεαΐ 
(ενός προσανατολισμού στην εσωτερική 
αγορά) είχε σε μεγάλο βαθμό αποτύχει. Η 
στροφή στην παγκόσμια αγορά έγινε επιτα¬ 
κτική. Πρώτα όμως έπρεπε να γίνει ο κόσμος 
«ασφαλής» για μια τέτοια γιγάντια εξαγωγή 
κεφαλαίου και εμπορευμάτων. Όσο κι αν 
ενδιαφέρονταν οι ΗΠΑ για τον Ειρηνικό, 
πρωταρχικά τις απασχολούσε η Ευρώπη, γι’ 
αυτό συμφώνησαν με τους Βρετανούς να δι¬ 
εξάγουν τον πόλεμο στη βάση του «πρώτα 
η Ευρώπη»! Η εμπλοκή του αμερικανικού 
ιμπεριαλισμού στην επανασχεδίαση της διε¬ 
θνούς «τάξης» είναι το τρίτο άμεσο αίτιο του 
Β' Παγκοσμίου Πολέμου (τα άλλα δύο ήταν 
οι εξορμήσεις της Γερμανίας και της Ιαπωνί¬ 
ας). Κινητήρια δύναμη του πολέμου ήταν η 
ανάγκη για κυριαρχία των σημαντικότερων 
καπιταλιστικών κρατών. Στόχος η υποταγή 
του λιγότερο αναπτυγμένου κόσμου αλλά 
και άλλων βιομηχανικών κρατών, στις προ¬ 
τεραιότητες της ηγεμονικής δύναμης. 

Ο πόλεμος, όμως, προϋποθέτει τον 
στρατηγικό έλεγχο της εργατικής τάξης στα 
ιμπεριαλιστικά κράτη-μη- 
τροπολιτικά κέντρα. Γι’ αυτό 
η στήριξη του ναζισμού από 

ί τη γερμανική μπουρζουαζία. 

Ο ναζισμός, με το ιδιαίτερο 
μίγμα ακραίου σοβινισμού, 
αντικομμουνισμού, ψευτο- 
σοσιαλιστικής δημαγωγί¬ 
ας και ρατσισμού, τσάκισε/ 
αφόπλισε την εργατική τάξη, 
επιτρέποντας τη «φυγή» 
προς τις πιο ακραίες μορφές 


αστικής/ιμπεριαλιστικής πολιτικής. Ο ρατσι¬ 
σμός είναι σύμφυτος με την θεσμοποιημένη 
αποικιοκρατία και τον ιμπεριαλισμό, γιατί 
δικαιολογεί τα εγκλήματα τους σε βάρων 
«κατώτερων» λαών, εθνών κ.λπ. Οι ναζιστι- 
κοί θάλαμοι αερίων ενυπήρχαν αναμφίβολα 
ως σπέρματα στη μαζική υποδούλωση και 
εξόντωση των μαύρων (δουλεμπόριο) των 
Ινδιάνων της Κεντρικής και Ν. Αμερικής 
(από τους ισπανούς κατακτητές) κ.α. - και 
υπάρχουν ακόμα, στα Γκουαντάναμο του 
σύγχρονου ιμπεριαλισμού! 

Το εργατικό κίνημα και η ίδια η ΕΣΣΔ 
αποτελούσαν σημαντικά εμπόδια στη δι¬ 
εκδίκηση της παγκόσμιας ηγεμονίας. Επο¬ 
μένως, ο Β' Παγκόσμιος Πόλεμος είναι και 
μια ιστορία αντεπανάστασης. ΚΚθοριστικά 
για την πυροδότηση του πολέμου υπήρ¬ 
ξαν: η σταλινοποίηση της ΕΣΣΔ και της Γ' 
Διεθνούς - μια σειρά ηττών του προλετα¬ 
ριάτου (σφαγή της Σαγκάη, 1927 - άνοδος 
του φασισμού στην Ιταλία και του ναζισμού 
στη Γερμανία τις δεκαετίες του ’20 και’30 
- προδοσία και ήττα της ισπανικής επανά¬ 
στασης - κατάρρευση του Λαϊκού Μετώπου 
στη Γαλλία), οι περισσότερες κάτω από το 
καταθλιπτικό βάρος του σταλινισμού και 
των Λαϊκών Μετώπων - η απομόνωση της 
ΕΣΣΔ και η σοβαρή κρίση όπου τη βύθισαν 
οι εκκαθαρίσεις και τα επικίνδυνα διπλωμα¬ 
τικά παιχνίδια του Στάλιν (το γερμανοσοβι- 
ετικό σύμφωνο Ρίμπεντροπ-Μολότοφ τον 
Αύγουστο του 1939 ήταν στην πραγματικό¬ 
τητα μια στρατηγική κίνηση του Στάλιν, που 
πίστευε ότι η Γερμανία δεν θα επιτεθεί) - ο 
αποκεφαλισμός του Κόκκινου Στρατού και 
η αποδιοργάνωση της σοβιετικής άμυνας, η 
παράδοση της Πολωνίας και της Ευρώπης 
στον Χίτλερ. 

Στον πόλεμο, τα επιτεύγματα της Οκτω¬ 
βριανής Επανάστασης δοκιμάστηκαν στο 
μέγιστο βαθμό και παρά την εθνικοπατριω- 
τική καθοδήγηση της σταλινικής γραφειο¬ 
κρατίας θριάμβευσαν, αποδεικνύοντας την 
ιστορική ανωτερότητα της σχεδιασμένης 
οικονομίας και της συνειδητής παρέμβασης 
των μαζών, συντρίβοντας τον γερμανικό 
ιμπεριαλισμό και μαζί την υποτιθέμενη ανω- 
τερότητά του. 

Δεύτερον, ο πόλεμος ξεσκέπασε τις 
άρχουσες τάξεις σε πολλές χώρες, καθώς 
έσπευδαν να συνεργαστούν με τους Ναζί ή 
να συμμαχήσουν εξαρχής με τον Άξονα. Ο 
κύριος όγκος του πληθυσμού, όμως, επέλε- 
ξε ν’ αντισταθεί και μέχρι το 1943 σταθερο¬ 
ποιήθηκε η κοινωνική διαίρεση περισσότερο 
από την εθνική, ο πόλεμος απέκτησε μια 
επαναστατική δυναμική που δεν κατευθυ- 
νόταν μόνο ενάντια στην επιστροφή της 
παλιάς τάξης αλλά και ενάντια σε κάθε «με¬ 
ταρρύθμισή» της (Γιουγκοσλαβία, Αλβανία, 
όπου εξελίχθηκε σε σοσιαλιστική επανάστα¬ 
ση - Ελλάδα, Βόρεια Ιταλία, όπου εξελίχθη¬ 
κε σε εμφύλιο πόλεμο). Η ταξική συνεργασία 
των σταλινικών και ιμπεριαλιστικών «αντι¬ 
φασιστικών μετώπων» οδήγησε σε σειρά ητ¬ 
τών στην Ευρώπη (Ελλάδα!) αλλά και στη 
συνεργασία ευρωπαϊκών ΚΚ με τις άρχου¬ 
σες τάξεις στη Δυτική και Βόρεια Ευρώπης, 
όπου η αστική τάξη αποκαταστάθηκε -συ¬ 
χνά ενάντια στη θέληση των μαζών- από τα 
συμμαχζικά στρατεύματα. 

Τρίτον, στην Ανατολική Ευρώπη η παλιά 
τάξη κατέρρευσε κάτω από τη διπλή πίεση 
των λαϊκών φιλοδοξιών και της σοβιετικής- 
γραφειοκρατικής δράσης (υπό την άμεση 
κυριαρχία του Κόκκινου Στρατού). 

Τέταρτον, ο κινεζικός λαός πολέμησε 
τους γιαπωνέζους ιμπεριαλιστές με εκατομ¬ 
μύρια νεκρούς. Στήριξε κυρίως το ΚΚ, που 
ηγήθηκε του εθνικού αγώνα επιβίωσης. Η 


κινέζικη άρχουσα τάξη, παρά τη βοήθεια 
των ΗΠΑ, απομονώθηκε και κράτησε τις 
δυνάμεις της σε εφεδρεία για την τελική 
σύγκρουση με τον Λαϊκό Απελευθερωτικό 
Στρατό. Η ολοένα μεγαλύτερη σύνδεση των 
εθνικοαπελευθερωτικών και ταξικών αγώ¬ 
νων οδήγησε τελικά στην επικράτηση της 
σοσιαλιστικής επανάστασης. 

Πέμπτον, όλοι οι ασιατικοί λαοί των 
αποικιών εξεγέρθηκαν ενάντια στους κατα¬ 
κτητές και τους παλιούς αποικιοκράτες. Η 
διεκδίκηση ανεξαρτησίας μετατράπηκε σε 
σοσιαλιστική επανάσταση (Ινδοκίνα), οδή¬ 
γησε σε σφαγές (Ινδονησία) και εμφύλιους 
πολέμους (Φιλιππίνες) ή σε παράδοση στην 
εθνική μπουρζουαζία (Ινδία).Η ορμητική 
διείσδυση του ταξικού πολέμου στην ενδο- 
ϊμπεριαλιστική σύγκρουση εδραιώθηκε σαν 
ένα διηπειρωτικό φαινόμενο, όπως δείχνουν 
τα αντιιμπεριαλιστικά αισθήματα και η ορ¬ 
γανωμένη αντίσταση των αραβικών μαζών, 
ιδιαίτερα σε Αίγυπτο και Αλγερία, που θα 
οδηγήσουν στην αντιαποικιακή εξέγερση 
των δεκαετών του ’50 και του ’60.Το αποτέ¬ 
λεσμα του πολέμου καθορίστηκε περισσό¬ 
τερο στα πεδία των μαχών παρά στις συν¬ 
διασκέψεις σε Τεχεράνη, Γιάλτα, Πότσδαμ. 
Η διαίρεση της Ευρώπης (γραμμή Στετίνο- 
Τεργέστη) ήταν αντίθετη στα μακροπρόθε¬ 
σμα αμερικανοβρετανικά συμφέροντα, αλλά 
αντανακλούσε το κύριο βάρος του πολέ¬ 
μου ενάντια στους Ναζί που είχε σηκώσει η 
ΕΣΣΔ. 

Οι ΗΠΑ αναδείχθηκαν ως ηγεμονική 
δύναμη, υποβαθμίζοντας τον βρετανικό και 
γαλλικό ιμπεριαλισμό, συντρίβοντας τον 
Άξονα,Η ταύτοχρονη εμφάνιση της ΕΣΣΔ 
ως παγκόσμιας δύναμης και ο στρατιωτικός 
της έλεγχος σε Ανατολική και Κεντρική Ευ¬ 
ρώπη (μ’ ένα σύμπλεγμα κρατών-δορυφό- 
ρων της σταλινικής γραφειοκρατίας, πάνω 
σε άε ίάοΐο συμφωνία και συνδιαλλαγή με 
τους ιμπεριαλιστές και με καμία διάθεση 
επέκτασης της παγκόσμιας επανάστασης) 
έβαλε τις βάσεις του Ψυχρού Πολέμου και 
της ιδεολογίας των «δύο στρατοπέδων» σε 
πλατιά στρώματα του εργατικού κινήματος. 

Η καταστροφή του πολέμου είναι συ¬ 
γκλονιστική. 80 εκ. σκοτώθηκαν, δεκάδες 
πόλεις καταστράφηκαν ολοσχερώς, τερά¬ 
στιοι υλικοί πόροι σπαταλήθηκαν για κατα¬ 
στροφικούς σκοπούς. Η μαζική συνείδηση 
«εξοικειώθηκε» με την περιφρόνηση των 
ανθρωπίνων δικαιωμάτων -του ίδιου του δι¬ 
καιώματος στη ζωή- σε κλίμακα μεγαλύτερη 
από ποτέ. Αποκορύφωμα ήταν η εμφάνιση 
της ατομικής βόμβας. Από το 1945 και μετά, 
η σκιά της τελικής καταστροφής ίπταται 
πάνω από την ανθρωπότητα με τη μορφή 
του απειλητικού μανιταριού. 

Μέχρι το 1975, πολλοί θεωρούσαν ότι 
αυτή η «δημιουργική καταστροφή» έφερε 
δύο δεκαετίες πρωτοφανούς ανάπτυξης, 
υψηλών επιπέδων απασχόλησης και εντυ¬ 
πωσιακής αύξησης του βιοτικού επιπέδου. 
Από το 1980, είναι φανεό ότι τα 20-25 χρό¬ 
νια του μεταπολεμικού μπουμ ήταν ένα διά¬ 
λειμμα, που ακολουθείται από ένα «μακρύ 
κύμα κάμψης» ακόμα μακρύτερο από της 
περιόδου 1913-39. Το τίμημα που πληρώ¬ 
θηκε για τις μεταπολεμικές προόδους, με 
την καθυστέρηση της παγκόσμιας σοσιαλι¬ 
στικής επανάστασης, αποδεικνύεται σήμερα 
τρομακτικό, καθώς όχι μόνο δεν έχει λυθεί η 
δομική κρίση του συστήματος, αλλά η επι¬ 
θετικότητα του ιμπεριαλισμού (Ουκρανία, 
Μ. Ανατολή, περιφέρεια Κίνας κ.α.) θυμίζει 
πολύ μια κατάσταση παγκόσμιου πολέμου 
- απ’ όπου η ανθρωπότητα μπορεί να σωθεί 
μόνο μέσω μιας Δημοκρατικής Σοσιαλιστι¬ 
κής Παγκόσμιας Ομοσπονδίας. 

























